title: Komission päätös (EU) 2015/657, annettu 5 päivänä helmikuuta 2013, valtiontuesta, jonka Saksa ja Itävalta ovat myöntäneet Bayerische Landesbankille (asia nro SA.28487 (C 16/09) (ex N 254/09)) (tiedoksiannettu numerolla C(2013) 507) (ETA:n kannalta merkityksellinen teksti)

text:
               28.4.2015

               FI

               Euroopan unionin virallinen lehti

               L 109/1

         KOMISSION PÄÄTÖS (EU) 2015/657,
   annettu 5 päivänä helmikuuta 2013,
   valtiontuesta, jonka Saksa ja Itävalta ovat myöntäneet Bayerische Landesbankille (asia nro SA.28487 (C 16/09) (ex N 254/09))

         (tiedoksiannettu numerolla C(2013) 507)

   (Ainoastaan saksankielinen teksti on todistusvoimainen)
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen, jäljempänä ’SEUT-sopimus’, ja erityisesti sen 108 artiklan 2 kohdan ensimmäisen alakohdan,
   ottaa huomioon Euroopan talousalueesta tehdyn sopimuksen ja erityisesti sen 62 artiklan 1 kohdan a alakohdan,
   on mainittujen artiklojen mukaisesti kehottanut jäsenvaltioita ja muita asianomaisia esittämään huomautuksensa (1),
   sekä katsoo seuraavaa:
   1.   MENETTELY

               (1)

               Saksan viranomaiset ilmoittivat 4 päivänä joulukuuta 2008 komissiolle Bayerische Landesbankin, jäljempänä ’BayernLB’ tai ’pankki’, hyväksi myönnetyistä tukitoimista. Ne koostuvat 4,8 miljardin euron riskisuojasta ja 10 miljardin euron pääomanlisäyksestä. Komissio hyväksyi tukitoimenpiteet 18 päivänä joulukuuta 2008 asiassa N 615/08 tekemällään päätöksellä, jäljempänä ’pelastamista koskeva päätös’ perustamissopimuksen 107 artiklan 3 kohdan b alakohdan mukaisesti (2) kuuden kuukauden ajaksi, tai jos näiden kuuden kuukauden aikana esitetään pankkia koskeva uskottava ja perusteltu rakenneuudistussuunnitelma, siihen saakka, että komissio tekee päätöksen suunnitelmasta (3).

               (2)

               Joulukuussa 2008 BayernLB:n tytäryhtiö Hypo Group Alpe Adria, jäljempänä ’HGAA’, sai 700 miljoonaa euroa BayernLB:ltä ja 900 miljoonaa euroa ensisijaista pääomaa (Tier 1) Itävallalta osana tämän pankkeja koskevaa hätäapuohjelmaa (4). HGAA sai Itävallan hätäapuohjelman perusteella myös 1,35 miljardin euron takauksen velan liikkeeseenlaskuohjelmalla toteutettavaa joukkovelkakirjalainojen liikkeeseenlaskua varten.

               (3)

               Saksa ilmoitti 29 päivänä huhtikuuta 2009 komissiolle BayernLB:n rakenneuudistussuunnitelman. Itävalta toimitti samana päivänä HGAA:n elinkelpoisuuden palauttamista koskevan suunnitelman.

               (4)

               Komissio ilmoitti 12 päivänä toukokuuta 2009 päivätyllä kirjeellä Saksalle ja Itävallalle päätöksestään aloittaa perussopimuksen 108 artiklan 2 kohdassa tarkoitettu menettely, joka koskee BayernLB:n ja HGAA:n hyväksi myönnettyjä tukitoimenpiteitä: komissio epäili BayernLB:n rakenneuudistustuen soveltuvuutta sisämarkkinoille ja erityisesti sitä, voitaisiinko rakenneuudistussuunnitelmalla palauttaa BayernLB:n elinkelpoisuus, jäljempänä ’menettelyn aloittamispäätös’ (5). Lisäksi komissio epäili, oliko HGAA perustaltaan terve ja oliko Itävallan HGAA:lle myöntämä tuki perussopimuksen 107 artiklan 3 kohdan b alakohdan mukainen (6).

               (5)

               HGAA kansallistettiin 23 päivänä joulukuuta 2009. Komissio hyväksyi tämän toimenpiteen 23 päivänä joulukuuta 2009 antamallaan päätöksellä, jäljempänä ’HGAA:n pelastamispäätös’, asiat C 16/09 ja N 698/09 (7). Samassa päätöksessä komissio laajensi menettelyn Itävallan HGAA:lle myöntämään lisätukeen, joka oli komission mielestä otettava huomioon BayernLB:n rakenneuudistussuunnitelman arvioinnissa. Komissio ilmoitti katsovansa väliaikaisesti siihen asti, kun sille esitetään uskottava ja perusteltu HGAA:n rakenneuudistussuunnitelma, että toimenpiteet soveltuvat sisämarkkinoille perussopimuksen 107 artiklan 3 kohdan b alakohdan nojalla.

               (6)

               HGAA:n tarkistettu rakenneuudistussuunnitelma toimitettiin 16 päivänä huhtikuuta 2010, ja 22 päivänä kesäkuuta 2010 komissio laajensi muodollista tutkintamenettelyä edelleen sillä perusteella, ettei tarkistetulla suunnitelmalla varmistettu HGAA:n elinkelpoisuuden palauttamista, asianmukaista vastuunjakoa eikä asianmukaisia toimenpiteitä, joilla lievennetään rakenneuudistuksesta aiheutuvaa kilpailun vääristymistä. Komissio ilmoitti jatkavansa HGAA:n pelastamispäätöksessä sisämarkkinoille väliaikaisesti soveltuvaksi katsomansa tuen hyväksyntää siihen asti, kun se saa HGAA:n rakenneuudistussuunnitelman tarkastelun päätökseen (8).

               (7)

               Komissio ilmoitti 7 päivänä helmikuuta 2011 Itävallalle ja Saksalle, että HGAA:ta koskeva asia N 698/09 (9) käsiteltäisiin menettelyllisesti erillään asiasta C 16/09, joka koskee BayernLB:tä. Tämä päätös liittyy ainoastaan asiaan C 16/09.

               (8)

               Komissio palkkasi ulkopuolisia asiantuntijoita arvioimaan pelastamispäätöksessä väliaikaisesti hyväksyttyä riskisuojaa ja esittämään arvioinnin sijoitussalkusta, joka suojattaisiin riskisuojalla. Pankin ja Saksan viranomaisten kanssa käytyjen keskustelujen jälkeen asiantuntijat esittivät loppuraportin 16 päivänä marraskuuta 2009.

               (9)

               Saksa esitti 6 päivänä huhtikuuta 2011 ennusteita kunkin liiketoiminta-alan ja kunkin oikeushenkilön tuloslaskelmasta. Saksa toimitti 13 päivänä huhtikuuta 2011 ennusteita omaisuuseristä liiketoiminta-aloittain ja veloista rahoituslähteittäin. Samalla Saksa toimitti marginaaliennusteet omaisuuseristä liiketoiminta-aloittain ja veloista rahoituslähteittäin. Lisätietoja toimitettiin tiheään käydyllä tietojenvaihdolla: erityisesti 15, 21 ja 22 päivänä kesäkuuta 2011 toimitettiin tietoja, joihin sisältyi pääomasuunnittelu vuoteen 2019 asti ja Basel III:n ennustettu vaikutus pääomarakenteeseen (10). Päivitetyt taloudelliset ennusteet esitettiin 27 päivänä syyskuuta 2011, ja niihin sisältyivät päivitetyt voittoa koskevat tiedot sekä ajantasaistettu pääomasuunnittelu. Lisätietoja liiketoiminnan supistamisesta annettiin 13 ja 20 päivänä lokakuuta 2011 ja lisätietoja taloudellisista ennusteista ja riskisuojasta 4, 5 ja 6 päivänä kesäkuuta 2012. Päivitetyt taloudelliset ennusteet, joihin sisältyivät liiketoiminta-aloittaiset tuloslaskelmaennusteet, pääomasuunnittelua koskevat ennusteet ja tiedot rahoitustarpeista, toimitettiin 6 päivänä kesäkuuta 2012. Jäljempänä viittauksissa rakenneuudistussuunnitelman taloudellisiin ennusteisiin viitataan 6 päivänä kesäkuuta 2012 toimitettuihin taloudellisiin tietoihin tai, jos 6 päivänä kesäkuuta 2012 toimitettuihin tietoihin ei sisälly päivityksiä, aiemmin toimitettuihin taloudellisiin tietoihin.

               (10)

               Saksan viranomaiset ja komission yksiköt käsittelivät BayernLB:n tukitoimia ja rakenneuudistussuunnitelmaa useissa kokouksissa, puhelinkokouksissa ja muussa tietojenvaihdossa toukokuun 2009 ja kesäkuun 2012 välillä.

               (11)

               Saksa vahvisti, että se odotti vakavaraisuuslaskentaa varten, että tilit tarkastettaisiin kansainvälisten tilinpäätösstandardien, jäljempänä ’IFRS-standardit’, mukaisesti 1 päivästä tammikuuta 2013 alkaen.

               (12)

               Arvioinnin aikana Saksan viranomaisten, rahoitusalan sääntelyelimen, pankin omistajien ja pankin välillä käytiin tiivistä keskustelua rakenneuudistussuunnitelmasta ja mahdollisesta takaisinmaksuaikataulusta.

               (13)

               Saksa ilmoitti 15 päivänä kesäkuuta 2012 komissiolle 14 päivänä kesäkuuta 2012 Saksan rahoitusalan valvontaviranomaiselta (Bundesanstalt für Finanzdienstleistungsaufsicht, jäljempänä ’BaFin’) saamastaan sähköpostiviestistä, jossa BaFin ilmoitti, ettei se hyväksy, että Bayerische Landesbodenkreditanstaltin, jäljempänä ’BayernLabo’, tarjoamien korottomien lainojen nimellisarvo luetaan vakavaraisuusasetuksen luonnoksen (11) mukaiseksi pääomaksi, vaikka pankin tilintarkastaja oli antanut 12 päivänä huhtikuuta 2012 lausunnon, jonka mukaan IRFS-standardien perusteella lainat pitäisi pääsääntöisesti kirjata nimellisarvoon. Tämä kysymys ei vaikuta pääoman käsittelyyn Saksan kauppalain (Handelsgesetzbuch) mukaisten yleisesti hyväksyttyjen kirjanpitoperiaatteiden (hyvä kirjanpitotapa) mukaisesti.

               (14)

               Saksa ilmoitti 6 päivänä kesäkuuta 2012 BayernLB:n tarkistetun rakenneuudistussuunnitelman, jota täydennettiin 12 päivänä kesäkuuta ja 13 päivänä heinäkuuta 2012 toimitetuilla tiedoilla.

               (15)

               Alustavat tiedot siitä, miten riskipositioihin tehtävä lisävähennys jakautuu liiketoiminta-aloittain, toimitettiin 20 päivänä kesäkuuta 2012.

               (16)

               Saksa esitti komissiolle 27 päivänä kesäkuuta 2012 alustavan takaisinmaksuaikataulun.

               (17)

               Saksa ilmoitti 28 päivänä kesäkuuta 2012 luettelon BayernLB:tä koskevista sitoumuksista.

               (18)

               Komissio antoi 25 päivänä heinäkuuta 2012 lopullisen päätöksen ilmoitetusta rakenneuudistustuesta, jäljempänä ’vuoden 2012 rakenneuudistuspäätös’. Vuoden 2012 rakenneuudistuspäätöstä haittaa oikeudellinen virhe, koska se osoitettiin Itävallalle muulla kuin maan virallisella kielellä, vaikka Itävalta ei ollut sopinut, että todistusvoimainen kieli olisi muu kuin saksa. Komission on siksi annettava uusi päätös vuoden 2012 rakenneuudistuspäätöksen korvaamiseksi. Vuoden 2012 rakenneuudistuspäätökseen sisältyy joitain virheitä, joita olisi voitu käsitellä oikaistussa versiossa (johdanto-osan 13, 29, 30, 48, 72, 77, 81, 108, 163, 200, 207 ja 210 kappaleessa; taulukoissa 5, 10, 11 ja 12; viittauksissa euroon/Yhdysvaltojen dollariin liitteessä I ja liitteessä I olevan 29 kohdan 2 alakohdassa ja liitteessä II olevassa 2 kohdassa). Näiden virheiden korjaukset eivät vaikuta komission vuoden 2012 rakenneuudistuspäätöksessä esittämään tosiseikkojen arviointiin. Siten tällä päätöksellä korjataan kyseiset virheet.

         2.   TOSISEIKKOJEN KUVAUS

   1.   Tuensaajan kuvaus
       (12)

               (19)

               BayernLB on saksalainen Landesbank-pankki, jonka pääkonttori sijaitsee Münchenissä. Sen omistavat BayernLB Holding AG -holdingyhtiön välityksellä Baijerin osavaltio (Freistaat Bayern), jonka omistusosuus on noin 94 prosenttia, ja Baijerin säästöpankkiyhdistys (Sparkassenverband Bayern, jäljempänä ’säästöpankkiyhdistys’), jonka omistusosuus on noin 6 prosenttia (13).

               (20)

               Vuonna 2008, jolloin pääomanlisäys (ks. 2.2 kohdan a alakohta) ja riskisuoja (ks. 2.2 kohdan b alakohta) myönnettiin, BayernLB-konsernin, johon kuuluvat BayernLabo, LBS ja BayernLB:n tytäryhtiöt, konsernitaseen loppusumma oli 422 miljardia euroa, riskipositiot 198 miljardia euroa (14) ja työntekijämäärä noin 20 000. Vuoden 2008 lopussa BayernLB:n tappiot olivat noin 5 miljardia euroa. Tämän päätöksen 2.2 kohdan a ja b alakohdassa kuvattuihin toimenpiteisiin johtaneita tapahtumia tarkastellaan yksityiskohtaisesti pelastamispäätöksessä.

                  Taulukko 1

                  Keskeiset tiedot vuosina 2007–2011 (miljoonaa euroa, ellei muuta ilmoiteta)

                           Konserni (miljoonaa euroa)

                           2007

                           2008

                           2009

                           2010

                           2011

                           tosiasiallinen

                           tosiasiallinen

                           tosiasiallinen

                           tosiasiallinen

                           tosiasiallinen

                           Nettokorkotulot

                           2 170

                           2 670

                           2 561

                           1 942

                           1 963

                           Nettopalkkiotulot

                           380

                           584

                           434

                           265

                           262

                           Suojaustoimien tulokset

                           27

                           – 136

                           98

                           53

                           106

                           Liikevoitto

                           – 238

                           – 2 138

                           887

                           1 043

                           341

                           Nettotulot investoinneista ja arvonalennukset

                           – 336

                           – 1 924

                           – 1 444

                           – 332

                           – 206

                           Muut nettotulot

                           133

                           141

                           461

                           1

                           – 37

                           Tulot yhteensä

                           2 136

                           – 803

                           2 997

                           2 972

                           2 429

                           Luottotappiovaraukset

                           – 115

                           – 1 656

                           – 3 277

                           – 696

                           – 548

                           Kulut yhteensä

                           – 1 765

                           – 2 620

                           – 2 125

                           – 1 462

                           – 1 456

                           Kulut pankilta perittävistä maksuista

                           0

                           0

                           0

                           – 51

                           – 74

                           Rakenneuudistuskulut

                           0

                           – 87

                           – 361

                           124

                           – 16

                           NETTOTULOT ENNEN VEROJA

                           255

                           – 5 166

                           – 2 765

                           885

                           334

                           VEROT

                           – 80

                           – 191

                           – 328

                           – 294

                           – 269

                           NETTOTULOT

                           175

                           – 5 358

                           – 3 093

                           590

                           65

                           Kustannus-tuottosuhde (mukaan lukien pankilta perittävät maksut) prosenttia

                           83

                           – 326

                           71

                           51

                           63

                           Varat

                           415 639

                           421 666

                           338 818

                           316 354

                           309 144

                           Määräysten mukaan laskettavat riskipositiot

                           188 888

                           197 650

                           135 788

                           123 950

                           118 425

                           Tulot yhteensä/riskipositiot (peruspisteinä)

                           131

                           57

                           327

                           267

                           223

                           Henkilöstön keskimäärä (yksikköinä)

                           17 891

                           19 405

                           17 764

                           10 383

                           10 064

               (21)

               BayernLB on kansainvälinen liikepankki. Pankin liiketoiminnan alueellinen painopiste on Saksassa ja tietyissä Euroopan maissa. BayernLB on edustettuna myös suurissa taloudellisissa keskuksissa, kuten New Yorkissa, Lontoossa, Pariisissa ja Milanossa.

               (22)

               BayernLB:n tärkeimmät tytäryhtiöt ovat Deutsche Kreditbank AG, jäljempänä ’DKB’, Landesbausparkasse Bayern, jäljempänä ’LBS’, Bayerische Landesbodenkreditanstalt, jäljempänä ’BayernLabo’, MKB Bank Zrt, jäljempänä ’MKB’ (unkarilainen tytäryhtiö), ja HGAA siihen saakka, kun Itävalta kansallistaa sen vuoden 2009 lopussa.

               (23)

               HGAA on kansainvälinen rahoitusyhtymä, jonka vuoden 2008 tase oli 43 miljardia euroa ja riskipainotetut omaisuuserät 32,8 miljardia euroa. HGAA-konsernin holdingyhtiö on Hypo Alpe-Adria-Bank International AG, jäljempänä ’HAAB Int’, jonka kotipaikka on Klagenfurt, Itävalta. HGAA:n kansallistamiseen saakka BayernLB omistusosuus konsernista oli 67,08 prosenttia.

               (24)

               MKB on Unkarissa toimiva johtava kansainvälinen pankki, joka keskittyy suuryrityksiin ja varakkaisiin yksityishenkilöihin. Se palvelee noin 350 000:ta vähittäisasiakasta ja keskisuurta yritysasiakasta sekä noin 3 000:ta suurta yritys- ja yhteisöasiakasta.

               (25)

               LBS on BayernLB:n sisäinen instituutio (Anstalt), ja se on organisaation ja talouden kannalta riippumaton, mutta sillä ei ole oikeushenkilöyttä. Koska se on BayernLB:n sisäinen instituutio, sen omistajat ovat samat, eli Baijerin osavaltio ja säästöpankkiyhdistys.

               (26)

               LBS toimii yhteistyössä Baijerin säästöpankkien kanssa, jotka toimivat muun muassa sen jakelukanavana, ja sillä on johtava asema valtion tukemilla asuntosäästötuotteiden markkinoilla Baijerissa.

               (27)

               LSB:n osuus uusien asuntosäästösopimusten markkinoista on noin 42 prosenttia. Joulukuun 31 päivänä 2011 sen taseen loppusumma oli 11 miljardia euroa, säästöt 9,7 miljardia euroa ja maksamatta olevat rakennuslainat 1,9 miljardia euroa. Vuonna 2011 sen tulot ennen veroja olivat 68 miljoonaa euroa.

               (28)

               BayernLabo on BayernLB:hen kuuluva kehitysinstituutti; se perustettiin vuonna 1884 infrastruktuurihankkeiden rahoittamista varten. Vuonna 1972 se fuusioitui Bayerische Gemeindebankin kanssa ja muodosti Bayerische Landesbank Girozentralen, josta tuli sittemmin BayernLB. BayernLabo on organisaation ja talouden kannalta riippumaton, mutta oikeudellisesti riippuvainen; se on BayernLB:n sisäinen julkisoikeudellinen laitos, ja se on katettu kokonaan Baijerin osavaltion myöntämällä 100 prosentin takauksella (Gewährträgerhaftung). Sen tilinpäätös on sisällytetty täysin BayernLB:n tilinpäätökseen.

               (29)

               Alun perin BayernLabo hallinnoi varoja Baijerin osavaltion lukuun; varat oli tarkoitettu sosiaaliseen asuntotuotantoon. Näiden sosiaalisten asuntolainojen osan nykyarvo määritettiin 1990-luvun alussa, ja osavaltio osoitti määrän BayernLaboon erityistarkoitukseen varattuna rahoitusosuutena (Zweckeinlage). Tämä määrä on 612 miljoonaa euroa, ja se on pysynyt koko ajan samana.

               (30)

               BayernLabon pääomaa on käytettävä sosiaaliseen asuntotuotantoon, eikä sitä voida käyttää BayernLB:n liiketoimintaan eli täyttämään BayernLB:n lainoihin tai muihin omaisuuseriin liittyviä lakisääteisiä pääomavaatimuksia.

               (31)

               BayernLabon pääomaan liittyvä korvaus maksetaan tällä hetkellä seuraavalla tavalla. BayernLB:n on maksettava erityistarkoitukseen varatusta rahoitusosuudesta osavaltiolle [2–5] (15) prosentin vähimmäiskorvaus, ellei BayernLB kokonaisuudessaan tuota tappiota. BayernLB:n on maksettava BayernLabon muun pääoman tarjoamasta tappioiden vaimennusvaikutuksesta BayernLabolle [0–1] prosentin korvaus. Tämä korvaus hyväksyttiin asianmukaisena komission 21 päivänä lokakuuta 2004 tekemässä päätöksessä 2006/739/EY (16). Jotta varmistetaan, että BayernLabon pääomaa voidaan edelleen pitää BayernLB:n korkealaatuisimpana pääomana (Tier 1), rakenneuudistussuunnitelmassa on mukautettu pääoman tasoa ja korvausmuotoa (ks. johdanto-osan 81 kappale).

         2.   Tukitoimenpiteet

   a)   Pääomanlisäys

               (32)

               Joulukuussa 2008 BayernLB sai 10 miljardin euron pääomanlisäyksen (Tier 1) Baijerin osavaltiolta (17), joka muodostui 3 miljardin euron äänettömästä osakkuudesta (stille Einlage) ja 7 miljardin euron etuosakkeista. Äänettömän osakkuuden kuponkikorko asetettiin 10 prosenttiin nimellisarvosta, ja se on ei-kumulatiivinen. Etuosakkeiden korvaus on 10 prosenttia, ja niillä on etuoikeus voittoihin rakennemuutoksen aikana. Etuoikeus voittoihin päättyy, kun takaisinperintä on suoritettu loppuun ja osavaltion äänettömät osakkuudet on kokonaisuudessaan maksettu takaisin. Osinkojen maksatus on ei-kumulatiivista.

               (33)

               Säästöpankkiyhdistys ei osallistunut osakepääoman korotukseen. Tämän seurauksena sen osuus BayernLB:stä supistui 50 prosentista 6 prosenttiin (18).

         b)   4,8 miljardin euron riskisuoja

               (34)

               Baijerin osavaltio myönsi 4,8 miljardin euron riskisuojan omaisuusvakuudellisille arvopapereille, joiden nimellisarvo on 21 miljardia euroa (19).

               (35)

               Riskisuoja suojaa BayernLB:tä sen omaisuusvakuudellisista arvopapereista aiheutuvilta tappioilta, ja siten takauksella ehkäistään uudet arvonalennukset. Osavaltio antoi tästä ilmoituksen 19 päivänä joulukuuta 2008. Omaisuusvakuudellisten arvopapereiden, jäljempänä ’ABS-arvopaperisalkku’, nimellisarvo oli 19,589 miljardia euroa 31 päivänä joulukuuta 2008 (viitepäivä).

               (36)

               BayernLB:n ABS-arvopaperisalkkuun sisältyy monenlaisia kohde-etuuksia. Asuntolainavakuudelliset arvopaperit – sekä prime- että subprime-luokan arvopaperit – muodostavat noin puolet arvopaperisalkusta. Salkun muihin merkittäviin arvopapereihin sisältyvät liikekiinteistölainavakuudelliset arvopaperit (CMBS-instrumentit), vakuudelliset velkasitoumukset (CDO-instrumentit) ja muut yritys- ja yksityisasiakkailta oleviin saataviin liittyvät omaisuusvakuudelliset arvopaperit.

               (37)

               Baijerin osavaltio takaa 4,8 miljardia euroa, mutta takaus tulee voimaan vain, jos – ja siltä osin kuin – BayernLB:n tappiot ovat enemmän kuin 1,2 miljardia euroa (suuririskisin osa). Kun 1,2 miljardin euron suuririskisin osa vähennetään 19,589 miljardin euron nimellisarvosta, siirtohinta on 18,389 miljardia euroa.

               (38)

               Riskisuojan kesto liittyy ABS-arvopaperisalkun arvopapereiden jäljellä olevaan juoksuaikaan. Takauksella katettuja arvopapereita vähennettiin vuoden 2008 joulukuun ja vuoden 2011 joulukuun välisenä aikana noin 19,6 miljardista eurosta 11,9 miljardiin euroon. Maaliskuun 31 päivänä 2012 päivitettyjen ennusteiden mukaan salkku supistuu 7 miljardiin euroon syyskuuhun 2014 mennessä. Ensisijaisena tavoitteena on minimoida tappiot, mutta on epäselvää, mikä on markkinoiden hintataso vuonna 2014, joten ei ole vielä selvää, onko salkun myynti (johon periaatteessa pyritään) todella toteutettavissa eli taloudellisesti järkevää (20).

      Suojattujen omaisuuserien arvonmääritys

               (39)

               Arvopaperisalkku arvostettiin kahdessa vaiheessa. Ensinnäkin käytettiin ennakkovaroitusvälinettä ilmoittamaan yksittäisistä kaupoista (vihreä, keltainen, punainen), jotta voitiin havaita ongelmalliset kaupat tai kaupat, joihin liittyy arvonalennus. Välineen avulla luotiin sisäinen luokitus: keltaisiksi tai punaisiksi merkityt kaupat saivat yleensä heikon luokituksen. Sisäinen luokitus sovitettiin sen jälkeen Moody'sin julkiseen luokitukseen, ja tuloksena saatua julkista luokitusta käytettiin tämän jälkeen Moody'sin CDOROM (21) versiossa 2.4 koko salkun ja asianomaisten omaisuuserien odotettavissa olevan tappion arvioimiseksi.

               (40)

               Tämän menetelmän perusteella komission asiantuntijat arvioivat, että ABS-arvopaperisalkun todellinen markkina-arvo toimenpiteiden hyväksymisajankohtana oli 83,87 prosenttia 19,589 miljardin euron nimellisarvosta eli 16,429 miljardia euroa. Saksa ilmoitti 14 päivänä joulukuuta 2009 lähetetyssä sähköpostiviestissä, ettei se vaadi täydentävää analyysiä oletetusta tappiosta. Kun 18,389 miljardin euron siirtohintaa verrataan 16,429 miljardin euron todelliseen taloudelliseen arvoon, ero on 1,96 miljardia euroa.

               (41)

               Toimenpiteen pääomavaatimusta supistava vaikutus riskisuojan soveltamisajankohtana määriteltiin 1,28 miljardiksi euroksi.

               (42)

               BaFin vahvisti 9 päivänä helmikuuta 2010 lähetyssä kirjeessä pääomavaatimusta supistavan vaikutuksen määrittämisessä käytettyjen menetelmien ja taustalaskelmien oikeellisuuden.

      Riskisuojasta maksettava korvaus ja takaisinperintä

               (43)

               BayernLB tarkisti riskisuojasta maksettavaa korvausta (takaisinmaksu mukaan luettuna) takautuvasti 1 päivästä tammikuuta 2010 alkaen 50 peruspisteestä 200 miljoonan euron vuosimaksuun, joka koostuu seuraavista:

                           i)

                           6,25 prosentin perusmaksu alkuperäisestä 1,28 miljardin euron pääomavaatimusta supistavasta vaikutuksesta 31 päivänä joulukuuta 2008, eli 80 miljoonaa euroa vuodessa;

                           ii)

                           3,75 prosentin lisämaksu siitä osasta vakuutta, jonka määrä on 2 miljardia, eli 75 miljoonaa euroa vuodessa vuoteen 2015 saakka;

                           iii)

                           45 miljoonan euron vuosittainen erityismaksu vuoteen 2015 saakka.

         c)   Velkatakaukset

               (44)

               BayernLB sai Saksan rahoitusmarkkinoiden vakautusrahaston (Sonderfonds Finanzmarktstabilisierung), jäljempänä ’SoFFin’, myöntämiä velkatakauksia rahoitusmarkkinoiden vakautusta koskevan lain (Finanzmarktstabilisierungsgesetz) nojalla. Komissio hyväksyi tämän Saksan luottolaitosten pelastamispakettia koskevassa päätöksessään (22). Takaukset olivat 15 miljardia euroa. Tästä summasta 5 miljardia euroa myönnettiin tammikuussa 2009 toteutettua liikkeeseenlaskua varten ja loput 10 miljardia euroa palautettiin käyttämättömänä takaajalle 16 päivänä lokakuuta 2009, jolloin SoFFin supisti takaukset 5 miljardiin euroon. Viimeinen erä SoFFinin myöntämistä velkatakauksista palautettiin 23 päivänä tammikuuta 2012.

         d)   Itävallan antama likviditeettitakaus

               (45)

               HGAA sai joulukuussa 2008 useiden arvonalennusten ja tappioiden jälkeen 700 miljoonaa euroa BayernLB:ltä ja 900 miljoonaa euroa äänioikeudetonta pääomaa (23) Itävallalta Itävallan pankkeja koskevan hätäapuohjelman perusteella (24).

               (46)

               BayernLB ja HGAA tilasivat vuonna 2009 ulkopuolisen raportin HGAA:n luottoriskistä. Raportin mukaan odotettavissa olevat tappiot supistaisivat ensisijaisen oman pääoman suhdetta alle neljään prosenttiin vuoden 2009 loppuun mennessä.

               (47)

               Itävallan rahoitusalan valvontaviranomainen esitti osakkeenomistajille uhkavaatimuksen, jonka mukaan näiden oli tehtävä tarvittavat päätökset HGAA:n pääomittamiseksi 11 päivään joulukuuta 2009 mennessä, minkä jälkeen Itävalta hankki kaikki osakkeet symboliseen yhden euron hintaan (25). BayernLB luopui kaikista osakkeenomistajan oikeuksistaan, myös vaateistaan, jotka koskivat 300 miljoonan euron osuutta HGAA:n toissijaisessa pääomassa (26). Siinä tapauksessa, että uusia pääomatoimia tarvitaan, jotta HGAA voi täyttää lakisääteiset vähimmäispääomavaatimukset, sovittiin myös, että kaikki myöhemmät pääomanlisäykset jaettaisiin BayernLB:n ja Itävallan välillä suhteessa 3:1. Kuitenkin BayernLB:n tällä perusteella tarjoama lisäpääoma vähentäisi [500–550] miljoonan euron rahoitusta, jonka BayernLB oli tarjonnut HGAA:lle ja jota koskevista oikeuksista se oli luopunut osana HGAA:n pelastustoimia.

               (48)

               BayernLB uusi HGAA:n likviditeetin varmistamiseksi [350–600] miljoonan euron likviditeettijärjestelyn, joka oli päättynyt 4 päivänä joulukuuta 2009. Lisäksi sovittiin, että olemassa oleva 2,638 miljardin euron konsernin sisäinen rahoitus BayernLB:lta HGAA:lle jäisi HGAA:n haltuun vuoden 2013 loppuun saakka. Vuonna 2014 BayernLB jättäisi HGAA:han [650–700] miljoonaan euron ja vuonna 2015 [350–400] miljoonan euron rahoitusosuuden. Itävalta takaisi riskin siinä tapauksessa, että HGAA jaettaisiin tai että toteutettaisiin jokin muu taloudellisesti verrattavissa oleva toimenpide, jolla ei turvata HGAA:n elinkelpoisuutta.

         e)   BayernLB:lle siirrettävä BayernLabon pääoma

               (49)

               Merkittävä osa BayernLabon varannosta, miljardi euroa, siirretään ydinpankin BayernLB:n varantoihin ilman vastiketta tai korvausta.

         3.   Saksan ilmoittama rakenneuudistussuunnitelma

   a)   Liiketoimintamallin kuvaus

               (50)

               BayernLB on laatinut rakenneuudistussuunnitelman elinkelpoisuutensa palauttamisesta 31 päivään joulukuuta 2015 mennessä. Suunnitelmaan sisältyy huomattavia muutoksia BayernLB:n liiketoimintamalliin ja pankin strateginen suunnanmuutos. Uudelle liiketoimintamallille on ominaista riskien vähentäminen, voimakkaampi keskittyminen alueelliseen liiketoimintaan sekä rahoituksen ja antolainauksen kestävyys. Sen perusteella BayernLB:n toimintoja supistetaan huomattavasti ja pankin toimintaa keskitetään ydinaloihin, keskeisiin tuotteisiin ja ydinalueisiin sulkemalla toimipaikkoja, myymällä tytäryhtiöitä ja osakkuuksia sekä vähentämällä liiketoiminta-aloja.

               (51)

               Rakenneuudistusstrategian tärkein ominaisuus on ydintoimintojen ja muiden kuin ydintoimintojen erottaminen liiketoimintasegmenteissä. BayernLB:n tavoite on luopua kaikista muista kuin ydintoiminnoista.

               (52)

               Jotta ydintoimintojen ja muiden kuin ydintoimintojen strateginen erottaminen saadaan toteutettua, BayernLB:n on perustanut rakenneuudistusyksikön, johon kootaan suurin osa ydintoimintojen ulkopuolisista toiminnoista. Tällä tavoin BayernLB voi keskittyä ydintoimintoihinsa liittyvien tulevien tehtävien hoitamiseen ilman, että se joutuu huolehtimaan muiden toimintojensa asteittaisesta lakkauttamisesta.

               (53)

               BayernLB keskittyy liiketoiminnassaan kolmeen ydinliiketoiminta-alaan:

                           i)

                           ydinliiketoiminta-ala 1: yritykset, pienet ja keskisuuret yritykset (Mittelstand) (27) sekä yksityisasiakkaat;

                           ii)

                           ydinliiketoiminta-ala 2: kiinteistöt, säästöpankit, viranomaiset ja BayernLabo;

                           iii)

                           ydinliiketoiminta-ala 3: markkinat.

      Ydinliiketoiminta-ala 1: yritykset, pienet ja keskisuuret yritykset (Mittelstand) ja yksityisasiakkaat

               (54)

               Yrityksiä koskevalla liiketoiminta-alalla kohderyhmänä ovat yritykset, joiden päätoimipaikka on Saksassa ja joiden liikevaihto on vähintään miljardi euroa. Ulkomaisissa sivukonttoreissa tähän saakka harjoitettua liiketoimintaa, erityisesti paikallista toimintaa, supistetaan ja rajoitetaan asiakkaisiin, joilla on yhteys Saksaan (28) ja joille BayernLB tarjoaa erityisesti yrityspankkituotteita, etenkin luottojärjestelyitä sekä strukturoituja rahoitustuotteita, jotka koostuvat viennin ja kaupan rahoituksesta sekä leasing- ja hankerahoituksesta.

               (55)

               Pienten ja keskisuurten yritysten tapauksessa BayernLB keskittyy baijerilaisiin yrityksiin, joiden liikevaihto on 50 miljoonan ja 1 miljardin euron välillä, perheyrityksiin ja muihin saksalaisiin yrityksiin tietyillä alueilla, joilla pankki on jo läsnä, kuten Nordrhein-Westfalenissa Düsseldorfin konttorinsa välityksellä. Alueilla, joilla ei ole paikallisia konttoreita, pankki keskittyy yrityksiin, joiden liikevaihto on 100 miljoonaan ja 1 miljardin euron välillä. Pankki tarjoaa luottojärjestelyiden lisäksi tuotteita muun muassa viennin ja kaupan rahoituksen, remburssitoiminnan, korkojen ja valuutan hallinnan, johdannaisten, taloudellisten investointien, rahaliikenteen ja rahoitusleasingin aloilla. Pankki tarjoaa säästöpankkien kautta tuotteita myös yrityksille, joiden liikevaihto on alle 50 miljoonaa euroa.

               (56)

               BayernLB toimii tytäryhtiönsä DKB:n välityksellä vähittäispankkitoimintaa, infrastruktuuria ja yritysasiakkaita koskevilla liiketoiminta-aloilla. Vähittäispankkitoiminnassa DKB tarjoaa pankkitilejä, luottokortteja ja muita tuotteita (rahoitus- ja sijoitustuotteita) suorapankkitoiminnan kautta. Infrastruktuurin alalla DKB keskittyy yleishyödyllisiä palveluja tarjoaviin yksikköihin ja terveydenhuollon laitoksiin. Yrityspankkitoiminnassaan DKB keskittyy asiakkaisiin valituilla toimialoilla, joihin kuuluvat mm. maatalous, elintarvikeala, ympäristöteknologia, matkailu sekä oikeudelliset ja verotuspalvelut.

      Ydinliiketoiminta-ala 2: kiinteistöt, säästöpankit, viranomaiset ja BayernLabo

               (57)

               Kiinteistöalalla BayernLB keskittyy saksalaisiin asiakkaisiin. Se aikoo kuitenkin tarjota palveluja myös kansainvälisille asiakkaille, joilla on yhteys Saksaan. Liikekiinteistöalalla BayernLB tarjoaa rahoitusta kiinteistösalkkujen, asuntotuotannon ja -rakentamisen, varaston hankinnan ja kiinteistörahastojen rahoittamiseen. Asuinkiinteistöalalla pankki tarjoaa palveluita asuntotuotantoyhtiöille ja rahoitusta asuntorakentamiseen. Kiinteistöhallinnan alalla pankki keskittyy hoitokotien ja terveydenhuollon kiinteistöjen rahoittamiseen.

               (58)

               BayernLB jatkaa yhteistyötä Baijerin ja vähemmässä määrin muiden saksalaisten säästöpankkien kanssa. Pankki tarjoaa säästöpankkien omia tuotteita täydentäviä tuotteita ja toimii säästöpankkien keskuspankkina.

               (59)

               BayernLB tarjoaa julkishallinnon alalla erilaisia rahoitus- ja muita palveluita, jotka liittyvät esimerkiksi julkisen ja yksityisen sektorin kumppanuushankkeisiin. BayernLB ei tarjoa uusia luottotuotteita Baijerin ulkopuolisille viranomaisille paitsi likviditeetin hallintaan. Se voi edelleen tarjota rahoitusta julkisen ja yksityisen sektorin kumppanuuksia varten sekä hanke- ja vientirahoitusta, jos tämä on sellaisten asiakkaiden edun mukaista, joilla on yhteys Saksaan.

               (60)

               BayernLB tarjoaa tytäryhtiönsä BayernLabon kautta valtion varoista peräisin olevaa rahoitusta asuinkiinteistöhankkeisiin Baijerissa. BayernLabo keskittyy henkilöasiakkaisiin, yrityksiin, jotka rakentavat tai uudistavat asuntoja Baijerissa, ja viranomaisiin. Lisäksi BayernLabo tarjoaa rahoitustuotteita viranomaisille ja niiden perustamille yhteenliittymille. Tämä liiketoiminta rajoittuu kuitenkin Baijerin alueelle.

      Ydinliiketoiminta-ala 3: markkinat

               (61)

               BayernLB tarjoaa treasury-tuotteita (hyödyketuotteet, lyhytaikaiset korot, kiinteätuottoiset johdannaiset, valuuttatuotteet), pääomamarkkinatuotteita (kiinteätuottoiset tuotteet, vähittäisasiakkaille suunnattuja sertifikaatteja koskevat strukturoidut tuotteet, strukturoidut korkotuotteet, osakkeiden realisointi) ja rahoitustuotteita (kansainväliset lainat, kotimainen rahoitus). Pankki tarjoaa näitä tuotteita rahoituslaitoksille ja yhteisöasiakkaille, kuten vakuutusyhtiöille, säätiöille ja kirkoille. Tämä liiketoiminta-ala on rajattu toimintaan, joka liittyy pankin asiakkaisiin: omaan lukuun harjoitettavasta kaupankäynnistä luovutaan muualla paitsi treasury-toiminnassa. Lisäksi pankin luottoliiketoimintaa muiden pankkien kanssa supistetaan merkittävästi.

         b)   Liiketoiminnan supistaminen

               (62)

               BayernLB on jo sulkenut toimistonsa Beijingissä, Tokiossa, Montrealissa, Mumbaissa, Kiovassa, Hongkongissa ja Shanghaissa. Pankin kansainvälinen toiminta rajoitetaan Pariisin, New Yorkin, Lontoon ja Milanon konttoreihin, joita on jo huomattavasti pienennetty.

               (63)

               Pankki myy useita tytäryhtiöitään. Erityisesti se myy LBS:n säästöpankkiyhdistykselle. Ostohinta, 818,3 miljoonaa euroa, perustuu kahden arviointiasiantuntijan 30 päivänä toukokuuta 2012 esittämään raporttiin, ja siitä käy ilmi LBS:n arvo 30 päivänä kesäkuuta 2012. Saksa väittää, että säästöpankit ovat LBS:n tuotteiden tärkein jakelukanava ja että hintaa määritettäessä tavanomainen yksityinen sijoittaja soveltaisi alennusta tällaisen markkinariskin vuoksi. Tätä näkökohtaa ei otettu huomioon asiantuntijaraportissa. Tästä syystä komissio ei ole vaatinut avointa tarjouskilpailua, koska se piti asiantuntijaraportin perusteella epätodennäköisenä, että tällainen tarjous olisi johtanut suurempaan voittoon kuin myynti säästöpankkiyhdistykselle.

               (64)

               Lisäksi pankki lopettaa toimintansa Itä-Euroopassa (Osteuropa-liiketoimintasegmentti) ja myy unkarilaisen tytäryhtiönsä MKB Bankin. BayernLB:n alkuperäisessä rakenneuudistussuunnitelmassa MKB pyrittiin myymään […] mennessä. Unkarin poliittisen ja taloudellisen epävarmuuden (29) ja tämän MKB:n taloudellisiin tietoihin aiheuttaman vaikutuksen vuoksi BayernLB tuli siihen tulokseen, ettei se todennäköisesti pysty myymään MKB:tä lyhyellä aikavälillä, ja päätti lykätä MKB:n myyntiä […] alkaen.

               (65)

               Lisäksi BayernLB vähentää pysyvästi riskejä jäljellä olevilla ydinliiketoiminta-aloillaan. Se luopuu liiketoiminnasta, joka on hyvin riippuvainen pääomamarkkinoiden kehityksestä, kuten kaupankäynnistä omaan lukuun, omaisuusvakuudellisista arvopapereista ja liiketoimiin liittyvien yrityskauppojen rahoittamisesta. Se vähentää merkittävästi runsaasti rahoitusta ja riskejä sisältävää liiketoimintaa kansainvälisten asiakkaiden kanssa ja ryhtyy tällaiseen toimintaan vain, jos asiakkaalla on selvä yhteys Saksaan.

               (66)

               Yritysliiketoiminnassa luovutaan sellaisiin asiakkaisiin liittyvästä liiketoiminnasta ja hankerahoituksesta, joilla ei ole suoraa yhteyttä Saksaan.

               (67)

               Kiinteistöliiketoiminta ulkomaan toimipisteissä lopetetaan asiakkaiden kanssa, joilla ei ole yhteyttä Saksaan.

               (68)

               Lisäksi luottoliiketoimintaa pankkien kanssa supistetaan huomattavasti ja erillisestä kaupankäynnistä omaan lukuun (dedicated proprietary trading) luovutaan.

               (69)

               Kaiken kaikkiaan pankki sitoutuu supistamaan tasettaan vuosien 2008 ja 2015 välisenä aikana 421,7 miljardista eurosta 239,4 miljardiin euroon. Jos vuoden 2008 taseeseen tehdään vastaavat supistukset, sen loppusummaksi saadaan 206 miljardia euroa, mikä merkitsee 51 prosentin vähennystä.

         c)   Alueellinen painopiste

               (70)

               Vuoden 2010 lopussa 58 prosenttia BayernLB:n luottoriskistä oli Saksassa ja 74 prosenttia Euroopassa (maantieteellinen alue). Merkittävimmät valuuttariskit BayernLB:lle ovat Yhdysvaltain dollari, Englannin punta ja Sveitsin frangi (katso taulukko 2); 24 prosenttia pankin varoista oli muissa valuutoissa kuin euroissa vuoden 2010 lopussa.

                  Taulukko 2

                  Valuuttamääräiset varat ja velat vuoden 2010 lopussa

                           VARAT

                           VELAT

                           Sveitsin frangia

                           12 994

                           9 384

                           Englannin puntaa

                           14 752

                           11 736

                           Yhdysvaltojen dollaria

                           33 913

                           23 169

                           Muut valuutat

                           14 690

                           14 942

               (71)

               Dollarimääräisistä varoista [30–50] prosenttia kirjattiin rakenneuudistusyksikössä vuoden 2010 lopussa. Vuoden 2010 lopussa BayernLB:n New Yorkin konttorin hallussa oli [30–50] prosenttia dollarimääräisistä varoista ja Lontoon konttorin [50–70] prosenttia puntamääräisistä varoista.

               (72)

               BayernLB tarjoaa yritysliiketoiminnan alalla lainoja hankerahoitukseen yrityslainojen lisäksi. Vuoden 2010 lopussa tällä liiketoiminta-alalla kirjatuista [23–29] miljardin euron lainoista yrityslainojen osuus oli [9–14] miljardia euroa; loput [12–17] miljardia euroa koostuivat pääasiassa hankerahoituslainoista ja muista strukturoidusta lainoista. Hankerahoituslainat aiheuttivat muiden kuin EU-maiden suhteen merkittävän riskin. Lopusta hankerahoituslainakannasta vain [2–5] prosenttia sijaitsi Saksassa vuoden 2011 lopussa; kolme suurinta maata olivat Yhdysvallat, Yhdistynyt kuningaskunta ja [Lähi-idän maa]. New Yorkissa vuoden 2009 ja 2011 välillä myönnetyistä uusista lainoista vain [12–15] prosenttia liittyi hankkeisiin, joissa oli osallisena saksalainen pankin asiakas, kun taas samalla ajanjaksolla Euroopassa, Lähi-idässä ja Afrikassa myönnetyn hankerahoituksen tapauksessa tällaisten lainojen osuus oli [55–60] prosenttia.

               (73)

               Jotta pankki voisi keskittää toimintaansa ydinmarkkina-alueilleen Baijeriin ja Saksaan, se on päättänyt rajoittaa liiketoimintansa asiakkaisiin, joilla on yhteys Saksaan, ja rajoittaa huomattavasti kansainvälistä liiketoimintaansa, kuten ilmoitettiin yksityiskohtaisesti Saksan antamissa sitoumuksissa.

         d)   Pääomaa vahvistavat toimenpiteet

               (74)

               Tutkinnan aikana Saksan viranomaisten, rahoitusalan sääntelyviranomaisen, pankin omistajien ja pankin välillä käytiin tiivistä keskustelua tarkistetusta rakenneuudistussuunnitelmasta ja mahdollisesta takaisinmaksuaikataulusta.

               (75)

               On kiistatonta, että Basel III:n mukaan äänettömiä osakkuuksia (paitsi valtiontukea) ei katsota ensisijaiseksi pääomaksi (Tier 1) eikä niitä näin ollen voida enää vuodesta 2013 lähtien ottaa huomioon lakisääteistä pääomavaatimusta täytettäessä.

               (76)

               Baijerin yksittäisillä säästöpankeilla on tällä hetkellä [700–750] miljoonan euron äänettömät osakkuudet BayernLB:ssä […] (30). Näillä osakkuuksilla ei ole maturiteettipäivää, ja ne pysyvät siten pankilla, ellei niitä makseta takaisin pankin aloitteesta.

               (77)

               Säästöpankkiyhdistys on sopinut pankin kanssa, että yksittäisten säästöpankkien kaikki äänettömät osakkuudet, joille ei ole määritetty maturiteettipäivää, maksetaan takaisin […], ja säästöpankkiyhdistys sijoittaa kyseiset varat välittömästi uudelleen BayernLB Holdingiin osakepääoman korotuksen kautta (31).

               (78)

               Lisäksi säästöpankkiyhdistys osoittaa [22–62] miljoonaa euroa BayernLB Holdingiin. Säästöpankkiyhdistyksen hallussa olevat uudet osakkeet määräytyvät BayernLB Holdingin arvon perusteella. Tämä arvo arvioidaan Saksan hyväksyttyjen julkisten tilintarkastajien instituutin, Institut der Wirtschaftsprüfer, jäljempänä ’IdW’, kehittämän IdW S1 -standardin perusteella. Säästöpankkiyhdistyksen osakkuus ei saa ylittää 25:tä prosenttia, jotta varmistetaan, että se säilyy pienempänä kuin määrävähemmistö, joka on 25 prosenttia + 1 ääni.

               (79)

               Baijerin osavaltion 3 miljardin euron äänetön osakkuus menettää asemansa lakisääteisen pääomavaatimuksen täyttämiseen täysimääräisesti käytettävissä olevana ensisijaisena pääomana (Tier 1) vuonna 2018. Baijeri on julkisesti ilmoittanut, että se haluaa BayernLB:n lunastavan takaisin sen 3 miljardin euron äänettömän osakkuuden. BayernLB ei ole kuitenkaan ollut halukas ostamaan osakkuutta takaisin, koska se pelkää vaarantavansa lakisääteisen pääomapuskurinsa. BaFin on suullisesti ilmoittanut komissiolle katsovansa, että pankki tarvitse Euroopan pankkiviranomaisen, jäljempänä ’EPV’, määrittämän 9 prosentin ydinpääomasuhteen (CET1-suhde) lisäksi merkittävän puskurin, jonka olisi oltava ainakin 0,5–1 prosenttia pankin liiketoimintamallista riippuen.

               (80)

               Lisäksi EPV:n kesäkuun 2011 stressitestin mukaisen kriisiskenaarion soveltamisen jälkeen pankki totesi, että tällaisen puskurin olemassaolo olisi järkevää. Sääntelyviranomainen pitää tätä varovaista lähestymistapaa myönteisenä. Tästä syystä Saksa ei ole voinut esittää komissiolle mitään ratkaisua, jolla osoitetaan, miten äänetön osakkuus voitaisiin ostaa takaisin.

               (81)

               BaFin on esittänyt, että BayernLabon pääomaa [voidaan mahdollisesti käsitellä eri tavalla] tulevaisuudessa. BayernLB aikookin siirtää merkittävän osan BayernLabon varannosta (miljardi euroa) ydinpankkiin. Erityistarkoitukseen varattu rahoitusosuus (ks. johdanto-osan 29 ja 31 kappale) pysyy kuitenkin edelleen BayernLabon hallussa, ja se käyttää sitä laissa säädettyyn asuntotuotantotehtävään myös jatkossa. BayernLabon jäljellä olevan pääoman laatua parannetaan niin, että se voidaan katsoa EPV:n määritelmän mukaiseksi ydinpääomaksi, jolla tappiot voidaan kattaa täysimääräisesti ja josta maksettavat korvaukset suoritetaan osinkojen kautta.

         e)   Rahoitussuunnittelun kuvaus

               (82)

               Oletukset, joita on käytetty rahoitussuunnittelussa, sääntelyn mukaisessa käsittelyssä, keskeisissä ennusteissa, liiketoiminta-aloittaisessa kannattavuudessa ja MKB:tä koskevissa ennusteissa, esitetään jäljempänä johdanto-osan 83 kappaleessa ja sitä seuraavissa kappaleissa.

         —   Oletukset

               (83)

               BayernLB käyttää lyhyen aikavälin BKT- ja valuuttaennusteita (eli vuosina 2012–2013) laatiessaan menetelmää, joka perustuu kansainvälisten instituutioiden painotettuihin ennusteisiin, yksityisten tahojen laatimiin lyhytaikaisiin ennusteisiin ja BayernLB:n oman tutkimusosaston tietoihin. BayernLB perustaa vuotta 2013 pidemmälle ulottuvan pitkän aikavälin BKT-ennusteensa siihen, että talous kasvaa pitkän aikavälin potentiaalinsa mukaisesti. BayernLB:n ennusteet sisäistä suunnittelua varten ovat pääsääntöisesti konservatiivisia. Pyöristäminen voi aiheuttaa pieniä poikkeamia muiden instituutioiden ennusteista (esimerkiksi 2013 euroalueen ennusteet: IMF: 0,9 prosenttia, BayernLB ja komissio: 1 prosentti).

               (84)

               BayernLB:n dollariennuste perustuu oletukseen, että dollari on […] vuonna 2013. Vuosina 2015–2016 dollari on […] suhteessa euroon. BayernLB:n mukaan tämä aiheutuu odotetusta Yhdysvaltain julkisen talouden […] ja valuuttakurssien […] ostovoimapariteetista (OVP), jonka Taloudellisen yhteistyön ja kehityksen järjestö (OECD) arvioi olevan 1,25 Yhdysvaltojen dollaria euroa kohti vuonna 2011. Koska Yhdysvaltojen inflaation odotetaan olevan suurempi kuin euroalueella, OVP:n pitäisi olla BayernLB:n mielestä lähellä 1,30:tä Yhdysvaltojen dollaria vuonna 2016.

               (85)

               Korkojen osalta BayernLB:n ennusteet alkavat nykyisestä erittäin alhaisesta korkotasosta. BayernLB olettaa, että nykyiseltä alhaiselta tasolta palataan vähitellen normaalitilanteeseen kohti käyvän arvon tasoa; se perustaa tämän kantansa kasvuennusteisiin, inflaatioennusteisiin ja lausuntoihin oletetusta rahapolitiikasta.

               (86)

               Saksan viranomaiset ovat toimittaneet komissiolle tietoja, jotka osoittavat, että BayernLB:n BKT-ennusteet ovat hyvin lähellä suurten kansainvälisten instituutioiden, kuten Kansainvälisen valuuttarahaston (IMF), ja komission yhteistä näkemystä.

               (87)

               Uusin päivitys ennusteisiin kesäkuussa 2012 perustuu toukokuun 2012 oletuksiin. Näissä päivitetyissä kesäkuun 2012 taloudellisissa ennusteissa BayernLB on muuttanut useita makrotaloudellisia oletuksia ja erityisesti mukauttanut ennustettaan nykyiseen erittäin matalaan korkotasoon (ks. taulukko 3).

                  Taulukko 3

                  Taloudellisten ennusteiden keskeiset oletukset

                           Vuosi

                           2012 %

                           2013 %

                           2014 %

                           2015 %

                           Viiden vuoden korkotaso (edellinen suunnitelma)

                           […]

                           […]

                           […]

                           […]

                           Viiden vuoden korkotaso (vuoden 2012 päivitys)

                           […]

                           […]

                           […]

                           […]

                           Euroa/Yhdysvaltojen dollaria

                           [1,10–1,60]

                           [1,10–1,60]

                           [1,10–1,60]

                           [1,10–1,60]

               (88)

               BayernLB on myös tehnyt useita ennustetta heikentäviä muutoksia tulosennusteisiinsa yrityskohtaisista syistä. Se on esimerkiksi käyttänyt varovaisempia veroennusteita (eli suurempaa efektiivistä veroastetta), korottanut toimintakustannuksiaan liittovaltion työtuomioistuimen (Bundesarbeitsgericht) kielteisen tuomion vuoksi ja päivittänyt valuuttojen välisen suojauksen tuloksia heijastamaan vuoden 2011 lopun tilannetta (32).

               (89)

               BayernLB on toimittanut analyysin taloudellisten ennusteidensa herkkyydestä Yhdysvaltain dollarin, Sveitsin frangin ja punnan valuuttakurssien muutoksille. Toimitettujen tietojen mukaan korkokate on herkin Yhdysvaltojen dollarin valuuttakurssin vaihtelulle. Euron ja dollarin välisen valuuttakurssin nousu yleensä supistaa ja lasku yleensä kasvattaa korkokate-ennustetta.

         —   Taloudelliset ennusteet

               (90)

               Saksa on toimittanut yksityiskohtaisia taloudellisia ennusteita omaisuuserien volyymeille, katteille ja riskipositioille liiketoiminta-alueittain, ja myös rahoitukselle jälleenrahoituksen lähdettä kohti mukaan lukien vastaavat katteet.

               (91)

               Rakenneuudistussuunnitelman keskeiset tiedot esitetään taulukossa 4.

                  Taulukko 4

                  Rakenneuudistussuunnitelman keskeiset taloudelliset tiedot

                           Konserni (miljoonaa euroa)

                           2012

                           2013

                           2014

                           2015

                           2016

                           suunniteltu

                           suunniteltu

                           suunniteltu

                           suunniteltu

                           suunniteltu

                           Nettokorkotulot

                           (…)

                           (…)

                           (…)

                           (…)

                           (…)

                           Nettopalkkiotulot

                           (…)

                           (…)

                           (…)

                           (…)

                           (…)

                           Suojaustoimien tulokset

                           (…)

                           (…)

                           (…)

                           (…)

                           (…)

                           Liikevoitto

                           (…)

                           (…)

                           (…)

                           (…)

                           (…)

                           Nettotulot investoinneista ja arvonalennukset

                           (…)

                           (…)

                           (…)

                           (…)

                           (…)

                           Muut nettotulot

                           (…)

                           (…)

                           (…)

                           (…)

                           (…)

                              Tulot yhteensä

                           [2 300–2 800]

                           [2 300–2 800]

                           [2 300–2 800]

                           [2 300–2 800]

                           [2 300–2 800]

                           Luottotappiovaraukset

                           (…)

                           – […]

                           (…)

                           (…)

                           (…)

                           Kulut yhteensä

                           (…)

                           (…)

                           (…)

                           (…)

                           (…)

                           Kulut pankilta perittävistä maksuista

                           (…)

                           (…)

                           (…)

                           (…)

                           (…)

                           Rakenneuudistuskulut

                           (…)

                           (…)

                           (…)

                           (…)

                           (…)

                              NETTOTULOT ENNEN VEROJA

                           [0–500]

                           [500–1 000]

                           [500–1 000]

                           [500–1 000]

                           [700–1 200]

                              VEROT

                           (…)

                           (…)

                           (…)

                           (…)

                           (…)

                              NETTOTULOT

                           [0–500]

                           [200–700]

                           [200–700]

                           [400–900]

                           [400–900]

                              Kustannus-tuottosuhde (mukaan lukien pankilta perittävät maksut) prosenttia

                           [60–75]

                           [50–60]

                           [50–60]

                           [45–55]

                           [45–55]

                              Varat

                           [250 000–280 000]

                           [250 000–280 000]

                           [240 000–270 000]

                           [220 000–250 000]

                           [220 000–250 000]

                              Määräysten mukaan laskettavat riskipositiot

                           (…)

                           (…)

                           (…)

                           (…)

                           (…)

                              Tulot yhteensä/riskipositiot (peruspisteinä)

                           (…)

                           (…)

                           (…)

                           (…)

                           (…)

                              Henkilöstön keskimääräinen lukumäärä (yksikköinä)

                           (…)

                           (…)

                           (…)

                           (…)

                           […] (34)

                              Oman pääoman tuotto perustuen 10 prosentin vakavaraisuussuhteeseen
                               (33)

                              [0–5] %

                              [3–8] %

                              [3–8] %

                              [3–8] %

                              [5–10] %

               (92)

               EPV:n joulukuun 2011 stressitestissä määrittämä BayernLB:n ydinpääomasuhde (CET1-suhde) oli 10 prosenttia. Pankin tuotot kasvavat rakenneuudistuskaudella.

         —   Liiketoiminta-aloja koskevat ennusteet ja kannattavuus

      Taulukko 5

      Liiketoiminta-aloja koskevat ennusteet ja kannattavuus

                  Liiketoiminta-ala

               Oman pääoman tuotto verojen jälkeen (35)

               Riskipainotetut omaisuuserät (miljardia euroa)

               Riskipainotettujen omaisuuserien muutos

                  2011

               %

                  2012

               %

                  2016

               %

                  2011

                  2016

                  2011–2016

               %

               Yritykset sekä pienet ja keskisuuret yritykset

               8,3

               [3–8]

               [5–10]

               27,3

               [29–31]

               + [6–14]

               DKB

               4,7

               [3–8]

               [5–10]

               31,1

               [38–41]

               + [21–31]

               Kiinteistöt

               9,8

               [3–8]

               [5–10]

               9,7

               [13–15]

               + [33–42]

               Säästöpankit ja yhdistys

               [15–50]

               [10–35]

               [10–35]

               0,7

               [1–3]

               + [50–200]

               Markkinat

               4,0

               [(– 10)–(– 5)]

               [0–5]

               20,3

               [14–16]

               [(– 31)–(– 21)]

               BayernLabo

               85

               [115–120]

               [75–80]

               0,6

               [0,6–0,8]

               + [0–33]

                  Konserni
                   (36)

                  [1–5]

                  [5–10]

                  118,4

                  [95–105]

                  [(– 20)–(– 11)]

                  Päätetyt toiminnot

               Rakenneuudistusyksikkö

               5,6

               [(– 5)–(0)]

               [(– 13)–(– 5)]

               12,1

               [1,5–2]

               [(– 100)–(– 75)]

               LBS

               25,3

               […]

               […]

               2,1

               (…)

               […]

               MKB

               – 40,4

               [(– 20)–(– 15)]

               […]

               7,2

               (…)

               […]

         —   Rahoitus

               (93)

               Saksa toimitti kesäkuussa 2011 BayernLB:n rahoitussuunnitelman, joka esitetään taulukossa 6. Tämä jaottelu on peräisin ajanjaksolta ennen kuin pankki sitoutui supistamaan tasettaan lisää pienentääkseen vuoden 2015 taseen loppusumman noin 240 miljardiin euroon.

                  Taulukko 6

                  Rahoitussuunnitelma

                           2010

                           2015

                           absoluuttinen muutos

                           Vakuudelliset velat pankeille

                           (…)

                           (…)

                           (…)

                           Vakuudettomat velat pankeille

                           (…)

                           (…)

                           (…)

                              joista: Depot A -arvopaperitalletukset

                           (…)

                           (…)

                           (…)

                           Velat muille kuin pankeille

                           (…)

                           (…)

                           (…)

                              joista: yritysten talletukset

                           (…)

                           (…)

                           [2–8]

                           Arvopaperistetut velat

                           (…)

                           (…)

                           – […]

                              joista: kiinneobligaatiot (Pfandbriefe)

                           (…)

                           (…)

                           (…)

                              joista: Depot B -arvopaperitalletukset

                           (…)

                           (…)

                           [1–5]

                           Varaukset velkoihin ja maksuihin

                           (…)

                           (…)

                           (…)

                           Huonommalla etuoikeudella olevat velat

                           (…)

                           (…)

                           (…)

                           Omat varat

                           (…)

                           (…)

                           (…)

                           Kaupankäyntitarkoituksessa pidettävät velkainstrumentit

                           (…)

                           (…)

                           (…)

                           Muut

                           (…)

                           (…)

                           (…)

                              Yhteensä

                           (…)

                           (…)

                           (…)

               (94)

               BayernLB on toimittanut taulukossa 7 esitetyt tiedot, jotka osoittavat muutokset rakenneuudistuskaudella sen arvopaperistetuissa ja ei-arvopaperistetuissa valtion takaamissa järjestelyä edeltävissä vanhoissa veloissa, jotka otettiin ennen kriisiä (37).

                  Taulukko 7

                  Järjestelyä edeltävien vanhojen velkojen maturiteettiprofiili

                           Kanta

                           (miljardia euroa)

                           31.12.2010

                           58,3

                           31.12.2011

                           46,7

                           31.12.2012

                           41,4

                           31.12.2013

                           32,8

                           31.12.2014

                           23,6

                           31.12.2015

                           1,6

               (95)

               Saksa on toimittanut runsaasti tietoja BayernLB:n käytettävissä olevista vaihtoehtoisista rahoituslähteistä. Tiedot koskevat erityisesti vakuuksia, joita voidaan käyttää katettujen joukkolainojen liikkeeseenlaskuun mutta joita ei ole lueteltu esitetyssä rahoitussuunnitelmassa. DKB:llä on tällaisia vakuuksia, ja ne voivat tarjota vaihtoehtoisen edullisen rahoituslähteen. Saksa on toimittanut myös tietoja kasvavasta liikkeeseenlaskukapasiteetista kansainvälisillä markkinoilla.

         —   MKB

               (96)

               Unkarin viranomaisten syksyllä 2011 säätämä valuuttamääräisten lainojen takaisinmaksua koskeva laki (38) vaikutti merkittävästi siihen, että MKB:n tappio oli kyseisenä vuonna 382 miljoonaa euroa.

               (97)

               Koska MKB:n tulosnäkymät ovat pysyvästi heikentyneet valuuttalainojen ennenaikaisen takaisinmaksun ja jatkuvan vaikean toimintaympäristön vuoksi, BayernLB alensi MKB:ssa olevan osuuden arvoa 576 miljoonalla eurolla kirjanpidossaan Saksan tilinpäätösstandardien mukaisesti.

               (98)

               BayernLB osoitti vuoden 2012 ensimmäisellä neljänneksellä 200 miljoonaa euroa MKB:n pääoman korottamiseksi. BayernLB:n konsernin sisäisen rahoituksen kautta MKB:hen liittyvien vastuiden arvioidaan olevan noin […] miljardia euroa vuoden 2012 lopussa.

         —   EPV:n stressitesti

               (99)

               EPV:n joulukuun 2011 tekemässä stressitestissä EPV:n määritelmän mukainen BayernLB:n ydinpääomasuhde (CET1-suhde) oli 10 prosenttia. Kun otetaan huomioon BayernLB:n valtionlainasalkun koostumus, EPV totesi, ettei BayernLB tarvitse erityistä valtionlainojen pääomapuskuria Euroopan talousalueella olevia vastuitaan varten.

         —   Lainsäädäntöä koskevat oletukset

               (100)

               Taloudellinen ennuste perustuu oletukseen siitä, että säädetyn vähimmäispääoman laskennassa käytetyt tilinpäätösstandardit muuttuvat vuonna 2013 siten, että Saksan kauppalain (Handelsgesetzbuch) mukaisista yleisesti hyväksytyistä kirjanpitoperiaatteista siirrytään kansainvälisiin tilinpäätösstandardeihin (IFRS-standardit).

               (101)

               IRFS-standardien käyttö aiheuttaa BayernLB:n lakisääteiseen vähimmäispääomaan monia muutoksia, jotka otetaan huomioon ennusteissa. Muutoksen ratkaiseva vaikutus liittyy korottomiin lainoihin (valtion tukemat lainat), joita BayernLabo tarjoaa asuntorakentamiseen ja kaupunkialueiden kehittämiseen (39). Kauppalain mukaan näistä lainoista kirjataan niiden diskontattu arvo (joka on alle nimellisarvon, koska lainoista ei makseta korkoa). IRFS-standardien mukaan, kuten BayernLB:n tilintarkastaja vahvistaa, kirjattaisiin lainojen nimellisarvo. Tämä ero tuottaisi pääomaa BayernLabolle ja siten BayernLB:lle. Tämän muutoksen vaikutus on 967 miljoonaa euroa 31 päivänä joulukuuta 2011.

         f)   Muu riskipositioiden vähentäminen

               (102)

               Saksa sitoutuu vähentämään riskipositioita entisestään 10 miljardilla eurolla vuoteen 2017 mennessä ilman, että tämä vaikuttaa voittoihin. Tällöin kaikki tulojen vähennykset korvattaisiin vastaavalla kustannusten supistamisella. Riskipositioiden supistaminen voidaan toteuttaa optimoimalla riskipositioiden laskentaa tai vähentämällä omaisuuseriä määritellyillä liiketoiminta-aloilla.

               (103)

               BayernLB on esittänyt seuraavan segmenttikohtaisen jaottelun havainnollistaakseen, miten riskipositioita supistetaan 10 miljardia euroa rakenneuudistussuunnitelman mukaisista ennusteista tekemällä seuraavat lisävähennykset: […] miljardia euroa yritysten/pienten ja keskisuurten yritysten liiketoimintasegmentissä, […] miljardia euroa DKB:ssä; […] miljardia euroa kiinteistöjen liiketoimintasegmentissä, […] miljardia euroa markkinoiden liiketoimintasegmentissä ja […] miljardia euroa rakenneuudistusyksikössä.

               (104)

               Saksa on esittänyt asian havainnollistamiseksi kaksi mahdollista skenaariota riskipositioihin tehtävän 10 miljardin euron lisävähennyksen toteuttamiseksi. Saksa ja BayernLB katsovat, että nämä skenaariot voidaan toteuttaa.

      Skenaario 1 – riskipositioiden vähentäminen […] miljardilla eurolla liiketoimintaa supistamalla ja […] miljardilla eurolla optimoinnin avulla

               (105)

               Ensimmäisessä skenaariossa Saksa esittää vaikutuksen, joka aiheutuu, kun riskipositioita vähennetään […] miljardilla eurolla liiketoimintaa supistamalla ja […] miljardilla eurolla optimoinnin avulla. Tämä esitetään taulukossa 8.

                  Taulukko 8

                  Skenaario 1

                           Konserni (miljoonaa euroa)

                           2016

                           Riskipositioihin tehtävästä 10 miljardin euron vähennyksestä seurauksena oleva delta-luku

                           2016

                           Rakenneuudistussuunnitelma

                           Lisävähennyksen jälkeen

                              Tulot yhteensä

                           (…)

                           (…)

                           (…)

                           Luottotappiovaraukset

                           (…)

                           (…)

                           (…)

                           Kulut yhteensä

                           (…)

                           (…)

                           (…)

                              NETTOTULOT ENNEN VEROJA

                           (…)

                           (…)

                           (…)

                           Oman pääoman tuotto (40) (22 prosentin vero)

                           [5–10] %

                           (…)

                           [7–12] %

                              Riskipositiot

                           (…)

                           (…)

                           (…)

      Skenaario 2 – Riskipositioiden vähentäminen seuraavasti: riskipositioiden vähentäminen […] miljardilla eurolla liiketoimintaa supistamalla ja […] miljardilla eurolla optimoinnin avulla

               (106)

               Toisessa skenaariossa Saksa esittää vaikutuksen, joka aiheutuu, kun riskipositioita vähennetään […] miljardia euroa liiketoimintaa supistamalla ja […] miljardia euroa optimoinnin avulla. Tämä esitetään taulukossa 9.

                  Taulukko 9

                  Skenaario 2

                           Konserni (miljoonaa euroa)

                           2016

                           Riskipositioihin tehtävästä 10 miljardin euron vähennyksestä seurauksena oleva delta-luku

                           2016

                           Rakenneuudistussuunnitelma

                           Lisävähennyksen jälkeen

                              Tulot yhteensä

                           (…)

                           (…)

                           (…)

                           Luottotappiovaraukset

                           (…)

                           (…)

                           (…)

                           Kulut yhteensä

                           (…)

                           (…)

                           (…)

                              NETTOTULOT ENNEN VEROJA

                           (…)

                           (…)

                           (…)

                           Oman pääoman tuotto (41) (22 prosentin vero)

                           [5–10] %

                           (…)

                           [7–12] %

                              Riskipositiot

                           (…)

                           (…)

                           (…)

               (107)

               Pankin mukaan riskipositioiden vähentämisen tarkkaa profiilia vähentämisajanjaksolla ei voida vahvistaa tässä vaiheessa, koska vähennykset voidaan saavuttaa joko optimoinnilla tai supistamalla liiketoimintaa.

         4.   Takaisinmaksuaikataulu

               (108)

               Pankki laski komission pyynnöstä taulukkoihin 10 ja 11 sisältyvät takaisinmaksuaikataulut, joissa on otettu huomioon riskipositioiden supistuminen 10 miljardilla eurolla vuodesta 2017. Pankki otti huomioon takaisinmaksun kaikki toissijaiset vaikutukset, erityisesti korkojen maksun äänettömistä osakkuuksista. Takaisinmaksuohjelma perustuu lisäksi varovaiseen oletukseen siitä, ettei sääntelyviranomainen ota pankkivalvontasääntöjen mukaisessa ydinpääomassa huomioon pääomaa, joka saadaan BayernLabon lainojen sisällyttämisestä nimellisarvoon sen pääomaan IFRS-standardien mukaisesti (taulukko 10). Saksa on kuitenkin antanut sitoumuksen, että jos sääntelyviranomainen katsoo kaikki tai osan näistä lainoista pankkivalvontasääntöjen mukaiseksi ydinpääomaksi, ne otetaan huomioon vastaavan takaisinperittävän osuuden takaisinmaksuaikataulussa vuodesta 2013 lähtien, kuten taulukossa 11 esitetään.

                  Taulukko 10

                  Hypoteettinen takaisinmaksuaikataulu, johon ei sisälly lisäpääoma, joka mahdollisesti syntyy BayernLabon lainojen kirjaamisesta nimellisarvoon IFRS-standardien mukaisesti (miljoonaa euroa)

                           Vuosi

                           2013

                           2014

                           2015

                           2016

                           2017

                           2018

                           2019

                           YHTEENSÄ

                           Säännölliset takaisinmaksut

                           480 (42)

                           120

                           120

                              720

                           Takaisinperintä

                           (…)

                           (…)

                           (…)

                           (…)

                           (…)

                           (…)

                           (…)

                              1 240

                           Äänettömän osakkuuden takaisinmaksu ilman sovittuja lisävähennyksiä

                           (…)

                           (…)

                           (…)

                           (…)

                           (…)

                           (…)

                           (…)

                              [3 000]

                           Takaisinmaksu lisävähennysten kautta

                           (…)

                           (…)

                           (…)

                           (…)

                           (…)

                           (…)

                           (…)

                           Kumulatiivinen (takaisinperintä ja Baijerin äänettömät osakkuudet)

                           (…)

                           (…)

                           (…)

                           (…)

                           (…)

                           (…)

                           (…)

                  Taulukko 11

                  Hypoteettinen takaisinmaksuaikataulu, johon sisältyy […] lisäpääoma, joka mahdollisesti syntyy BayernLabon lainojen kirjaamisesta nimellisarvoon IFRS-standardien mukaisesti (miljoonaa euroa)

                           Vuosi

                           2013

                           2014

                           2015

                           2016

                           2017

                           2018

                           2019

                           YHTEENSÄ

                           Säännölliset takaisinmaksut

                           480 (43)

                           120

                           120

                              720

                           Takaisinperintä

                           (…)

                           (…)

                           (…)

                           (…)

                           (…)

                              1 240

                           Äänettömän osakkuuden takaisinmaksu ilman sovittuja lisävähennyksiä

                           (…)

                           (…)

                           (…)

                           (…)

                           (…)

                              [3 000]

                           Takaisinmaksu lisävähennysten kautta

                           (…)

                           (…)

                           (…)

                           (…)

                           (…)

                           Kumulatiivinen (takaisinperintä ja Baijerin äänettömät osakkuudet)

                           (…)

                           (…)

                           (…)

                           (…)

                           (…)

         5.   Saksan tarjoamat sitoumukset

               (109)

               Saksa on sitoutunut varmistamaan, että 29 päivänä huhtikuuta 2009 toimitettu alkuperäinen rakenneuudistussuunnitelma, siten kuin sitä on viimeksi muutettu Saksan 6 ja 12 päivänä kesäkuuta 2012 toimittamilla ilmoituksilla, pannaan kokonaisuudessaan täytäntöön, mukaan lukien tämän päätöksen liitteessä I olevat sitoumukset ja tämän päätöksen liitteessä II asetetut ehdot näissä liitteissä vahvistetun aikataulun mukaisesti.

         3.   YHTEENVETO MENETTELYN ALOITTAMISTA KOSKEVASTA PÄÄTÖKSESTÄ JA SEN KATTAVUUDEN LAAJENTAMISESTA

               (110)

               Komissio ilmaisi menettelyn aloittamista koskevassa päätöksessä epäilyksensä seuraavista seikoista:

                           i)

                           tuen määrän laskenta ja riskisuojasta maksettava korvaus;

                           ii)

                           voidaanko rakenneuudistussuunnitelmalla palauttaa pankin pitkän aikavälin elinkelpoisuus;

                           iii)

                           olivatko tuen mahdollisesti aiheuttamaan kilpailun vääristymiseen puuttumiseksi toteutettavat toimenpiteet riittäviä ja tehokkaita;

                           iv)

                           oliko tuki rajoitettu välttämättömään vähimmäismäärään ja jakoivatko pankin omistajat vastuun asianmukaisesti.

               (111)

               Saksa ilmoitti riskisuojan toteutusajankohtana, että siihen liittyvän tuen määrä oli 1,6 miljardia euroa. Komissio esitti menettelyn aloittamista koskevassa päätöksessään epäilyjä tuen määrän laskennan oikeellisuudesta erityisesti ABS-arvopaperisalkun markkina-arvoa koskevan arvion puuttumisen vuoksi ja korosti, että 50 peruspisteen korvaus alitti huomattavasti sen, mitä markkinasijoittajat odottaisivat.

               (112)

               Lisäksi komissio epäili rakenneuudistussuunnitelman perustana olevia olettamuksia ja oli huolissaan pankin tytäryhtiöiden HGAA:n ja MKB:n elinkelpoisuudesta. Komissio huomautti, ettei HGAA:n, MKB:n ja Banque LB Lux SA:n myymisestä […] mennessä ollut annettu mitään selkeää sitoumusta.

               (113)

               Komission mielestä taseen ja riskipainotettujen omaisuuserien suunniteltu supistaminen ei ratkaissut riittävällä tavalla kilpailun vääristymistä, koska huomattava osa vähennyksestä olisi joka tapauksessa tarpeen kannattavuuden palauttamiseksi.

               (114)

               Komissio totesi, että se odottaa edelleen toiminnallisia tai rakenteellisia toimenpiteitä, joilla lievennetään kilpailun vääristymistä, ja mainitsi tässä yhteydessä erityisesti, että LBS:stä voitaisiin mahdollisesti luopua.

               (115)

               Kun kyse on tuen rajoittamisesta vähimmäismäärään, komissio totesi, ettei osakkeenomistajien vastuunjakoon liittyviä selkeitä ehdotuksia ollut esitetty.

               (116)

               HGAA:n pelastamispäätös laajensi muodollisen tutkintamenettelyn Itävallan HGAA:lle joulukuussa 2009 tarjoamaan tukeen. Komissio pohti, olisiko nämä toimenpiteet katsottava lisätueksi BayernLB:lle. Komissio totesi, että HGAA:n pelastaminen ja tästä syntynyt tarve alentaa kirjanpitoarvoa saattaisi uhata BayernLB:n elinkelpoisuutta. BayernLB oli aiemmin ilmoittanut suostuvansa myymään HGAA:n rajoittaakseen mahdollista kilpailun vääristymistä, mutta HGAA:n myyntiä ei voida pitää kilpailun vääristymistä rajoittavana toimenpiteenä, koska se vaikutti olevan BayernLB:n elinkelpoisuuden kannalta tarpeen. Komissio epäili, olivatko BayernLB:n kilpailun vääristymisen rajoittamiseksi ehdottamat toimenpiteet kokonaisuudessaan riittäviä.

         4.   SAKSAN HUOMAUTUKSET

               (117)

               Saksa ei kiistänyt sitä, että tarjottu pääomanlisäys, riskisuoja ja vakuudet olivat valtiontukea. Saksa väitti, ettei BayernLabolta BayernLB:lle siirretty pääoma ole valtiontukea, koska siirron tarkoituksena oli ainoastaan maksaa takaisin osa saadusta tuesta ja supistaa BayernLB:n pääomaa. BayernLB oli jo voinut hyötyä BayernLabon pääomasta ennen siirtoa, joten tuen määrä olisi joka tapauksessa pienempi kuin siirretty summa.

               (118)

               Siltä osin kuin on kyse ABS-arvopaperisalkun todellisesta taloudellisesta arvosta 31 päivänä joulukuuta 2008 ja komission asiantuntijaraporttiin perustuvasta päätelmästä, että todellinen taloudellinen arvo oli 83,87 prosenttia nimellisarvosta, Saksa ilmoitti, ettei se vaadi uutta ja kattavaa uudelleenarviointia. Lisäksi Saksa hyväksyi 11,753 miljardin euron markkina-arvon, joka oli 60 prosenttia nimellisarvosta.

               (119)

               Saksa kiistää, että siirtohinnan ja todellisen taloudellisen arvon välinen koko 1,96 miljardin euron ero olisi perittävä takaisin. Takaisinperintää ei tarvinnut maksaa […] erityisesti siitä syystä, ettei pankilla ei ollut riittävää pääomapuskuria. Saksa vastusti samasta syystä äänettömien osakkuuksien ehdotettua takaisinmaksuaikataulua.

         5.   BAYERNLB:LLE MYÖNNETYN TUEN ARVIOINTI

               (120)

               Rakenneuudistustuen arvioinnissa on otettava huomioon kaikki BayernLB:lle vuodesta 2008 lähtien myönnetty tuki.

         1.   Valtiontuen olemassaolo

               (121)

               Perustamissopimuksen 107 artiklan 1 kohdan mukaan
               jäsenvaltion myöntämä taikka valtion varoista muodossa tai toisessa myönnetty tuki, joka vääristää tai uhkaa vääristää kilpailua suosimalla jotakin yritystä tai tuotannonalaa, ei sovellu sisämarkkinoille, siltä osin kuin se vaikuttaa jäsenvaltioiden väliseen kauppaan.

               (122)

               Jotta toimenpide on valtiontukea, sen on täytettävä seuraavat ehdot: toimenpide rahoitetaan valtion varoista; toimenpiteellä annetaan etua tietyille yrityksille tai tietyille tuotannonaloille; etu on valikoiva; ja toimenpide vääristää tai uhkaa vääristää kilpailua ja voi vaikuttaa jäsenvaltioiden väliseen kauppaan. Kaikkien näiden ehtojen on täytyttävä, jotta toimenpidettä voidaan pitää valtiontukena.

               (123)

               Komissio katsoo edelleen, että kaikki tukitoimenpiteet täyttävät nämä ehdot, kuten jäljempänä a–e alakohdassa selitetään.

         a)   Baijerin osavaltion suorittama pääomitus

               (124)

               Komissio totesi pelastamispäätöksessä, että kaikki johdanto-osan 122 kappaleessa mainitut ehdot täyttyivät. Näin ollen BayernLB:n pääoman lisääminen 10 miljardilla eurolla on valtiontukea (44). Mikään yksityinen sijoittaja ei olisi sijoittanut tällaisia määriä vaikeuksissa olevaan yritykseen millään ehdoilla. Pankkiin tehdyn pääomasijoituksen tukiosuuden on näin ollen oltava tämän pääomituksen nimellisarvo. Komission päätöskäytännön mukaisesti (45) tuen määrä on näin ollen sama kuin pääomanlisäyksen nimellisarvo eli 10 miljardia euroa.

         b)   Riskisuoja

               (125)

               Myös tältä osin komissio totesi pelastamispäätöksessä, että kaikki perussopimuksen 107 artiklan 1 kohdan ehdot täyttyivät. Näin ollen riskisuoja on valtiontukea. Tällä välin tämä analyysi on vahvistettu komission tiedonannossa arvoltaan alentuneiden omaisuuserien käsittelystä yhteisön pankkisektorilla, jäljempänä ’arvoltaan alentuneita omaisuuseriä koskeva tiedonanto’ (46), jossa annetaan erityisiä ohjeita valtiontukisääntöjen soveltamisesta ongelmallisten omaisuuserien hoitoon. Näin sillä taataan jäsenvaltioiden toteuttamien ongelmallisiin omaisuuseriin suunnattujen toimenpiteiden yhdenmukainen kohtelu valtiontukisääntöjä sovellettaessa.

               (126)

               Vaikka kyseinen toimenpide toteutettiin ennen arvoltaan alentuneita omaisuuseriä koskevan tiedonannon hyväksymistä, komission on sovellettava päätöksen tekoajankohtana voimassa olevaa lainsäädäntöä ja ohjeita riippumatta siitä, milloin tukitoimenpiteet suunniteltiin tai milloin niistä ilmoitettiin (47). Nykyisessä finanssikriisissä komissio on jo soveltanut arvoltaan alentuneita omaisuuseriä koskevaa tiedonantoa toimenpiteisiin, joista ilmoitettiin ennen tiedonannon julkaisemista (48).

               (127)

               Baijerin osavaltion antama riskisuoja kuuluu arvoltaan alentuneita omaisuuseriä koskevan tiedonannon soveltamisalaan. Tiedonannon 32 kohdassa ja sitä seuraavissa kohdissa vahvistetaan pääperiaatteet, jotka ohjaavat tukikelpoisten omaisuuserien määrittelyä ja niiden luokittelua omaisuuserien luokkiin. BayernLB:n ABS-arvopaperisalkku sisältää usean tyyppisiä kohde-etuuksia. Asuntolainavakuudelliset arvopaperit (RMBS-instrumentit), sekä prime- että subprime-luokkaan kuuluvat, muodostavat noin puolet koko arvopaperisalkusta. Muita salkun merkittäviä osatekijöitä ovat muun muassa liikekiinteistölainavakuudelliset arvopaperit (CMBS-instrumentit), vakuudelliset velkasitoumukset (CDO-instumentit) sekä yritys- ja yksityisasiakkailta oleviin saataviin liittyvät muut omaisuusvakuudelliset arvopaperit. Nämä kaikki omaisuusvakuudellisten arvopaperien muodot luetellaan arvoltaan alentuneita omaisuuseriä koskevan tiedonannon liitteen III taulukossa 1, ja siten ne ovat ongelmallisiin omaisuuseriin suunnatun toimenpiteen näkökulmasta tukikelpoisia omaisuuseriä.

               (128)

               Arvoltaan alentuneita omaisuuseriä koskevan tiedonannon 39 kohdan mukaan ongelmallisiin omaisuuseriin suunnatun toimenpiteen tuen määrä on omaisuuserien siirtohinnan ja niiden nykyisen markkinahinnan välinen erotus. Tässä tapauksessa siirtohinta on 19,589 miljardin euron nimellisarvo vähennettynä 1,2 miljardin euron suuririskisimmällä osalla (first loss), jolloin tulokseksi jää 18,839 miljardia euroa. Arvopaperisalkun markkina-arvo on noin 11,8 miljardia euroa (49). Siirtohinnan ja markkina-arvon välinen erotus on siis sama tai suurempi kuin toiseksi suuririskisimmälle osalle (second loss) annetun takauksen kattamien tappioiden määrä (4,8 miljardia euroa). Näin ollen takaus on katsottava kokonaisuudessaan valtiontueksi. Riskisuojan sisältämän tuen määrä on siis 4,8 miljardia euroa.

         c)   Velkatakaukset

               (129)

               SoFFinin Saksan pelastuspaketin (50) perusteella myöntämät velkatakaukset, joiden määrä oli 15 miljardia euroa, ovat valtiontukea.

         d)   Itävallan pelastamistoimet

               (130)

               Ensinnäkin HGAA:n pelastamiseksi joulukuussa 2009 toteutetut toimet osoittautuivat BayernLB-konsernin kannalta edullisiksi, koska pankin olisi muutoin täytynyt pääomittaa tytäryhtiötään HGAA:ta itse (51). Itävallan kansallistettua HGAA:n BayernLB on kuitenkin luopunut osakkuudestaan HGAA:ssa; HGAA ei enää ole osa BayernLB:tä, ja siitä on käynnistetty erillinen valtiontukimenettely. Tämä päätös ei vaikuta kyseiseen menettelyyn.

               (131)

               Toiseksi, HGAA:n kansallistamisen yhteydessä Itävalta myönsi 2,638 miljardin euron rahoitustakuun suoraan BayernLB:lle. Toimenpide rahoitettiin selvästi valtion varoista. Ilman HGAA:n kansallistamista ja takuun myöntämistä BayernLB olisi luultavasti menettänyt suuren osan rahoituksestaan. HGAA oli vaikeuksissa, ja valtion takuu lievensi BayernLB:n luottoriskiä HGAA:n vaikeuksien tasoa vastaavassa suhteessa. Näin ollen se antoi BayernLB:lle taloudellista etua. Koska BayernLB toimii useissa jäsenvaltioissa rahoitusalalla, joka on avoin kovalle kansainväliselle kilpailulle, on katsottava, että tämä etu saattoi vaikuttaa kauppaan sisämarkkinoilla ja vääristää kilpailua. Tästä syystä Itävallan antama valtion takuu BayernLB:n HGAA:han jättämälle rahoitukselle on valtiontukea BayernLB:lle.

         e)   BayernLB:lle siirretty BayernLabon pääoma

               (132)

               Asiassa Bayerische Landesbank–Girozentrale (52)20 päivänä lokakuuta 2004 tekemässään päätöksessä komissio katsoi, että valtion varojen siirtäminen (asuntotuotannon edistämiseksi myönnettyihin lainoihin liittyvät maksamattomat saamiset) BayernLabon kautta BayernLB:lle vuosina 1994 ja 1995 oli tukea, joka oli lisännyt BayernLB:n pääomaa. Komissio päätteli, että markkinataloussijoittajaa koskevan periaatteen perusteella siirto oli tukea, koska mikään markkinataloussijoittaja ei olisi siirtänyt pääomaa samoin ehdoin etenkään, kun otetaan huomioon siirretyistä varoista sovittu korvaus, jota komissio piti liian pienenä. BayernLB:n yhtiöjärjestyksen 5 päivänä maaliskuuta 2004 tehdyn muuttamisen jälkeen siirrettyä omaisuutta ei kuitenkaan enää voitu käyttää BayernLB:n kilpailun piiriin kuuluvan liiketoiminnan tukemiseen, vaan sitä voitiin käyttää vain takauksena. Komissio katsoi päätöksessään, että muutoksen vuoksi pääoma ei enää ollut valtiontukea kyseisestä päivämäärästä lähtien. Komissio päätteli kuitenkin, että aiemmin sovitun korvauksen – jota se piti liian pienenä – ja asianmukaisen korvauksen välinen erotus oli edellä mainittuun päivämäärään asti sääntöjenvastaista tukea, joka oli perittävä takaisin.

               (133)

               Pääomapohjaansa vahvistaakseen BayernLB kirjaa nyt ydinpankkiin osan BayernLabon voittorahastosta, jota ei enää tarvita BayernLabon liiketoimintaan. Tämä merkitsee sitä, että osa siitä pääomasta tai sen pääoman tuotosta, jota ei aiemmin voitu käyttää BayernLB:n kaupallisen liiketoiminnan tukemiseen, muuttaa luonnettaan eikä enää toimi vain takauksena maksukyvyttömyyden varalta. Tämä muutos merkitsee poikkeamista pääoman alkuperäisestä tarkoituksesta, joka oli toimia puskurina maksukyvyttömyystilanteessa. Pääoman siirtäminen BayernLabosta ydinpankkiin päättää pääoman käyttöä koskevan rajoituksen, ja BayernLB voi käyttää pääomaa rajoituksetta. BayernLB ei enää maksa BayernLabolle tai Baijerin osavaltiolle korvausta tästä oikeudesta. Näin ollen kun Baijerin osavaltio vapauttaa lopullisesti pääoman BayernLB:lle, tämä saa osavaltiolta edun. Koska BayernLB toimii useissa jäsenvaltioissa rahoitusalalla, joka on avoin kovalle kansainväliselle kilpailulle, on katsottava, että tämä etu saattaa vaikuttaa kauppaan sisämarkkinoilla ja vääristää kilpailua. Tästä syystä 1 miljardin euron suuruinen pääomasiirto BayernLabolta BayernLB:lle on valtiontukea.

         f)   Tuen kokonaismäärää koskeva päätelmä

               (134)

               Saksan BayernLB:lle pääomapohjan vahvistamisella (10 miljardin euron pääomasijoitus vuonna 2008 toteutetussa pelastamistoimenpiteessä, 1 miljardin euron suuruinen BayernLabon pääoman siirto vuonna 2012 sekä 4,8 miljardin euron riskisuoja) myöntämän tuen kokonaismäärä on 15,8 miljardia euroa. Tämä määrä on noin 8 prosenttia BayernLB:n riskipainotetuista omaisuuseristä vuonna 2008 (198 miljardia euroa). Lisäksi BayernLB sai jopa 17,638 miljardia euroa Saksan ja Itävallan myöntämillä maksuvalmiustakauksilla.

         2.   Tuen soveltuvuus sisämarkkinoille

   a)   Perussopimuksen 107 artiklan 3 kohdan b alakohdan soveltaminen

               (135)

               Perussopimuksen 107 artiklan 3 kohdan b alakohdan mukaan sisämarkkinoille soveltuvana voidaan pitää tukea ”jäsenvaltion taloudessa olevan vakavan häiriön poistamiseen”. Hyväksyessään Saksan pelastuspaketin komissio myönsi, että oli olemassa vaara Saksan talouden vakavasta häiriöstä ja että valtion tuki pankeille oli omiaan poistamaan tämän häiriön. Vaikka talous on elpynyt hitaasti vuoden 2010 alusta lähtien, rahoitusmarkkinoilla on viime aikoina esiintynyt taas stressiä, ja komissio katsoo, että perussopimuksen 107 artiklan 3 kohdan b alakohdan mukaiset valtiontuen hyväksymisehdot täyttyvät edelleen. Joulukuussa 2011 komissio vahvisti tämän kannan hyväksyessään tiedonannon valtiontukisääntöjen soveltamisesta finanssikriisin yhteydessä pankkien hyväksi toteutettaviin tukitoimenpiteisiin 1 päivästä tammikuuta 2012 (53), jossa se jatkoi kyseisten säännösten soveltamista.

               (136)

               BayernLB:n kaltaisen, jäsenvaltion systeemisesti merkittävänä pitämän pankin romahdus saattaisi vaikuttaa suorasti rahoitusmarkkinoihin ja siten koko jäsenvaltion talouteen. Rahoitusmarkkinoilla nykyisin vallitsevan epävakaan tilanteen vuoksi komissio perustaa edelleen arvionsa pankkisektorin valtiontukitoimenpiteistä perussopimuksen 107 artiklan 3 kohdan b alakohtaan.

         b)   Arvoltaan alentuneita omaisuuseriä koskevan toimenpiteen yhdenmukaisuus arvoltaan alentuneita omaisuuseriä koskevan tiedonannon kanssa

               (137)

               Aloittamispäätöksessä komissio esitti epäilyjä riskisuojan soveltuvuudesta yhteismarkkinoille. Näitä epäilyjä on arvioitava perussopimuksen 107 artiklan 3 kohdan b alakohdan valossa arvoltaan alentuneita omaisuuseriä koskevan tiedonannon perusteella, jotta voidaan määrittää, ovatko omaisuuserät tiedonannon 32 kohdan mukaisia tukikelpoisia ongelmallisia omaisuuseriä.

      Omaisuuserien hoito

               (138)

               Arvoltaan alentuneita omaisuuseriä koskevan tiedonannon 46 kohdassa määrätään, että vaikka jäsenvaltiot saavat valita sopivimman mallin, jonka mukaan pankkien annetaan siirtää arvoltaan alentuneita omaisuuseriä taseestaan, on tarpeen varmistaa, että edunsaajapankki ja sen omaisuuserät, joiden arvo on alentunut, erotetaan toisistaan sekä toiminnallisesti että organisatorisesti erityisesti hallinnon, henkilöstön ja asiakaskunnan osalta, jotta ehkäistään mahdolliset eturistiriidat ja autetaan pankkia keskittymään elinkelpoisuuden palauttamiseen.

               (139)

               Vaikka Baijerin osavaltio myöntää takauksen, joka suojaa BayernLB:tä sen omaisuusvakuudellisten arvopaperien aiheuttamilta tappioilta, kaikki suojatut omaisuuserät ovat edelleen BayernLB:n taseessa.

               (140)

               Komissio myöntää, että toimenpiteen kohteena olevien omaisuuserien ja niitä hoitavan henkilöstön täydellinen erottaminen pankista voisi riskisuojan suuruisen takauksen tapauksessa olla vaikeaa ja mahdollisesti haitata odotettavissa olevien tappioiden minimoimista koskevan tavoitteen saavuttamista. Näin ollen ei vaadita, että salkunhoitajien pitäisi hoitaa ainoastaan toimenpiteen kohteena olevia omaisuuseriä tai pitää ne erillään pankin muista omaisuuseristä.

               (141)

               Lisäksi komissio katsoo, että Saksa on toteuttanut riittävät toimet estääkseen eturistiriidat ja varmistaakseen, että toimenpiteen kohteena olevista omaisuuseristä johtuvat tappiot ovat mahdollisimman pienet (54). BayernLB on etenkin perustanut sisäisen rakenneuudistusyksikön, johon on siirretty useita arvopaperisalkkuja. Rakenneuudistusyksikkö vastaa näiden salkkujen pienentämisestä ja valvoo myös BayernLB:n muiden yksikköjen liiketoimintojen vähentämistä. Rakenneuudistusyksikkö on toiminnallisesti ja organisatorisesti erotettu BayernLB:n muista yksiköistä (55).

      Suojatun salkun arvostus

               (142)

               Komissio teetti ulkoisilla asiantuntijoilla BayernLB:n omaisuusvakuudellisten arvopaperien arvonmäärityksen. Komission asiantuntijaryhmä määritti BayernLB:n omaisuusvakuudellisten arvopaperien todelliseksi arvoksi komission päätöskäytännön mukaisesti 83,87 prosenttia niiden nimellisarvosta. Todellinen taloudellinen arvo on 16,429 miljardia euroa.

      Täydellisten tietojen antaminen kaikkien omaisuuserien arvonalennuksista läpinäkyvästi etukäteen

               (143)

               Arvoltaan alentuneita omaisuuseriä koskevan tiedonannon 20 kohdan mukaan tukikelpoisten pankkien on tukihakemusta tehdessään annettava etukäteen läpinäkyvästi täydelliset tiedot toimenpiteiden kohteena olevista ongelmallisten omaisuuserien arvonalennuksista käyttäen riippumattomien ja tunnustettujen asiantuntijoiden sertifioimaa ja asianmukaisen valvontaviranomaisen vahvistamaa asianmukaista arvostusmenetelmää. Komissiolle on toimitettu tarkat tiedot suojatusta salkusta. BaFin vahvisti toimenpiteen pääomavaatimusta supistavan vaikutuksen suuruudeksi 1,28 miljardia euroa huhtikuussa 2010. Näin ollen komissio toteaa, että tämä vaatimus on täytetty.

      Vastuunjako

               (144)

               Arvoltaan alentuneita omaisuuseriä koskevassa tiedonannossa määritetty vastuunjaon periaate edellyttää, että pankit vastaavat arvoltaan alentuneisiin omaisuuseriin liittyvistä tappioista mahdollisimman suurelta osin. Näin ollen omaisuuserät olisi periaatteessa siirrettävä hintaan, joka on sama tai alempi kuin todellinen taloudellinen arvo. Tämä voidaan tehdä esimerkiksi edeltävällä arvonalennuksella, jolla omaisuuserien arvo alennetaan todelliseen taloudelliseen arvoon. Tiedonannon 24 kohdassa todetaan, että jos täyttä vastuunjakoa ei voida varmistaa etukäteen, olisi pankkia pyydettävä kirjaamaan tappioita tai kattamaan riskit ottamalla käyttöön takaisinperintälausekkeita tai ns. first loss -lauseke, joka koskee pankin vastattavaksi jäävää osuutta.

               (145)

               Käsiteltävässä tapauksessa arvoltaan alentuneisiin omaisuuseriin suunnattu toimenpide toteutettiin alentamatta ensin omaisuusvakuudellisten arvopaperien arvoa niiden todelliseen taloudelliseen arvoon. Vastuunjako oli kuitenkin tarkoitus varmistaa BayernLB:n säilyttämällä 1,2 miljardin euron suuruisella suuririskisimmällä (first loss) osalla.

               (146)

               Komissio on todennut, että todellinen taloudellinen arvo oli 83,87 prosenttia nimellisarvosta eli 16,429 miljardia euroa. Siten 18,349 miljardin euron siirtohinta vähennettynä suuririskisimmällä osalla on 1,960 miljardia euroa suurempi kuin todellinen taloudellinen arvo. Arvoltaan alentuneita omaisuuseriä koskevan tiedonannon 41 kohdan mukaan tämä määrä, ”siirron delta”, olisi perittävä takaisin BayernLB:ltä joko välittömästi tai ajan mittaan.

               (147)

               Takaisinperintä edellyttää, että edunsaajapankki maksaa takaisin koko sen määrän, joka ylittää todellisen taloudellisen arvon ja joka on katettu takauksella. Jos täydellinen takaisinperintä ei ole mahdollista, tarvitaan pitkälle meneviä toimenpiteitä kilpailun vääristymisen rajoittamiseksi. Komissio ei kuitenkaan näe mitään syytä, miksi täydellinen takaisinperintä ei olisi mahdollista kyseisessä tapauksessa.

               (148)

               Komissio toteaa, että BayernLB on nyt valmis maksamaan lisäpreemion, joka on 3,75 prosenttia 2 miljardin euron suuruisesta takauksen osasta eli 75 miljoonaa euroa vuodessa, sekä erityismaksun, jonka määrä on 45 miljoonaa euroa vuodessa. Pankki maksaa näin yhteensä 120 miljoonaa euroa vuosittain kuuden vuoden ajan vuoteen 2015 asti. Tämä järjestely merkitsisi 120 miljoonan euron takaisinmaksua vuosittain.

               (149)

               Tämä jättää 1,24 miljardin euron suuruisen, myöhemmin maksettavan loppuosan (1,96 miljardin euron takaisinperintä vähennettynä kuudella johdanto-osan 148 kappaleessa tarkoitetulla 120 miljoonan euron suuruisella vuotuisella maksulla). BayernLB väittää, ettei se pysty maksamaan tätä määrää (ks. johdanto-osan 119 kappale).

               (150)

               Komissio katsoo kuitenkin, että 1,96 miljardin euron nimellismäärän takaisinperintä vuoteen 2019 mennessä on mahdollista. Arvoltaan alentuneita omaisuuseriä koskevan tiedonannon 41 kohdan mukaisesti osittainen takaisinperintä olisi sallittava vain, jos täydellinen takaisinperintä johtaisi BayernLB:n tekniseen maksukyvyttömyyteen. Komissio ei kuitenkaan usko, että näin kävisi, jos takaisinperintämaksut jaetaan pidemmälle ajalle, joka ulottuu jopa rakenneuudistuskautta kauemmas. Tällainen toimintatapa ei ole ristiriidassa tiedonannon 41 kohdan kanssa, jossa ei viitata takaisinmaksuun tietyn ajanjakson kuluessa vaan ”myöhemmin” tapahtuvaan takaisinmaksuun. Tämä tulkinta on vakiintuneen päätöskäytännön mukainen (56). Näin ollen komissio katsoo, että arvoltaan alentuneita omaisuuseriä koskevan tiedonannon vastuunjakoa koskevaa vaatimusta noudatetaan, jos täydellinen takaisinperintä saadaan suoritettua vuoteen 2019 mennessä.

      Korvaus

               (151)

               Menettelyn aloittamispäätöksen johdanto-osan 78 kappaleessa komissio painotti, että pankin kyseisenä ajankohtana maksama 50 korkopisteen suuruinen korvaus oli merkittävästi pienempi kuin markkinataloussijoittajan edellyttämä hinta.

               (152)

               Saksan viranomaiset ovat tällä välin antaneet sitoumuksen siitä, että BayernLB maksaa korvauksen, joka on 6,25 prosenttia pääomavaatimusta supistavasta vaikutuksesta. Tällainen korvaus vastaa aiemmissa komission päätöksissä hyväksyttyjä tasoja (57).

               (153)

               Edellä esitetyn perusteella BayernLB:n olisi maksettava 6,25 prosenttia 1,28 miljardin suuruisesta pääomavaatimusta supistavasta vaikutuksesta. BayernLB on suostunut maksamaan peruspreemion, joka on 6,25 prosenttia 1,28 miljardin suuruisesta pääomavaatimusta supistavasta vaikutuksesta eli 80 miljoonaa euroa vuodessa tammikuun 1 päivästä 2010 lähtien […].

      Päätelmä riskisuojan soveltuvuudesta sisämarkkinoille

               (154)

               Koska BayernLB maksaa omaisuuserien takauksesta riittävän korvauksen, jonka määrä on 80 miljoonaa euroa vuodessa, ja sillä ehdolla, että Saksa perii täysimittaisesti takaisin siirtoerotuksen liiallisen osan, jonka määrä on 1,96 miljardia euroa, saattaakseen siirtohinnan todellisen taloudellisen arvon mukaiseksi, omaisuusvakuudellisten arvopaperien takaus voidaan katsoa sisämarkkinoille soveltuvaksi. Täysimittaisen takaisinperinnän aikaansaamiseksi on täytettävä tämän päätöksen liitteessä II esitetyt ehdot. Näiden seikkojen valossa menettelyn aloittamispäätöksessä esitetyt epäilyt on hälvennetty.

         c)   Rakenneuudistustuen soveltuvuus sisämarkkinoille

               (155)

               Kaikki komission valtiontueksi määrittelemät toimenpiteet on toteutettu BayernLB:n rakenneuudistuksen yhteydessä. Tässä päätöksessä komissio tarkastelee kaikkia näitä toimenpiteitä, myös Itävallan toteuttamaa toimenpidettä. Voimassa olevat säännökset rakenneuudistustuen myöntämisestä rahoituslaitoksille nykyisessä kriisissä esitetään komission tiedonannossa elinkelpoisuuden palauttamisesta ja rahoitusalalla tämänhetkisessä kriisissä toteutettujen rakenneuudistustoimenpiteiden arvioinnista valtiontukisääntöjen perusteella, jäljempänä ’rakenneuudistustiedonanto’ (58). Rakenneuudistustiedonannon mukaan rahoituslaitoksen rakenneuudistus soveltuu tämänhetkisen rahoitusalan kriisin yhteydessä sisämarkkinoille perussopimuksen 107 artiklan 3 kohdan b alakohdan nojalla, jos se johtaa pankin elinkelpoisuuden palauttamiseen, edunsaajat osallistuvat rakenneuudistukseen riittävästi omalla osallistumisellaan (vastuunjako) ja sen yhteydessä toteutetaan riittävästi toimenpiteitä kilpailun vääristymisen rajoittamiseksi.

               (156)

               Komission analysoidessa jonkin pankin rakenneuudistusta tämänhetkisen rahoitusalan kriisin yhteydessä se tarkastelee tukitoimenpiteitä, jotka parantavat pankin pääomatilannetta. Komission käytäntönä ei ole tarkastella päätöksissään maksuvalmiusapua tai rahoitustakeita yksityiskohtaisesti tai niiden koko rakenneuudistukselle antamaa odotettua panosta laajemmalti. Tätä taustaa vasten komissio katsoo, että Saksan ja Itävallan myöntämät velka- ja rahoitustakaukset soveltuvat sisämarkkinoille.

      Välttämättömään rajattu tuki

               (157)

               Rakenneuudistustiedonannon mukaan rakenneuudistustuella olisi varmistettava pankin elinkelpoisuuden palauttaminen, mutta se olisi rajoitettava tämän tuloksen saavuttamisen kannalta välttämättömään. Aloittamispäätöksen johdanto-osan 99 kappaleessa komissio totesi, että rakenneuudistussuunnitelma ei sisältänyt kauaskantoisia ehdotuksia tuen rajaamiseksi välttämättömään.

               (158)

               BayernLB on saanut 10 miljardin euron pääomanlisäyksen, joka on selvästi suurin kaikista Saksan Landesbankien saamista pääomasijoituksista. Euroopan pankkiviranomaisen joulukuussa 2011 tekemässä stressitestissä BayernLB:n ydinpääoman osuus oli 10 prosenttia. Kolmestatoista stressitestiin osallistuneesta saksalaisesta rahoituslaitoksesta BayernLB oli neljänneksi parhaiten pääomitettu: sillä oli enemmän pääomaa kuin millään muulla valtiontukea saaneella saksalaisella pankilla (59) HRE:tä lukuun ottamatta ja enemmän pääomaa kuin muilla suurilla pankeilla, jotka eivät olleet saaneet pääomatukea, kuten Deutsche Bank ja Helaba Landesbank Hessen-Thüringen. Jos osaakaan pääomasta ei olisi ollut tarkoitus lunastaa, BayernLB olisi voinut käyttää valtiontukena annetun ylimääräisen pääoman kilpaillakseen aggressiivisesti muiden pankkien ja etenkin muiden Landesbank-pankkien kanssa aiemman maantieteellisen liiketoiminta-alueensa ulkopuolella (60). Tästä syystä pääoman rajoittaminen on tarpeen kilpailun vääristymisen rajoittamiseksi.

               (159)

               Lisäksi jos BayernLB:n ei tarvitsisi käyttää pääomaansa rationaalisesti, se olisi suojattu kilpailupaineelta. Se voisi hyödyntää pääomaansa heikosti, mikä johtaisi pitkällä aikavälillä keskimääräistä alempaan tuottoon. Tällaista liiallista pääomitusta voitaisiin käyttää varomattomista sijoituksista aiheutuvien tappioiden kattamiseen ja se saattaisi johtaa tehottomaan luottoriskin valvontaan. Näin ollen se ei loisi oikeaa kannustinrakennetta elinkelpoisuuden palauttamiseksi. Lisäksi liiallinen pääomitus estäisi myös pankkia tuottamasta kilpailukykyistä oman pääoman tuottoa (61).

               (160)

               Näistä ongelmista huolimatta Saksa ei ole tarjonnut ratkaisua, jonka avulla liiallinen pääoma olisi mahdollista lunastaa.

               (161)

               Pääoman korotus muodostuu kuitenkin 7 miljardin euron pääomanlisäyksestä ja 3 miljardin euron äänettömästä osakkuudesta. Äänetön osakkuus on lunastettava instrumentti. Lisäksi se myönnettiin ennen Basel III -sääntöjen hyväksymistä, eikä se kelpaa EPV:n edellyttämäksi pääomaksi, kun Basel III -säännöt otetaan käyttöön. Koska äänettömän osakkuuden kuponkikorko on 10 prosenttia, siitä tulee keskipitkällä aikavälillä taloudellisesti kallis rahoituslähde ja se rajoittaa BayernLB:n voitonjakokykyä, mikä puolestaan heikentää pankin houkuttelevuutta uusien pääomasijoittajien silmissä.

               (162)

               Lisäksi rakenneuudistussuunnitelman mukaan pankki aikoo tehdä voittoa koko rakenneuudistusvaiheen ajan. Tätä voittoa ei voitaisi jakaa, koska BayernLB toteuttaa rakenneuudistusta. Kun tämä sekä rakenneuudistussuunnitelmassa suunniteltu riskipositioiden vähentäminen otetaan huomioon, voidaan odottaa, että pankin pääomitus kasvaa joka vuosi, mikä parantaa sen takaisinmaksukykyä. Lisäksi Saksa on sitoutunut vähentämään riskipositioita rakenneuudistussuunnitelmassa kaavailtua enemmän, mikä vapauttaisi vielä 10 prosenttia BayernLB:n pääomasta.

               (163)

               Tällä perusteella komissio pyysi Saksan viranomaisia toimittamaan aikataulun 3 miljardin euron äänettömän osakkuuden takaisinmaksusta ennen vuotta 2018, jolloin se ei enää täytä kaikkia ehtoja, jotta se voitaisiin hyväksyä ydinpääomaksi valvontatarkoituksissa. Vastauksena tähän Saksan viranomaiset toimittivat takaisinmaksuskenaariot, jotka on esitetty taulukossa 10 – Hypoteettinen takaisinmaksuaikataulu, johon ei sisälly lisäpääoma, joka mahdollisesti syntyy BayernLabon lainojen kirjaamisesta nimellisarvoon.

               (164)

               Komissio katsoo, että tuki voidaan rajoittaa välttämättömään maksamalla takaisin 3 miljardin euron äänetön osakkuus taulukossa 10 esitetyllä tavalla. Takaisinmaksu on asianmukainen, kun otetaan huomioon ensinnäkin pankin ennusteet ja toiseksi uusimmat sääntelyvaatimukset, jotka edellyttävät pääomaa olevan enemmän kuin 9 prosenttia ydinpääomasta plus puskuri (näin on myös Basel III -sääntöjen mukaan). Tällä perusteella komissio katsoo, että mikäli liitteessä II esitettyjä takaisinmaksuehtoja noudatetaan, rakenneuudistustuki on rajoitettu elinkelpoisuuden palauttamisen kannalta välttämättömään.

               (165)

               Komissio huomauttaa, että etenkin BayernLabon osalta takaisinmaksuaikataulu perustuu tiettyihin kirjanpitoa ja sääntelyä koskeviin oletuksiin, vaikka sovellettavasta kehyksestä on itse asiassa jonkin verran epävarmuutta. Jos oletukset muuttuvat, takaisinmaksu olisi suoritettava taulukon 11 mukaisesti.

               (166)

               Komissio arvioi pankin elinkelpoisuutta takaisinmaksuaikataulun sekä pankin ja sen osakkaiden osallistumisen perusteella.

      Pitkän aikavälin elinkelpoisuuden palauttaminen

               (167)

               Rakenneuudistussuunnitelmaa arvioidessaan komission on tutkittava, pystyykö pankki palauttamaan pitkän aikavälin elinkelpoisuutensa ilman valtion tukea (rakenneuudistustiedonannon 2 jakso). Aloittamispäätöksessä esitettiin tästä epäilyjä.

               (168)

               Rakenneuudistustiedonannon mukaan pitkän aikavälin elinkelpoisuus on saavutettu, kun pankki pystyy kilpailemaan markkinoilla pääomasta omin voimin ja säädettyjen edellytysten mukaisesti. Tätä varten pankin on pystyttävä vastaamaan itse kaikista kustannuksistaan ja saavuttamaan riskiprofiiliinsa nähden asianmukainen oman pääoman tuotto. Pitkän aikavälin elinkelpoisuus edellyttää lisäksi, että myönnetty valtiontuki maksetaan ajan myötä takaisin, kuten tukea myönnettäessä on oletettu, tai siitä maksetaan tavanomaisten markkinaehtojen mukainen korvaus. Tällä tavoin varmistetaan, että kaikenlainen valtion lisätuki lopetetaan. Pankin elinkelpoisuuden palauttamisen olisi perustuttava yrityksen sisäisiin toimenpiteisiin ja uskottavaan rakenneuudistussuunnitelmaan, jossa olisi määritettävä pankin vaikeuksien syyt ja pankin heikkoudet sekä selostettava, miten rakenneuudistustoimenpiteillä ratkaistaan ongelmat. Rakenneuudistuksen onnistuminen edellyttää erityisesti luopumista kaikesta sellaisesta toiminnasta, joka olisi keskipitkällä aikavälillä edelleen rakenteellisesti tappiollista.

               (169)

               Komissio katsoo, että tämä vaatimus täyttyy, koska rakenneuudistussuunnitelman mukaan pankin pääomamarkkinoilla harjoittamaa toiminnan määrää ja monitahoisuutta vähennetään huomattavasti ja pankin ulkomaantoimintoja karsitaan, jotta voidaan keskittyä alaan, jolla pankin pääasiallinen asiantuntemus on, eli lähinnä sen alueellisten kotimarkkinoiden vähittäisasiakkaiden sekä pienten ja keskisuurten yritysten liikepankkipalveluihin.

               (170)

               Rakenneuudistustiedonannon 13 kohdassa edellytetään, että rakenneuudistussuunnitelman olisi perustuttava oletuksiin, joita verrataan asianmukaisiin alakohtaisiin vertailuarvoihin, joissa on otettu riittävällä tavalla huomioon tämänhetkiseen rahoitusmarkkinakriisiin liittyvät uudet tekijät, ja että suunnitelmaan olisi sisällyttävä asianmukainen stressitaso.

               (171)

               Komissio toteaa, että BayernLB:n toimittamat luvut on suhteutettu kansainvälisiin vertailuarvoihin. Makrotaloudelliset ennusteet vastaavat kansainvälisten laitosten ennusteita, ja valuuttamarkkinoita koskevia arvioita voidaan pitää varovaisina. BayernLB:n euroa ja dollaria koskevat ennusteet perustuvat heikompaan dollariin vuonna 2016 kuin ostovoimapariteetin perusteella voisi odottaa; tämä viittaa siihen, että BayernLB:n dollarimääräiset tulot on muunnettu euroiksi varovaisesti. Suhteellisen korkeat euron ja dollarin vaihtokurssia koskevat ennusteet vaikuttavat yleensä negatiivisesti ennustettuihin nettotuloihin, koska BayernLB:llä on enemmän dollarimääräisiä varoja kuin velkoja (62). Dollarin ennustetut kurssit euroon nähden ovat matalammat kuin euron ja dollarin nykyinen vaihtokurssi ja termiinikäyrä.

               (172)

               BayernLB:n toimittaman herkkyysanalyysin (johdanto-osan 89 kappale) mukaan pankin tuotot kasvaisivat, jos ennusteet perustuisivat vahvempaan dollariin. Tämä kasvu selittyy sillä, että BayernLB:llä on enemmän dollarimääräisiä varoja kuin velkoja ja siten, jos dollari on vahvempi, sen dollareina saaman nettokoron määrä euroina on suurempi. Koska BayernLB käyttää oletuksessaan rahoitusmarkkinoiden odotuksia heikompaa dollaria, kuten termiinikäyrä osoittaa, oletusta voidaan pitää stressinkestävänä.

               (173)

               Komissio toteaa myös, että BayernLB mukautti ennusteitaan niin, että niissä otettiin huomioon eräiden yritystä koskevien seikkojen haitallinen vaikutus (Saksan liittovaltion työtuomioistuimen tuomio, unkarilainen MKB-pankki, valuuttakurssien vaihteluilta suojautumisen kustannukset sekä veroaste). Tämä vahvistaa sen, että pankin taloudelliset ennusteet ovat varovaiset ja niissä otetaan riittävästi huomioon mahdollinen stressi.

               (174)

               Kesäkuun 6 päivänä 2012 toimitettujen taloudellisten ennusteiden mukaan kannattavuus palautetaan asteittain tulojen kohtuullisen lisäämisen sekä kustannusten karsimisen avulla. Ennustetut tulotasot ovat aiemmin saavutettujen tasojen mukaisia. Varsinkin riskipositioista saatavien tulojen ennustettu määrä (joka edustaa riskioikaistujen omaisuuserien kykyä tuottaa tuloja) on BayernLB:n kaltaisten yritysten ennusteiden mukainen. Taulukossa 4 esitetyt ennusteet jäävät alle vuosina 2009 ja 2010 saavutettujen tasojen (63). Näin ollen komissio pitää tuloennusteita varovaisina. Kaikkia tulojen osatekijöitä ja etenkin palkkiotuloja koskevat ennusteet ovat aiemmin saavutettujen tasojen mukaisia.

               (175)

               BayernLB:n ennusteissa odotetaan antolainaustoiminnan tappiovarausten vähenevän rakenneuudistuskauden kuluessa, mikä vastaa oletusta, jonka mukaan talouskasvu palautuu keskipitkällä aikavälillä. BayernLB ennustaa kustannusten vähenevän [15–30] prosenttia rakenneuudistuskauden aikana, mikä johtaa [30–60] prosentin kustannus-tuottosuhteeseen sen päättyessä. Tämä taso vastaa muiden tuettujen pankkien saavuttamia tasoja (64). Komissio katsoo, että kustannus-tuottosuhteen kohentuminen on tarpeen elinkelpoisuuden palauttamiseksi. BayernLB:n liiketoimintamalli ei sisällä vähittäispankkikonttoreita (vähittäispankkikonttorit nostavat yleensä vähittäispankkien kustannus-tuottosuhteita), ja sen vuoksi kustannus-tuottosuhteen aiempia tasoja ei voida pitää kestävinä.

               (176)

               Rahoituksen osalta Landesbank-pankkien haasteena on keskipitkällä aikavälillä valtion takaaman, voimassa olevien säännösten jatkamiseen (”grandfathering”) perustuvan velan korvaaminen. Voimassa olevien säännösten jatkamiseen perustuva velka muodostaa Landesbank-pankeille halvan rahoituslähteen, jota ei voida korvata yhtä alhaisin kustannuksin. Vuoden 2010 lopussa BayernLB:llä oli 58 miljardia euroa voimassa olevien säännösten jatkamiseen perustuvia maksamattomia velkoja. Lähes kaikki näistä veloista erääntyvät vuoden 2015 loppuun mennessä. Komissio huomauttaa, että erääntyvät voimassa olevien säännösten jatkamiseen perustuvat velat enemmän kuin katetaan BayernLB:n kesäkuussa 2011 suunnittelemalla 70 miljardin euron taseen pienentämisellä.

               (177)

               Pankin tarjoamat lisävähennykset saivat Saksan viranomaiset sitoutumaan siihen, että tasetta pienennettäisiin yhteensä 240 miljardia euroa. Kesäkuussa 2011 esitetyssä rahoitussuunnitelmassa oli useita heikkoja kohtia, jotka koskivat tiettyjen rahoituslähteiden saatavuuden uskottavuutta. Ensinnäkin suunnitelma perustui oletukseen, jonka mukaan yritysten talletukset lisääntyisivät [2–8] miljardilla eurolla eli […] prosenttia suhteessa vuoden 2010 määrään. Toiseksi, säästöpankkien avulla saatavan Depot B -rahoituksen ennustettiin kasvavan [1–5] miljardia euroa eli […] prosenttia suhteessa vuoden 2010 määrään. Näihin ongelmiin on puututtu [3–10] miljardin euron lisävähennyksellä, joka on saavutettu toteuttamalla lisävähennyksiä runsaasti rahoitusta vaativilla liiketoiminta-aloilla (kiinteistö-, yritys- ja hankerahoitus). Lisäksi BayernLB on toimittanut uskottavia tietoja käytettävissä olevista vaihtoehtoisista rahoituslähteistä, erityisesti sen kyvystä laskea liikkeeseen lisää katettuja velkakirjoja (Pfandbriefe).

               (178)

               Komissio suhtautuu myönteisesti myös pankkien välisiltä markkinoilta saatavan vakuudettoman rahoituksen käytön vähenemiseen, kuten taulukossa 6 esitetään.

               (179)

               Rakenneuudistustiedonannon 13 kohdan mukaan pitkän aikavälin elinkelpoisuus on saavutettu, kun pankin pääoman tuotto on sen riskiprofiiliin nähden asianmukainen. Ilman takaisinmaksua pankki ei pystyisi saamaan aikaan riittävää oman pääoman tuottoa ollakseen kilpailukykyinen pääomamarkkinoilla. Rakenneuudistuksen jälkeen pankin oman pääoman tuotto olisi [5–10] prosenttia, kun vakavaraisuussuhteen oletetaan olevan 10 prosenttia. Taulukossa 4 olevissa oman pääoman tuottoa koskevissa laskelmissa vakavaraisuussuhteeksi oletetaan 10 prosenttia, joka oli EPV:n joulukuussa 2011 tekemässä stressitestissä BayernLB:lle kirjaama ydinpääomaosuus. Se on myös osuus, jota BayernLB käytti ennusteissaan oman pääoman tuoton laskemiseksi (ks. taulukko 4). Jos takaisinmaksua ei suoriteta, pankin vakavaraisuussuhde olisi huomattavasti suurempi (kuten johdanto-osan 159 kappaleessa selitetään, BayernLB:n vakavaraisuussuhde olisi voinut kasvaa joulukuussa 2011 todetusta 10 prosentin tasosta rakenneuudistuskauden aikana saatavia tuottoja koskevien ennusteiden perusteella ainoastaan, jos nämä tuotot olisi säilytetty yrityksessä), joten oman pääoman tuotto olisi ennustettua pienempi.

               (180)

               Riskipositioiden 10 miljardin euron lisävähennyksillä, joihin Saksa on sitoutunut, sekä liitteessä II vahvistetun takaisinmaksuaikataulun avulla oman pääoman tuotto palautuu noin [7–12] prosentin tasolle vuonna 2016. Oman pääoman tuoton parantuminen on mahdollista, koska riskipositioiden lisävähennys toteutetaan Saksan sitoumuksen mukaan tuoton kannalta neutraalilla tavalla. Tällaisten tuoton kannalta neutraalien vähennysten toteuttamiskelpoisuus on osoitettu uskottavasti kahden havainnollistavan skenaarion avulla, joita pankki voi käyttää.

               (181)

               Vähennyksillä voidaan kuitenkin täyttää elinkelpoisuutta koskeva riittävän kannattavuuden vaatimus vain, jos syntyvää pääomaa käytetään pankin liiallisen pääoman takaisin maksamiseen. Rakenneuudistuskauden lopussa saavutettu oman pääoman tuoton taso vastaa BayernLB:n kaltaisten yritysten ennusteita (65).

               (182)

               Liitteessä II esitetyllä takaisinmaksuaikataululla varmistetaan, että äänettömät osakkuudet, jotka muutoin olisivat rasittaneet pankin kannattavuutta, maksetaan täysimääräisesti takaisin. Näistä osakkuuksista maksettavan korvauksen olisi oltava paljon suurempi kuin pankin oman pääoman tuotto, eivätkä ne Basel III -sääntöjen mukaan enää täytä valvontatarkoitukseen hyväksyttävältä ensisijaiselta pääomalta vaadittavia ominaisuuksia. Täysimääräinen takaisinmaksu voidaan toteuttaa toimitetun rakenneuudistussuunnitelman perusteella, ja pankin pääomitus pysyy samalla riittävällä tasolla.

               (183)

               Oman pääoman tuoton tasoa on analysoitava pankin riskiprofiilin valossa. BayernLB on aiemmin toiminut Saksan ulkopuolella. Erityisesti yrityspankkitoiminnassa BayernLB on antanut lainoja osapuolille, joilla ei ole mitään yhteyttä kotimaiseen BayernLB:n asiakkaaseen, ja hankkeisiin, jotka eivät tarjonneet mitään merkittävää vakuutta. Hankerahoituksessa keskityttiin ulkomaisiin hankkeisiin, joissa ainoana maksutakuuna oli rahoitetusta hankkeesta odotetut tulevat kassavirrat.

               (184)

               Saksa on sitoutunut rajoittamaan tiukasti riskipositioita kansainvälisessä toiminnassa näillä liiketoiminta-aloilla. Saksa on myös sitoutunut rajoittamaan pankin liiketoiminnan asiakkaisiin, joilla on selkeisiin määritelmiin perustuva yhteys sen kotimarkkinoihin, jotta rajoitetaan altistumista sellaisiin asiakkaisiin liittyville luottoriskeille, joilla ei ole pankin alueelliseen liiketoimintamalliin perustuvaa asiakassuhdetta. Pankin toiminnan uudelleensuuntaamisella vähennetään suhteellista riskitasoa. Nämä näkökohdat huomioon ottaen ennustettua noin [7–12] prosentin oman pääoman tuottoa voidaan pitää hyväksyttävänä.

               (185)

               Rakenneuudistustiedonannon 13 kohdassa edellytetään myös, että pankin olisi oltava riittävästi pääomitettu rakenneuudistuksen päättyessä. Näin ollen nykyisen ja tulevan vakavaraisuuden olisi varovaisen arvostuksen perusteella oltava sovellettavan valvontasäännöstön mukaisia (66). Komissio on todennut, että oletuksia voidaan pitää varovaisina ja että niissä otetaan huomioon asianmukainen määrä stressitekijöitä rakenneuudistustiedonannon 13 kohdan mukaisesti. Lisäksi komission pyynnöstä toimitetut pääomaennusteet perustuvat takaisinmaksuaikatauluun, joka osoittaa, että nykyiset ja tulevat vakavaraisuustasot ovat samat kuin johdanto-osan 79 kappaleessa mainitut sääntelyviranomaisen esittämät tasot. Näin ollen ne täyttävät uusimmat sääntelyvaatimukset, jotka edellyttävät pääomaa olevan enemmän kuin EPV:n edellyttämä 9 prosentin ydinpääomasuhde plus puskuri. Siten ne myös varmistavat Basel III -sääntöjen noudattamisen.

               (186)

               Komissio ei näe tarvetta varautua mihinkään ylimääräisiin stressitekijöihin. Ensinnäkin 9 prosentin stressitestiä varten tehdyissä EPV:n laskelmissa otettiin huomioon vain valtionvelan aiheuttama stressi, joka BayernLB:n tapauksessa ei ole merkittävä. EPV:n kesäkuussa 2011 tekemässä stressitestissä makrotason ja yksittäisiä stressitekijöitä sovellettiin vain 5 prosentin osuuteen EPV:n määrittämästä ydinpääomasta. Komissiolla ei tällä hetkellä ole tietoa siitä, että Euroopan pankkiviranomainen vaatisi nyt stressitestiä, jossa yhdistetään näiden kahden toimenpiteen lähestymistavat. Tällaista yhdistämistä ei ole vaadittu muidenkaan saksalaisten pankkien rakenneuudistusten arvioinneissa. Sen sijaan BaFin on ainoastaan pyytänyt pankkeja noudattamaan EPV:n edellyttämää 9 prosentin ydinpääomasuhdetta (67). Näin ollen komissio voi tällä hetkellä toimia vain siltä pohjalta, että vaadittava vakavaraisuussuhde on sama kuin joulukuun 2011 stressitestissä lisättynä puskurilla, kuten johdanto-osan 79 kappaleessa todettiin. Tämä oletus on erityisen kohtuullinen, koska ennustettavissa olevat pankkiin ja makrotaloudelliseen toimintaympäristöön liittyvät stressitekijät on jo otettu ennusteissa huomioon.

               (187)

               Joka tapauksessa komissio tunnustaa rahoitusalan valvontaviranomaisen roolin. Komissio myöntää, että liitteessä II asetettu vuosittaista takaisinmaksuerää koskeva velvoite edellyttää viranomaisen hyväksyntää. Näin ollen kyseiseen takaisinmaksuaikatauluun perustuvat maksuerät edellyttävät BaFinin hyväksyntää. Jos BaFin kieltää jonkin erän takaisinmaksun tai ei hyväksy sitä, komissio hyväksyy sen, että vastaava velvollisuus maksaa takaisin kyseinen määrä lykkääntyy. Jos alun perin lykätyn määrän takaisinmaksua ei kuitenkaan hyväksytä seuraavana vuonna tai se kielletään uudelleen, rakenneuudistussuunnitelman täytäntöönpano vaarantuu ja Saksan on tällöin toimitettava komissiolle muutettu rakenneuudistussuunnitelma.

               (188)

               Pelkästään se, että valvontaviranomainen kieltää takaisinmaksun tai ei hyväksy sitä, ei automaattisesta vapauta pankkia takaisinmaksuvelvollisuudesta, vaan se edellyttää pankin toimintaa. Jos pankki ei pysty maksamaan määrää takaisin, vaikka se täyttää kaikki valvontaviranomaisen asettamat vaatimukset, olisi periaatteessa vapautettava lisää pääomaa vähentämällä edelleen riskipainotettuja omaisuuseriä. Lisäksi kaikki viivästykset edellyttävät yleisesti ottaen ylimääräisiä vastasuoritteita (68). Tästä syystä komissio korostaa periaatetta, jonka mukaan Saksan on sisällytettävä muutettuun rakenneuudistussuunnitelmaan lisää vastasuoritteita. Tämä otetaan huomioon liitteessä II olevassa 4 kohdassa.

               (189)

               On kuitenkin huomautettava, että jos lakisääteiset pääomavaatimukset muuttuvat huomattavasti tässä päätöksessä oletettua tiukemmalle tasolle, komissio saattaa joutua tekemään valtiontukisääntöjen soveltamisesta finanssikriisin yhteydessä pankkien hyväksi toteutettaviin tukitoimenpiteisiin 1 päivästä tammikuuta 2012 annetun tiedonannon (69) 14 kohdan kolmannessa virkkeessä tarkoitetun suhteellisen arvioinnin; tästä saattaa olla seurauksena, että rakenneuudistusta koskevia lisätoimenpiteitä edellytetään vähemmän.

               (190)

               Rakenneuudistustiedonannon mukaan on myös arvioitava, puututaanko rakenneuudistussuunnitelmalla yrityksen hallintorakenteen olemassa oleviin tai mahdollisiin heikkouksiin. Komissio katsoo, että rakenneuudistussuunnitelma sisältää huomattavia muutoksia pankin oikeudelliseen rakenteeseen ja hallintotapaan, ja ne tekevät BayernLB:stä vähemmän alttiin mahdolliselle osakkaiden sopimattomalle vaikuttamiselle ja mahdollistavat paremman yritysjohdon valvonnan (corporate governance).

               (191)

               Toteutettavilla toimenpiteillä varmistetaan, että BayernLB ei eroa kilpailijoistaan yhtiöjärjestyksensä, sisäisten periaatteidensa ja menettelyjensä eikä hallintoelintensä roolin ja koostumuksen suhteen. On olemassa riittävät takeet muilla kuin kaupallisilla perusteilla tehtävien liiketoimintapäätösten estämiseksi. Lisäksi yritystason valvonnan laatu parantuu huomattavasti. Eri elinten (yhtiö- tai osakaskokous, hallintoneuvosto ja johtokunta) roolit erotetaan selvemmin ja tiukemmin toisistaan ja hallintoneuvoston ammattimaisuus lisääntyy, kun sen jäseniksi otetaan riippumattomia asiantuntijoita ja käyttöön otetaan soveltuvuuskoe, jonka jokaisen hallintoneuvoston jäsenen on läpäistävä.

               (192)

               Yrityksen hallintokehys on yhteensopiva yksityisiä yrityksiä koskevien vaatimusten kanssa ja kattaa Saksan (vapaaehtoisen) yritysjohdon valvontaa koskevan säännöstön täytäntöönpanon.

               (193)

               Pankin yhtiö- tai osakaskokouksella on yhtiö- tai osakaskokoukselle kuuluvat tavanomaiset valtuudet ilman ylimääräistä vaikutusvaltaa. Yritysjohdon valvontaa koskevan säännöstön mukaisesti puolet hallintoneuvoston paikoista täytetään riippumattomilla jäsenillä. Saksan valvontaviranomaisen BaFinin käyttöön ottamia laadullisia vaatimuksia, joilla varmistetaan uusien hallintoneuvoston jäsenten vähimmäispätevyys, sovelletaan kaikkiin hallintoneuvoston jäseniin. Rakenneuudistuskauden aikana hallintoneuvoston puheenjohtajana toimii riippumaton jäsen. Samoin perustetaan tarkastus- ja riskikomitea, joka toimii yritysjohdon valvonnan parhaiden käytänteiden mukaisesti.

               (194)

               Yleisesti ottaen BayernLB:n rakenneuudistussuunnitelma on näin ollen omiaan palauttamaan sen pitkän aikavälin elinkelpoisuuden.

      Pankin oma osallistuminen

               (195)

               Rakenneuudistustiedonannossa todetaan, että tukimäärän rajoittamiseksi välttämättömään pankkien olisi ensin käytettävä omia varojaan rakenneuudistuksen rahoittamiseen ja että valtio ei saisi yksin kattaa rakenneuudistuksen kustannuksia vaan myös pankkiin sijoittaneiden olisi osallistuttava niiden kattamiseen. Aloittamispäätöksessä komissio huomautti, että pankin omana osallistumisena ehdotettujen luovutusten laajuus oli epämääräinen.

               (196)

               Tällä välin Saksa on antanut sitoumuksen, jonka mukaan BayernLB myy [40–70] tytäryhtiöistään tai omistusosuuksistaan rakenneuudistuskauden loppuun mennessä. Pankki on jo myynyt suurimman osan näistä tytäryhtiöistä, ja sen on määrä saattaa kaikki myynnit päätökseen viimeistään […]. Myytävät omistusosuudet on lueteltu liitteessä I olevassa 11 kohdassa sekä liitteessä III, ja niihin sisältyvät LBS Bayern, MKB ja Banque LB Lux SA, jotka kuuluvat BayernLB:n suurimpiin tytäryhtiöihin. Syntyvät tulot ja mahdollinen tuotto käytetään rakenneuudistuskustannusten kattamiseen, ja ne varmistavat osaltaan, että tukimäärä pidetään mahdollisimman pienenä.

               (197)

               Jotta varmistetaan, että pankin omistajat osallistuvat rakenneuudistuskauden aikana mahdollisimman suuressa määrin riittävän pääomapohjan palauttamiseen, Saksa on antanut sitoumuksen, jonka mukaan pankki ei maksa osinkoa eikä kuponkikorkoa, ellei sillä ole siihen lain mukaan velvollisuus, rakenneuudistuskauden loppuun asti tai sen jälkeenkään, jos osavaltion äänetöntä osakkuutta ei siihen mennessä ole maksettu takaisin. Näin varmistetaan rakenneuudistustiedonannon 26 kohdan mukaisesti, että BayernLB ei käytä valtiontukea omista varoista suoritettavan korvauksen maksamiseen silloin, kun se ei saa toiminnastaan riittävää tuottoa. Pidennetty osingon ja hybridi-instrumenttien kuponkikoron maksukielto auttaa myös BayernLB:tä noudattamaan takaisinmaksuaikataulua.

               (198)

               Toinen huomioon otettava seikka koskee säästöpankkiyhdistystä, joka ei osallistunut vuoden 2008 pelastamistoimenpiteisiin, vaikka se oli BayernLB:n osakas. Koska säästöpankkiyhdistys ei osallistunut pelastamiseen, sen osakkeiden arvo on heikentynyt merkittävästi, mutta se on sittemmin suostunut erilaisiin ylimääräisiin suoritteisiin.

               (199)

               Ensinnäkin säästöpankit omistavat tällä hetkellä äänettömiä osakkuuksia yhteensä noin [770–810] miljoonan euron arvosta, kuten johdanto-osan 76 kappaleessa selitettiin, ja pankin pääoman laadun parantamiseksi ja sen varmistamiseksi, että säästöpankkien antama pääoma luetaan edelleen EPV:n edellyttämäksi ydinpääomaksi, säästöpankit ovat suostuneet ostamaan takaisin nämä äänettömät osakkuudet […]. Säästöpankkiyhdistys sijoittaa takaisin [810–840] miljoonaa euroa omana pääomana ja kasvattaa siten osakkuuttaan BayernLB:ssä (70). Siten säästöpankit menettävät oikeutensa luotettavampiin koronmaksuihin, ja osingonjakokielto tarkoittaa, että ne eivät saa vastaavia osinkomaksuja keskipitkällä aikavälillä.

               (200)

               Toiseksi säästöpankkiyhdistys on suostunut ostamaan LBS:n kohtuulliseen 818,3 miljoonan euron hintaan vuoden 2012 loppuun mennessä. Hintaa määrittäessään säästöpankkiyhdistys ei ole soveltanut alennusta ottaakseen huomioon sen, että säästöpankit ovat LBS:n tuotteiden pääasiallinen jakelukanava, kuten yksityinen sijoittaja olisi hyvinkin voinut tehdä.

               (201)

               Kaikkien näiden toimenpiteiden tuloksena osakkuus, joka alun perin väheni 6 prosenttiin, kasvaa huomattavasti, mahdollisesti jopa 25 prosenttiin.

               (202)

               Lopuksi on syytä huomauttaa, että Saksa perii takaisin omaisuuserien takauksen koko todellisen taloudellisen arvon ylittävän osan. Pankin ja sen osakkaiden vastuunjakoa voidaan näin ollen pitää asianmukaisena; aloittamispäätöksessä esitetyt tätä koskevat epäilyt on hälvennetty.

      Kilpailun vääristymistä rajoittavat toimenpiteet

               (203)

               Rakenneuudistustoimenpiteitä koskevassa tiedonannossa edellytetään, että rakenneuudistussuunnitelma sisältää kilpailun vääristymistä rajoittavia toimenpiteitä. Näissä toimenpiteissä olisi nimenomaisesti käsiteltävä vääristymiä markkinoilla, joilla tuensaajapankki toimii rakenneuudistuksen jälkeen. Tällaisten toimenpiteiden luonne ja muoto riippuvat kahdesta tekijästä: ensinnäkin tuen määrästä ja sen myöntämisehdoista ja -olosuhteista ja toiseksi niiden markkinoiden luonteesta, joilla tuensaaja jatkaa toimintaansa. Lisäksi komission on otettava huomioon tuensaajapankin oma osallistumisaste ja vastuunjako rakenneuudistuksen aikana.

               (204)

               Aloittamispäätöksessä komissio piti kilpailun vääristymisen estämiseksi ehdotettuja toimenpiteitä riittämättöminä. Päivitetty rakenneuudistussuunnitelma sisältää lisää tällaisia toimenpiteitä.

               (205)

               Tässä tapauksessa pääomatuen määrä on noin 15,8 miljardia euroa: se muodostuu 10 miljardin euron suuruisesta pääomituksesta, 4,8 miljardin euron riskisuojasta sekä 1 miljardin euron suuruisen BayernLabon pääomaerän siirtämisestä BayernLB:hen. Lukuun eivät sisälly SoFFinin antamat maksuvalmiustakaukset, joiden määrä on noin 15 miljardia euroa (joista käytettiin 5 miljardia euroa) (71) sekä Itävallan antamat takaukset 2,638 miljardin euron rahoitukselle, jonka BayernLB oli suostunut jättämään HGAA:han. Tämä 15,8 miljardin euron tukimäärä on 8 prosenttia riskipainotetuista omaisuuseristä toimenpiteiden jälkeen (riskipositioiden arvo oli 198 miljardia euroa vuonna 2008). Määrä kasvaa edelleen, jos siihen sisällytetään 2,638 miljardia euroa pankin Itävallalta saamia takauksia sekä sen SoFFinilta saamat 15 miljardia euroa (joista tosiasiallisesti käytettiin 5 miljardia euroa). Näin ollen edunsaajalle myönnetyn tuen määrä on hyvin suuri. Kilpailun mahdollisen vääristymisen rajoittamiseksi tarvitaan sen vuoksi merkittäviä toimenpiteitä siinäkin tapauksessa, että huomioon otetaan pankin riittävä oma osallistuminen ja edunsaajan ja sen osakkaiden asianmukainen vastuunjako rakenneuudistuskauden aikana.

               (206)

               Uudessa rakenneuudistussuunnitelmassa esitetään alkuperäiseen suunnitelmaan verrattuna huomattavasti mittavampaa taseen loppusumman pienentämistä. Vuoden 2008 lopun omaisuuserien perusteella BayernLB supistaa tasettaan 51 prosenttia 421,7 miljardista eurosta 206 miljardiin euroon (239,4 miljardia euroa vuonna 2015).

               (207)

               Tätä varten BayernLB on valmis luopumaan huomattavasta määrästä koti- ja ulkomaisia tytäryhtiöitään ja vähentämään merkittävästi omistusosuuksiaan. Nämä luovutukset on saatettava päätökseen […] mennessä; muussa tapauksessa asianomaisten tytär- tai osakkuusyhtiöiden on lopetettava uuden liiketoiminnan harjoittaminen [… jälkeen]. Yleiskatsaus tärkeimmistä myyntikohteista esitetään taulukossa 12.

                  Taulukko 12

                  Luopuminen merkittävistä omistusosuuksista

                           Nimi

                           Tase, miljardia euroa (72)

                           Riskipainotetut omaisuuserät, miljardia euroa (72)

                           HGAA

                           44,6

                           [30–35]

                           MKB

                           10,8

                           [7–10]

                           SaarLB

                           20,6

                           [6–9]

                           LB (Suisse)

                           1,2

                           [0–1]

                           LBLux

                           11,8

                           [4–7]

                           LBS

                           [8–12]

                           [2–5]

                           GBW AG

                           2,1

                           [0–2]

               (208)

               Näihin luovutuksiin sisältyvät pankin kaikki kansainväliset luottolaitokset. Luopuminen HGAA:sta, joka näytti tarvitsevan rakenneuudistustukea jo vuonna 2008, on edistänyt BayernLB:n elinkelpoisuuden palauttamista. Vaikka HGAA jätettäisiin pois laskuista kilpailun vääristämistä rajoittavien toimenpiteiden määrällistä määrittämistä varten, tase supistuu yhä 45 prosentilla ((421,7 – 44,6 =) 377,4 miljardia euroa verrattuna 206 miljardiin euroon).

               (209)

               Lisäksi BayernLB vähentää kansainvälisten toimipaikkojensa tai edustustojensa määrää seitsemällä, ja jäljelle jääviä toimipaikkoja Lontoossa, Pariisissa, New Yorkissa ja Milanossa pienennetään huomattavasti.

               (210)

               Kokonaisuutena komissio katsoo, että tämä pankin taseen loppusumman pienentäminen yli puolella on asianmukaista, kun otetaan huomioon saadun suuren tukimäärän aiheuttama kilpailun vääristyminen. Tämä pienentäminen on komission sen muita Landesbank-pankkeja koskevissa päätöksissä noudattaman käytännön mukaista (73).

               (211)

               Näiden pitkälle menevien rakenteellisten toimenpiteiden lisäksi BayernLB myöntyi myös erilaisiin toimintaa koskeviin velvoitteisiin. Pankki on sitoutunut rakenneuudistuskauden aikana noudattamaan henkilöstön palkkojen ja palkkioiden (kiinteät ja muuttuvat osat) osalta 500 000 euron ylärajaa, yritysostokieltoa ja osingonjakokieltoa. Henkilöstön palkkoja ja palkkioita koskevia rajoituksia jatketaan automaattisesti (joskin palkkakaton osalta ne eivät ole aivan yhtä tiukkoja), kunnes äänetön osakkuus maksettu täysimääräisesti takaisin ja takaisinperintä saatettu päätökseen. Tämä ei todennäköisesti tapahdu ennen vuotta 2019. Nämä toimenpiteet muodostavat kannustimen takaisinmaksulle ja estävät pankkia ostamasta kilpailevia yrityksiä, mikä estää tuella rahoitetun BayernLB:n epäorgaanisen kasvun.

               (212)

               Lisäksi BayernLB rajoittaa merkittävästi jäljelle jäävän kansainvälisen liiketoimintansa laajuutta ja absoluuttista määrää yrityspankkitoiminnan, hankerahoituksen ja kiinteistöliiketoiminnan aloilla, kuten liitteessä I todetaan. Tämä jättää vapaata kapasiteettia muille toimijoille BayernLB:n ydinmarkkinoilla.

               (213)

               Saksa on antanut myös sitoumuksen siitä, että BayernLB luopuu useista toiminnoista, kuten merenkulusta ja ilmailusta. Myös julkinen rahoitus Baijerin ulkopuolella lopetetaan.

               (214)

               Kun otetaan huomioon tämä erilaisten toimenpiteiden yhdistelmä ja edellä esitetty päätelmä, jonka mukaan pankin oma osallistuminen ja vastuunjako ovat riittäviä, komissio katsoo, että on olemassa riittävät takeet mahdollisen kilpailun vääristymisen rajoittamiseksi huolimatta BayernLB:n saaman tuen suuresta määrästä.

      Toteutus ja seuranta

               (215)

               Rakenneuudistustiedonannon 5 jaksossa todetaan, että on toimitettava säännöllisiä kertomuksia, jotta komissio voi tarkistaa, että rakenneuudistussuunnitelmaa toteutetaan moitteettomasti. Ensimmäinen kertomus olisi esitettävä viimeistään kuuden kuukauden kuluttua rakenneuudistussuunnitelman hyväksymisestä. Tätä varten Saksan olisi nimitettävä toimitsijamies ja toimitettava kahdesti vuodessa seurantakertomuksia.

               (216)

               Yksittäiset takaisinmaksut edellyttävät Saksan valvontaviranomaisen BaFinin hyväksyntää. Jos pankki ei saavuta takaisinmaksuaikataulussa asetettuja tavoitteita, Saksan on liitteessä II olevan 4 kohdan mukaan ilmoitettava komissiolle muutetun rakenneuudistussuunnitelman. Tällaiseen uuteen ilmoitukseen olisi periaatteessa sisällyttävä lisätoimenpiteitä kilpailun vääristymisen rajoittamiseksi.

               (217)

               Komissio ottaa huomioon, että liitteessä I olevassa 33 kohdassa tarkoitettu riskipositioiden lisävähennys tehdään sen varmistamiseksi, että BayernLB voi maksaa takaisin loppuosan äänettömistä osakkuuksista vuonna 2017. Komissio on perustanut arviointinsa riskipositioiden vähennyksiin, joihin on sitouduttu kullakin liiketoiminta-alalla ja joiden määrien vaihteluvälit esitetään liitteessä I olevassa 33 kohdassa, sekä niiden oheisvaikutuksiin kullakin liiketoiminta-alalla. Jos BayernLB suunnitelmaa toteuttaessaan havaitsee sääntelyn tai makrotalouden uuden kehityksen seurauksena optimointimahdollisuuksia, jotka vaikuttavat esitettyihin vaihteluväleihin, Saksan olisi ilmoitettava vaihteluväleistä poikkeamisesta komissiolle, paitsi jos muutokset kunkin liiketoiminta-alan vähennyksissä ovat enintään [10–15] prosenttia vuonna 2017, pysyvät liitteessä I olevassa 33 kohdassa määritellyn kokonaismäärän sisällä eivätkä vaikuta BayernLB:n rakenneuudistussuunnitelmassa kuvattuun elinkelpoisuuteen. Uuden ilmoituksen tapauksessa komissio tutkii, auttavako muutokset maksimoimaan pääomavaatimusta supistavan vaikutuksen ja samalla minimoimaan kielteiset oheisvaikutukset, jolloin ne eivät vaikuta pankin elinkelpoisuuteen.

      Päätelmä rakenneuudistuksesta

               (218)

               Ottaen huomioon pankin ennusteet ja uusimmat sääntelyvaatimukset, jotka edellyttävät yli 9 prosentin ydinpääomasuhdetta ja puskuria, sekä Basel III -säännöt, komissio katsoo, että rakenneuudistustoimenpiteet, Saksan sitoumukset mukaan luettuina, ovat omiaan palauttamaan BayernLB:n pitkän aikavälin elinkelpoisuuden ja korvaamaan tukitoimenpiteiden aiheuttaman kilpailun vääristymisen. Mikäli tukitoimenpiteiden osan takaisinmaksua ja takaisinperintää koskevia ehtoja noudatetaan, rakenneuudistussuunnitelman mukaan tuki rajoitetaan välttämättömään ja pankin oma osallistuminen on riittävää. Edellyttäen, että liitteessä II asetettu takaisinmaksuvaatimus täytetään, rakenneuudistustukea voidaan näin ollen pitää sisämarkkinoille soveltuvana SEUT-sopimuksen 107 artiklan 3 kohdan b alakohdan mukaisesti.

         6.   SÄÄSTÖPANKKIYHDISTYKSELLE AIHEUTUNUT ETU

               (219)

               Myös komission huoli siitä, että säästöpankkiyhdistys on hyötynyt pelastamistoimenpiteestä jakamatta vastuuta asianmukaisesti, on hälvennetty. Menettelyn aloittamispäätöksessä komissio ilmoitti, että se saattaa muodollisessa tutkintamenettelyssä arvioida BayernLB:n arvostuksen ja säästöpankkiyhdistyksen jäljelle jäävää omistusosuutta koskevien laskelmien paikkansapitävyyttä. Tämän jälkeen komissio lähetti Saksalle tietopyynnön säästöpankkiyhdistyksen osallistumisesta pelastamiseen. Riittävä vastuunjako on sittemmin saatu aikaan säästöpankkien äänettömien osakkuuksien muuntamisella ja säästöpankkiyhdistyksen sen jälkeen tekemällä pääomasijoituksella, joka kasvattaa sen osakkuutta. Lisäksi komissio ei ole havainnut sääntöjenvastaisuuksia pankin arvostuksessa, jonka perusteella osakkeet jaettiin vuonna 2008. Näin ollen säästöpankkiyhdistykseen liittyviä tätä koskevia epäilyksiä ei ole syytä tutkia enempää.

      PÄÄTELMÄT

               (220)

               Kun otetaan huomioon Saksan antamat rakenneuudistusta koskevat sitoumukset sekä liitteessä II vahvistetut tukitoimenpiteiden osien takaisinmaksua ja takaisinperintää koskevat ehdot, komissio päättelee, että riskisuoja on arvoltaan alentuneita omaisuuseriä koskevan tiedonannon 5 jakson mukainen, että rakennetuki on rajoitettu välttämättömään ja kilpailun vääristymiseen on puututtu riittävästi ja että toimitettu rakenneuudistussuunnitelma on omiaan palauttamaan BayernLB:n pitkän aikavälin elinkelpoisuuden. Rakenneuudistustuki soveltuu näin ollen sisämarkkinoille 107 artiklan 3 kohdan b alakohdan mukaisesti,

         ON HYVÄKSYNYT TÄMÄN PÄÄTÖKSEN:
   1 artikla
   Kumotaan komission 25 päivänä heinäkuuta 2012 Saksan ja Itävallan Bayerische Landesbankille myöntämästä valtiontuesta antama päätös (asia SA.28487 (C 16/2009, ex N 254/2009)).
   2 artikla
   1.   Seuraavat toimenpiteet ovat SEUT-sopimuksen 107 artiklan 1 kohdassa tarkoitettua valtiontukea:

               a)

               Baijerin osavaltion suorittama Bayerische Landesbankin pääomitus, jonka määrä oli 10 miljardia euroa;

               b)

               Baijerin osavaltion Bayerische Landesbankille riskisuojan muodossa myöntämä toiseksi suuririskisimmän osan takaus, jonka määrä oli 4,8 miljardia euroa;

               c)

               Saksan Bayerische Landesbankille myöntämät velkatakaukset, joiden määrä oli 15 miljardia euroa;

               d)

               Itävallan Bayerische Landesbankille myöntämä rahoitustakuu, jonka määrä oli 2,638 miljardia euroa;

               e)

               Bayerische Landesbodenkreditanstaltin 1 miljardin euron suuruisen pääomaosuuden siirtäminen Baijerin osavaltiolta Bayerische Landesbankille.

         2.   Edellä 1 kohdassa tarkoitettu valtiontuki soveltuu sisämarkkinoille ottaen huomioon liitteessä I ja liitteessä III esitetyt sitoumukset ja edellyttäen, että liitteessä II esitetyt ehdot täytetään.
   3 artikla
   Saksan on varmistettava, että 6 päivänä kesäkuuta 2012 toimitettu rakenneuudistussuunnitelma, jota täydennettiin 12 päivänä kesäkuuta 2012, liitteissä I ja III esitetyt sitoumukset ja liitteessä II asetetut ehdot mukaan luettuina, pannaan täysimääräisesti täytäntöön kyseisissä liitteissä esitetyn aikataulun mukaisesti.
   4 artikla
   Saksan on ilmoitettava komissiolle kahden kuukauden kuluessa tämän päätöksen tiedoksiantamisesta sen noudattamiseksi toteuttamansa toimenpiteet.
   5 artikla
   Tämä päätös on osoitettu Saksan liittotasavallalle ja Itävallan tasavallalle.

      Tehty Brysselissä 5 päivänä helmikuuta 2013.

            Komission puolesta

         Joaquín ALMUNIA

            Varapuheenjohtaja

      (1)  EUVL C 134, 13.6.2009, s. 31; EUVL C 85, 31.3.2010, s. 21; ja EUVL C 266, 1.10.2010, s. 5.

      (2)  Joulukuun 1 päivänä 2009 EY:n perustamissopimuksen 87 artiklasta tuli Euroopan unionin toiminnasta tehdyn sopimuksen, jäljempänä ’SEUT-sopimus’, 107 artikla ja perustamissopimuksen 88 artiklasta SEUT-sopimuksen 108 artikla. Asiasisällöltään nämä kaksi määräyskokonaisuutta ovat samanlaiset. Tässä päätöksessä SEUT-sopimuksen 107 ja 108 artiklaan tehtyjä viittauksia on tarvittaessa pidettävä viittauksina EY:n perustamissopimuksen 87 ja 88 artiklaan.

      (3)  Asiassa N 615/08, BayernLB, 18 päivänä joulukuuta 2008 tehty komission päätös, EUVL C 80, 3.4.2009, s. 4.

      (4)  Komission asiassa N 557/08, Measures under the Law on the stability of the financial markets and on strengthening the interbank market for credit institutions and insurance companies in Austria, 9 päivänä joulukuuta 2008 tekemä päätös (EUVL C 3, 8.1.2009, s. 2), jota on viimeksi pidennetty 30 päivään kesäkuuta 2011 komission asiassa SA.32018 (2010/N) 16 päivänä joulukuuta 2010 antamalla päätöksellä (EUVL C 20, 21.1.2011, s. 3).

      (5)  Asia C 16/09 (EUVL C 134, 13.6.2009, s. 31).

      (6)  HGAA:lle myönnetyn tuen vaikutusta pankkiin käsitellään erillisessä päätöksessä.

      (7)  EUVL C 85, 31.3.2010, s. 21.

      (8)  EUVL C 266, 1.10.2010, s. 5.

      (9)  Jäljempänä asia SA.32554 (09/C), Rakenneuudistustuki Hypo Group Alpe Adrialle.

      (10)  Basel III on Baselin pankkivalvontakomitean kehittämä kansainvälinen sääntelykehys pankeille: se käsittää uudistustoimenpiteitä, joilla vahvistetaan pankkialan sääntelyä, valvontaa ja riskienhallintaa.

      (11)  Ehdotus Euroopan parlamentin ja neuvoston asetukseksi luottolaitosten ja sijoituspalveluyritysten vakavaraisuusvaatimuksista (KOM(2011) 452 lopullinen). Komissio hyväksyi 20 päivänä heinäkuuta 2011 lainsäädäntöpaketin, jonka tavoitteena on lujittaa pankkialan sääntelyä. Tämä paketti, joka tunnetaan nimityksellä CRD IV -paketti, korvaisi nykyiset vakavaraisuusdirektiivit (luottolaitosten liiketoiminnan aloittamisesta ja harjoittamisesta 14 päivänä kesäkuuta 2006 annettu Euroopan parlamentin ja neuvoston direktiivi 2006/48/EY (EUVL L 177, 30.6.2006, s. 1) ja sijoituspalveluyritysten ja luottolaitosten omien varojen riittävyydestä 14 päivänä kesäkuuta 2006 annettu Euroopan parlamentin ja neuvoston direktiivi 2006/49/EY (EUVL L 177, 30.6.2006, s. 201)) yhdellä direktiivillä ja yhdellä asetuksella, joka on edellä mainittu vakavaraisuusasetuksen luonnos.

      (12)  Yksityiskohtainen kuvaus esitetään menettelyn aloittamista koskevassa päätöksessä, s. 2.

      (13)  Ennen vuoden 2008 pelastustoimia sekä Baijerin osavaltion että säästöpankkiyhdistyksen omistusosuus oli 50 prosenttia.

      (14)  BayernLB käyttää termiä ”riskipositiot” (Risikopositionen) yhdenmukaisesti lainsäätäjän vakavaraisuussuhteiden laskennassa käyttämän termin kanssa. Vuoden 2011 stressitestissä Euroopan pankkiviranomainen viittasi BayernLB:n riskipositioihin ”riskipainotettuina omaisuuserinä”. Komissio viittaa tässä päätöksessä näihin omaisuuseriin ilmaisulla ”riskipositiot” tai ”riskipainotetut omaisuuserät”.

      (15)  Liikesalaisuus

      (16)  Komission päätös 2006/739/EY, tehty 20 päivänä lokakuuta 2004, tuesta, jonka Saksa on myöntänyt Bayerische Landesbank — Girozentrale -yritykselle (EUVL L 307, 7.11.2006, s. 81).

      (17)  Ks. pääomanlisäyksen yksityiskohtaista kuvausta varten johdanto-osan 13 ja sitä seuraavat kappaleet.

      (18)  Ernst & Young antoi 14 päivänä tammikuuta 2010 asiantuntijalausunnon BayernLB:n arvosta 18 päivänä joulukuuta 2008. Lausunnon mukaan säästöpankkiyhdistyksen omistusosuus oli [< 5] prosenttia. Vireillä olevan valtiontukimenettelyn vuoksi säästöpankkiyhdistyksen omistusosuudesta ei tehty virallista päätöstä.

      (19)  Yksityiskohtainen kuvaus riskisuojasta on pelastamispäätöksen johdanto-osan 20 kappaleessa ja sitä seuraavissa kappaleissa.

      (20)  Kuten pelastamispäätöksen johdanto-osan 23 kappaleessa selvitettiin, salkkua oli tarkoitus pienentää alle [4–6] miljardiin euroon kuuden vuoden kuluessa takauksen myöntämisestä. Ilmoituksen mukaan jäljelle jäävä salkku oli tarkoitus myydä markkinoilla tämän jälkeen takaajan suostumuksella. Baijerin viranomaiset ja pankki olettivat siten, että takauksen voimassaoloaika on todennäköisesti enintään kuusi vuotta.

      (21)  CDOROM on Monte Carlo -simulaatiomalli, jotka käytetään laskettaessa tiettyjen staattisten omaisuuserien oletettua tappiota. Moody'sin investointipalvelujen luokitusanalyytikot käyttävät mallia luokitellessaan staattisia synteettisiä CDO-instrumentteja. Samankaltaisia malleja ja menetelmiä on käytetty myös muita arvoltaan alentuneita omaisuuseriä koskevien toimenpiteiden odotettavissa olevien tappioiden laskemisessa.

      (22)  Ks. asiassa N 512/08 Saksan rahoituslaitoksille suunnatuista tukitoimenpiteistä 27 päivänä lokakuuta 2008 tehty komission päätös, joka on korvattu asiassa N 625/08 Saksan rahoituslaitoksille suunnatuista tukitoimenpiteistä 12 päivänä joulukuuta 2008 tehdyllä komission päätöksellä, jota on jatkettu asiassa N 330/09 22 päivänä kesäkuuta 2009 tehdyllä komission päätöksellä (EUVL C 160, 14.7.2009, s. 4), ja asiassa N 222/10 23 päivänä kesäkuuta 2010 annetulla komission päätöksellä (EUVL C 178, 3.7.2010, s. 1), joka tuli uudelleen voimaan asiassa SA.34345 (2012/N) 5 päivänä maaliskuuta 2012 annetulla komission päätöksellä (EUVL C 108, 14.4.2012, s. 2), jota on viimeksi jatkettu asiassa SA.34897 (12/N) 29 päivänä kesäkuuta 2012 annetulla komission päätöksellä, ei vielä julkaistu.

      (23)  Käytettyyn pääomaan (Partizipationskapital) ei liity äänioikeutta.

      (24)  Ks. alaviite 4.

      (25)  Komissio hyväksyi tämän ja siihen liittyvät toimenpiteet 23 päivänä joulukuuta 2009 antamallaan päätöksellä, ks. alaviite 7.

      (26)  Itävallan HGAA:ta koskevat pelastustoimet edellä mainituin edellytyksin merkitsivät, että BayernLB joutui alentamaan HGAA:n koko kirjanpitoarvoa, joka oli 2,3 miljardia euroa, ja luopumaan HGAA:lle jo myönnettyä 825 miljoonan euron rahoitusta koskevista saamisista.

      (27)  Unionin määritelmä pienistä ja keskisuurista yrityksistä (pk-yrityksistä) ei ole sama kuin saksankielisen termin Mittelstand merkitys. Mittelstand-termistä on tässä käytetty vastinetta ”pienet ja keskisuuret yritykset”; tässä päätöksessä termillä Mittelstand (pk-yritykset) tarkoitetaan yrityksiä, joiden liikevaihto on enintään miljardi euroa.

      (28)  Ilmaisun ”yhteys Saksaan” merkitys on määritelty liitteessä I olevassa 6 kohdassa.

      (29)  Erityisesti kun otetaan huomioon äskettäin käyttöönotettu pankeilta perittävä maksu, jota ei arvioida liikevoiton perusteella, ja valuuttamääräisten lainojen takaisinmaksua koskeva laki, jotka ovat molemmat useiden komissiolle esitettyjen kantelujen kohteena.

      (30)  Säästöpankkien äänettömien osakkuuksien arvo aleni BayernLB:n viime vuosien tappioiden vuoksi [770–810] miljoonasta eurosta [700–750] miljoonaan euroon, koska kyseiset osakkuudet osallistuivat tappioiden kattamiseen.

      (31)  Vaihtoehtoisesti äänettömät osakkuudet voidaan muuntaa osakkeiksi sen sijaan, että ne ensin maksetaan takaisin ja sitten sijoitetaan uudelleen.

      (32)  Tietojen täydellisyyden vuoksi on syytä mainita, että tarkistamisella oli myös kaksi positiivista vaikutusta, ensinnäkin Basel III:n päivitettyjen odotettujen vaikutusten ([…] euroa) ja toiseksi rakenneuudistusyksikön suunnittelun päivityksen vuoksi ([…] miljoonaa euroa).

      (33)  BayernLB käyttää laskuissaan oman pääoman tuotosta oletuksena 10 prosentin vakavaraisuussuhdetta.

      (34)  Mukaan lukien MKB, joka on myytävä viimeistään […] mennessä; lukuun ottamatta MKB:n henkilöstöä, […].

      (35)  BayernLB käyttää oman pääoman tuottoa laskiessaan pääomastaan arviota, joka vastaa EPV:n määritelmän mukaista ensisijaista pääomaa, ja olettaa, että EPV:n määritelmän mukainen vakavaraisuussuhde on 10 prosenttia. Tämä vakavaraisuussuhdetta koskeva oletus ei vääristä tässä esitettyä vertailevaa kannattavuusarviointia.

      (36)  Tällä rivillä olevissa tiedoissa viitataan koko BayernLB-konserniin, ja niihin sisältyvät liiketoiminta-alat, joita ei ole esitetty erikseen edellä olevilla riveillä.

      (37)  Järjestelyä edeltävät (Gewährträgerbehaftete) vanhat velat.

      (38)  MKB tarjosi vähittäisasiakkaille valuuttalainoja Sveitsin frangeissa ja euroissa kiinteistöjen, yleensä kodin, hankintakustannuksiin. Sveitsin frangin arvo nousi kuitenkin niin paljon ajan mittaan, että velanhoitokustannukset ulkomaan valuutassa olivat huomattavasti suuremmat kuin etu, joka saatiin lainasta valuutassa, jonka korot olivat huomattavasti alhaisemmat kuin kotimaan valuutassa. Unkarin parlamentti hyväksyi lainanottajien taakan helpottamiseksi valuuttalainojen takaisinmaksua koskevan lain syyskuussa, jolloin yksityishenkilöt saivat oikeuden maksaa valuuttamääräiset asuntolainansa huomattavasti alle valuutan markkinakurssin.

      (39)  BayernLabolla on valtuudet tarjota tuettuja lainoja BayernLB:n kehityspankin ominaisuudessaan.

      (40)  BayernLB käyttää oman pääoman tuottoa laskiessaan pääomastaan arviota, joka vastaa EPV:n määritelmän mukaista ensisijaista pääomaa, ja olettaa, että EPV:n määritelmän mukainen vakavaraisuussuhde on 10 prosenttia.

      (41)  BayernLB käyttää oman pääoman tuottoa laskiessaan EPV:n määritelmän mukaista ensisijaista pääomaa arviona pääomasta, ja olettaa, että EPV:n määritelmän mukainen vakavaraisuussuhde on 10 prosenttia.

      (42)  Mukaan lukien taannehtivat takaisin perittävät määrät vuodesta 2010 lähtien.

      (43)  Mukaan lukien taannehtivat takaisin perittävät määrät vuodesta 2010 lähtien.

      (44)  Katso alaviite 3.

      (45)  Katso valtiontuesta C 10/08 (ex NN 7/08), jonka Saksa on myöntänyt IKB Deutsche Industriebank AG:n rakenneuudistukseen 21 päivänä lokakuuta 2008 tehty komission päätös 2009/775/EY (EUVL L 278, 23.10.2009, s. 32, johdanto-osan 77 kappale); asiassa N 428/09, Lloyds, 18 päivänä marraskuuta 2009 tehty komission päätös (EUVL C 46, 24.2.2010, s. 2), asiassa N 256/09, Ethias, 20 päivänä toukokuuta 2010 annettu komission päätös (EUVL C 252, 18.6.2010, s. 5), asiassa C 32/09, Sparkasse KölnBonn, 4 päivänä marraskuuta 2009 tehty komission päätös (EUVL C 2, 6.1.2010, s. 1).

      (46)  EUVL C 72, 26.3.2009, s. 1.

      (47)  Katso asia C-334/07 P, komissio v. Freistaat Sachsen, tuomio 11.12.2008 (Kok., s. I-9465, 53 kohta), jossa yhteisöjen tuomioistuin vahvisti, että ilmoitettua toimenpidettä on arvioitava niiden sääntöjen pohjalta, jotka ovat voimassa ajankohtana, jolloin komissio tekee päätöksensä.

      (48)  Ks. komission päätös 2010/606/EU, annettu 26 päivänä helmikuuta 2010, valtiontuesta C 9/09 (ex NN 49/08; NN 50/08 ja NN 45/08), jonka Belgian kuningaskunta, Ranskan tasavalta ja Luxemburgin suurherttuakunta ovat myöntäneet Dexia SA:n hyväksi (EUVL L 274, 19.10.2010, s. 54, johdanto-osan 153 kappale); asiassa C 29/09, HSH, 20 päivänä syyskuuta 2011 annettu komission päätös, ei vielä julkaistu, johdanto-osan 155 kappale.

      (49)  60 prosenttia nimellisarvosta, ks. aloittamispäätöksen johdanto-osan 26 kappale.

      (50)  Ks. alaviite 21.

      (51)  Tässä yhteydessä Saksa väitti, että tavoitteena oli aina ollut HGAA:n rahoitusrakenteen uudistaminen myös siinä tapauksessa, että Itävalta ei olisi ryhtynyt toimiin.

      (52)  Katso alaviite 15.

      (53)  EUVL C 356, 6.12.2011, s. 7.

      (54)  Ks. liitteessä I oleva 3 kohta.

      (55)  Ks. johdanto-osan 52 ja 71 kappale.

      (56)  Ks. esimerkiksi komission päätös2010/395/EU, annettu 15 päivänä joulukuuta 2009, valtiontuesta C 17/09 (ex N 265/09), jonka Saksa on myöntänyt Landesbank Baden-Württembergin rakenneuudistukseen (EUVL L 188, 21.7.2010, s. 1).

      (57)  Ks. asiassa LBBW tehty päätös, johdanto-osan 64 ja 65 kappale. Nykyisin voimassa olevan lainsäädännön mukaan 50 prosenttia vaaditusta lakisääteisestä pääomasta on oltava Tier 1 ydinpääomaa. Toisin sanoen lakisääteisten pääomavaatimusten täyttämiseksi vaadittavat omat varat eli säädetty vähimmäispääoma voivat koostua vähintään 50 prosentista Tier 1 -ydinpääomaa ja enintään 50 prosentista toissijaista Tier 2 -pääomaa. Euroopan keskuspankin 20 päivänä marraskuuta 2008 antaman pääomapohjan vahvistamisia koskevan suosituksen mukaan ydinpääoman ja toissijaisen pääoman hinnoittelussa on 1,5 prosentin ero, ja näin ollen 150 korkopisteen alennus toissijaisen pääoman korvauksesta on asianmukainen. Jos oletetaan pääomapohjan vahvistamista koskevan tiedonannon mukaisesti, että 7 prosenttia on riittävä korvaus ydinpääomasta, johon ei liity likviditeettitukea, toissijaisesta pääomasta maksettavan korvauksen olisi oltava 5,5 prosenttia. Näiden kahden prosenttiluvun keskiarvo on 6,25 prosenttia.

      (58)  EUVL C 195, 19.8.2009, s. 9.

      (59)  Esimerkiksi Commerzbank AG, Landesbank Baden-Württemberg (LBBW), HSH Nordbank AG ja NordLB.

      (60)  Vuonna 2011 BayernLB esimerkiksi avasi konttorin Düsseldorfiin.

      (61)  Taulukossa 4 esitetty oman pääoman tuotto on laskettu 10 prosentin vakavaraisuussuhteen perusteella, mutta tämä ei toteutuisi, jos BayernLB ei maksaisi takaisin mitään pääomasta. Tästä syystä se ei anna oikeaa kuvaa siitä oman pääoman tuoton tasosta, joka voidaan saavuttaa, jos takaisinmaksua ei suoriteta.

      (62)  Ks. taulukko 4.

      (63)  Ks. taulukko 1.

      (64)  Ks. esimerkiksi päätös 2012/477/EU.

      (65)  Päätös 2010/395/EU, jossa jäsenvaltio sitoutuu siihen, että pankki pyrkii enintään 10–12 prosentin oman pääoman tuottoon verojen jälkeen; päätös 2012/477/EU, jossa pankin odotetaan saavuttavan 6,9 prosentin tason vuonna 2014; ja komission 25 päivänä heinäkuuta 2012 asiassa SA.34381 (2012/N), NordLB, tekemä päätös, ei vielä julkaistu, jossa pankin odotetaan saavuttavan 7,3 prosentin tason vuonna 2016.

      (66)  Ks. rakenneuudistustiedonannon 11 kohta.

      (67)  Asiassa SA.34381 (2012/N), Nord LB, annettu päätös.

      (68)  Ks. asiassa SA.34539 (2012/N), Commerzbank, 30 päivänä maaliskuuta 2012 annettu komission päätös, ei vielä julkaistu.

      (69)  Katso alaviite 44.

      (70)  Vaihtoehtoisesti äänettömät osakkuudet voidaan muuntaa osakkeiksi sen sijaan, että ne ensin maksetaan takaisin ja sitten sijoitetaan uudelleen.

      (71)  Ks. johdanto-osan 44 kappale.

      (72)  Luvut vuodelta 2008.

      (73)  Päätös 2012/477/EU, jossa ei edellytetty täydellistä takaisinperintää, mutta tasetta supistettiin 60 prosenttia.

      LIITE I
      A.   YLEISET SITOUMUKSET

                  1.

                     [Rakenneuudistuskausi] Rakenneuudistuskausi päättyy 31 päivänä joulukuuta 2015. Jäljempänä esitettyjä sitoumuksia sovelletaan koko rakenneuudistuskauden ajan, ellei yksittäisessä sitoumuksessa toisin ilmoiteta. Jos liitteessä II olevien 2 ja 3 kohdan mukainen takaisinmaksu suoritetaan vasta edellä mainitun päivämäärän jälkeen, tässä liitteessä I olevien 4, 6–8, 18–22, 24, 25, 27 ja 28 kohdan soveltamista jatketaan, kunnes pankki on täyttänyt kaikki maksuvelvoitteensa, mutta enintään 31 päivään joulukuuta 2018.

                  2.

                     [Toimitsijamies] Riittävän pätevä BayernLB:stä riippumaton toimitsijamies (monitoring trustee) valvoo jatkuvasti ja kattavasti, että tässä luettelossa esitettyjä sitoumuksia ja ehtoja noudatetaan asianmukaisesti kaikilta osin, ja arvioi noudattamista yksityiskohtaisesti. Toimitsijamiehen nimittämistä ja tehtäviä koskevat järjestelyt vahvistetaan erillisessä sopimuksessa.

                  3.

                     [Ydinpankki ja sisäinen rakenneuudistusyksikkö] BayernLB on perustanut sisäisen rakenneuudistusyksikön, jonka tehtävänä on huolehtia tiettyjen salkkujen pienentämisestä omalla vastuullaan sekä valvoa muita liiketoiminta-aloihin ja tytäryhtiöihin kohdistettavia supistamistoimia koko konsernissa. Sisäinen rakenneuudistusyksikkö on toiminnallisesti ja organisatorisesti erillään ydinpankin ja tytäryhtiöiden toimintaansa jatkavista liiketoiminta-aloista, jäljempänä yhdessä ’ydinliiketoiminta’, ja se on erotettu omaksi liiketoimintasegmentikseen.

            B.   TASEEN LOPPUSUMMAN PIENENTÄMINEN/LIIKETOIMINNAN RAJOITTAMINEN

                  4.

                     [Taseen loppusumman pienentäminen – konserni] BayernLB sitoutuu pienentämään taseensa vastaavien loppusumman noin 239,4 miljardiin euroon (1)31 päivään joulukuuta 2015 mennessä (2) sulkemalla toimipaikkoja ulkomailla, myymällä omistusosuuksia ja rajoittamalla liiketoimintaansa. Jotta valvonta sujuu ongelmitta, euron ja dollarin kurssin vaihtelut jätetään huomiotta, ellei kurssi laske seuraavien arvojen alapuolelle: [1,05–1,25] vuonna 2012, [1,05–1,25] vuonna 2013, [1,05–1,25] vuonna 2014 ja [1,05–1,25] vuonna 2015 (3). Jos euron ja dollarin kurssi laskee alle näiden tasojen, pankki voi toimitsijamiehelle ilmoitettuaan mukauttaa taseen tavoiteloppusummaa ottaen huomioon vaihtokurssin ja ennakoidun kurssin välisen täyden erotuksen edellyttäen, että komissio ei kirjallisesti vastusta mukautusta ja perustele vastustamistaan asianmukaisesti.

                  5.

                     [Taseen loppusumman pienentäminen – rakenneuudistusyksikkö] Rakenneuudistusyksikön taseen vastaavien loppusumma pienennetään 31 päivään joulukuuta 2015 mennessä noin [7,5–10] miljardiin euroon. Sellainen tämän määrän ylittävä määrä, joka johtuu euron ja dollarin kurssin vaihteluista suhteessa 4 kohdan toisen virkkeen mukaiseen suunnitelmaan, jätetään 4 kohdassa määrätyin edellytyksin huomiotta.

                  6.

                     [Taseen loppusumman pienentäminen – ydinliiketoiminta] Jäljempänä esitettävien liiketoiminta-alojen ydinliiketoiminnassa noudatetaan seuraavia rajoituksia, joilla on tarkoitus varmistaa, että harjoitetaan vain sellaista liiketoimintaa, jolla on yhteys Saksaan. Ilmauksella ”yhteys Saksaan” tarkoitetaan, että i) asiakkaan tai sen emoyhtiön tai merkittävän tytäryhtiön sääntömääräinen kotipaikka on Saksassa; tai ii) liiketoimeen sisältyy kaupan rahoittamista tai sellaisen […] viennin rahoittamista, jolla on […] riskivakuutus (esimerkiksi vientiluottolaitos), ja rahoituksen saava asiakas on sellaisen asiakkaan ostaja (Offtaker), jolla on edellä i alakohdassa määritelty yhteys Saksaan; tai iii) rahoitettava hanke toteutetaan Saksassa tai siihen osallistuu yksi tai useampi asiakas, joilla on edellä i alakohdassa määritelty yhteys Saksaan joko tuotettavien hyödykkeiden tai raaka-aineiden ostajina (Offtaker) tai käyttäjinä osto- tai käyttöoikeussopimusten nojalla tai joilla on vähintään [15–50] prosentin omistusosuus hankkeen toteuttavassa yrityksessä tai jotka ovat sitoutuneet toimittamaan yli [30–70] prosenttia rahoitettavaa hanketta varten tarvittavista toimituksista; tai iv) kun kyse on kansainvälisestä kiinteistöliiketoiminnasta, asiakkaalla on salkussaan merkittäviä saksalaisia omaisuuseriä.

                              a)

                                 [Hankerahoitus] BayernLB varmistaa, että [siitä päivästä lähtien, jona tätä sitoumusta aletaan noudattaa, eli 25 päivästä syyskuuta 2012] ydinliiketoimintaan kuuluvan hankerahoitustoiminnan riskipainotetut omaisuuserät (4) eli erillisyhtiöiden rahoitus, jossa luotot on tosiasiallisesti kytketty erillisyhtiön tai sijoituksen kassavirtaperiaatteella mitattuun tuloksen, eivät ylitä [3–4] miljardin euron ylärajaa muutetun rakenneuudistussuunnitelman mukaisesti.

                              b)

                                 [Kansainvälinen kiinteistöliiketoiminta] BayernLB varmistaa, että [siitä päivästä lähtien, jona tätä sitoumusta aletaan noudattaa, eli 25 päivästä syyskuuta 2012] kansainvälisen kiinteistöliiketoiminnan riskipainotetut omaisuuserät sen ydinliiketoiminnan ulkomaisissa toimipaikoissa (liiketoiminta kansainvälisten kiinteistöasiakkaiden kanssa eli rahoitus, jolla on edellä 6 kohdan i ja iv alakohdassa määritelty yhteys Saksaan liikekiinteistötransaktioiden markkinaehtoisen strukturoinnin yhteydessä, erillisyhtiöt mukaan luettuina), eivät ylitä [0,5–1] miljardin euron ylärajaa muutetun rakenneuudistussuunnitelman mukaisesti.

                              c)

                                 [Yrityspankkitoiminta] BayernLB varmistaa, että [siitä päivästä lähtien, jona tätä sitoumusta aletaan noudattaa eli 25 päivästä syyskuuta 2012] sen ydinliiketoimintaan kuuluvan yrityspankkitoiminnan (suurten yritysten rahoitus) riskipainotetut omaisuuserät eivät ylitä [9–12] miljardin euron ylärajaa muutetun rakenneuudistussuunnitelman mukaisesti.

                        BayernLB ei harjoita mitään a, b ja c alakohdissa mainittujen liiketoiminta-alojen liiketoimintaa muilla liiketoiminta-aloilla kiertääkseen määritellyt riskipainotettujen omaisuuserien enimmäisrajat. Jos epäilyksiä syntyy, toiminnan luokittelussa edellä mainittuihin liiketoiminta-aloihin sekä suunnittelutiedoissa noudatetaan rakenneuudistussuunnitelmaa (5).

                  7.

                     [Ylitykset] Edellä 6 kohdan a–c alakohdassa asetettujen riskipainotettujen omaisuuserien enimmäismääriin sovelletaan seuraavaa:

                              a)

                              Euron ja Yhdysvaltain dollarin kurssivaihtelut suhteessa edellä 4 kohdassa esitettyyn suunnitelmaan jätetään huomiotta, ellei kurssi laske seuraavien arvojen alapuolelle: [1,05–1,25] vuonna 2012, [1,05–1,25] vuonna 2013, [1,05–1,25] vuonna 2014 ja [1,05–1,25] vuonna 2015 (6). Jos euron ja dollarin kurssi laskee alle näiden tasojen, pankki voi toimitsijamiehelle ilmoitettuaan mukauttaa riskipainotettujen omaisuuserien enimmäismääriä niin, että ero suhteessa 6 kohdan a–c alakohdassa riskipainotetuille omaisuuserille asetettuihin enimmäismääriin vastaa muuntokurssin koko laskua. Komissio voi vastustaa mukautusta kirjallisesti, jolloin se perustelee vastustamisen asianmukaisesti.

                              b)

                              Riskipainotettujen omaisuuserien lisääntyminen, joka johtuu niiden laskentaa koskevien sääntelyvaatimusten tai kansallisten tai kansainvälisten kirjanpitosääntöjen muutoksesta nykytilanteeseen verrattuna, jätetään huomiotta, mikäli komissio, kun sitä on kuultu, ei vastusta tätä.

                  8.

                     [Liiketoiminnan lopettaminen] Seuraavat alat eivät enää kuulu ydinliiketoimintaan, ja ne lakkautetaan:

                              a)

                              Omaisuusvakuudelliset arvopaperit
                              Sijoituksia ei tehdä etuoikeusluokkiin jaettuihin omaisuusvakuudellisiin arvopapereihin tai etuoikeusluokkiin jaettuihin lainoihin, joiden kohde-etuutena on velvoitteiden ryhmä tai joihin liittyy niiden rakenteen vuoksi lisääntynyt riski. Pankin oman etunsa vuoksi toteuttama rahoitusoperaatioihin liittyvä arvopaperistaminen jälleenrahoittamista ja/tai taseenhallintaa varten sekä keskeisten asiakkaiden etuoikeusluokkiin jakamattomien saatavasalkkujen ostaminen/rahoittaminen transaktioihin liittyvien arvopaperistamisvälineiden avulla on edelleen sallittua.

                              b)

                              Transaktioihin liittyvä vakuudellinen luotonanto/yritysostorahoitus, jolla ei ole yhteyttä Saksaan
                              Pankki ei enää osallistu transaktioihin liittyvään vakuudelliseen luotonantoon tai yritysostorahoitukseen, jolla ei ole yhteyttä Saksaan, eli velkarahoitteiseen yritysten ostamiseen, jossa ostohinta katetaan suureksi osaksi lainatuilla varoilla, joiden vakuutena on ainoastaan tai suurimmaksi osaksi ostettava yritys ja sen omaisuuserät.

                              c)

                              Alus- ja lentokonerahoitus
                              Pankki ei enää tarjoa reaalivakuudellista alus- tai lentokonerahoitusta eli tällaisten omaisuuserien oston rahoitusta, jossa päävakuutena on ostettu alus tai lentokone. Lentokonerahoitus on vapautettu tästä määräyksestä, jos vientiluottolaitokset kattavat sen sataprosenttisesti, ja kyse on ainoastaan vientiluottovakuutuksesta eikä itse omaisuuserästä (pelkkä vientirahoitus).

                              d)

                              Ydinpankkitoiminta julkisten viranomaisten kanssa Baijerin ulkopuolella
                              BayernLB lopettaa uuden antolainaustoiminnan kaupungeille, kunnille ja kuntaliitoille Baijerin ulkopuolella. Tämä ei sisällä likviditeetin hallintaa. Julkisen ja yksityisen sektorin kumppanuuksia varten tarkoitettu rahoitus sekä hanke- ja vientirahoitus sellaisten viranomaisasiakkaiden (ostajien) eduksi, joilla on yhteys Saksaan, on edelleen sallittua.

            C.   TOIMIPAIKKOJEN SULKEMINEN/OMISTUSOSUUKSISTA LUOPUMINEN

                  9.

                     [Toimipaikat] Seuraavat BayernLB:n toimipaikat, jotka olivat konttoreita tai edustustoja, suljettiin mainittuina ajankohtina:

                              Toimipaikka

                              Päivämäärä

                              Beijing

                              2009

                              Tokio

                              2009

                              Montreal

                              2009

                              Mumbai

                              2009

                              Kiova

                              2010

                              Hongkong

                              2010

                              Shanghai

                              2010

                  10.

                  Jäljelle jäävä liiketoiminta, jota ei ole lopetettu 9 kohdassa mainittuihin toimipaikkojen lakkauttamisajankohtiin mennessä, on siirretty tai lopetetaan kyseisestä ajankohdasta lähtien kulloinkin perustana olevan liiketoiminnan päättymisajankohdan mukaisesti. Uuden liiketoiminnan harjoittamista ei aloiteta.

                  11.

                     [Omistusosuuksien myynti] BayernLB myy seuraavassa ja liitteessä III luetellut omistusosuudet kokonaisuudessaan parhain saavutettavissa olevin ehdoin tavoiteajankohtana (allekirjoituspäivä), tai se on jo myynyt ne tavoiteajankohtana.

                              Nimi

                              Paikka

                              Osakeomistus (%)

                              Tase/Riskipainotetut omaisuuserät (7)

                              Tavoiteajankohta

                              Banque LB Lux SA

                              Luxemburg

                              100 (8)

                              6 441,3/[…]

                              (…)

                              DKB Immobilien AG

                              Berliini

                              100

                              2012 (9)

                              KGE Kommunalgrund (10)

                              München

                              100

                              (…)

                              Stadtwerke Cottbus GmbH

                              Cottbus

                              74,9

                              (…)

                              (…)

                              (…)

                              […]

                              (…)

                              GBW AG (11)
                                  (12)

                              München

                              91,93

                              (…)

                              Landesbank Saar

                              Saarbrücken

                              75

                              […] (13)

                              2010 (14)

                              LB(Swiss) Privatbank AG

                              Zürich

                              50

                              2009

                              MKB Bank Zrt (konserni)

                              Budapest

                              89,89

                              9 360,9/[…]

                              (…)

                              DekaBank

                              Frankfurt am Main

                              3,09

                              2011

                              Deutsche Lufthansa AG

                              Köln

                              1,98

                              2013

                              KGAL GmbH & Co. KG

                              Grünwald

                              30 (15)

                              (…)

                              LBS Bayern (16)

                              München

                              100

                              […]/[…]

                              2012

                  12.

                  Jos omistusosuuksiin sisältyy BayernLB:n antamaa velkarahoitusta, jäljempänä ’konsernin sisäinen rahoitus’, jonka kesto ulottuu myyntipäivämäärää kauemmas, eikä BayernLB voi luopua näistä omistusosuuksista yhdessä niihin sisältyvän velkarahoituksen kanssa tai muutoin saada takausta maksamatta olevalle velkarahoitukselle, omistusosuuksien myyntiä voidaan lykätä enintään […], mutta se on toteutettava viimeistään […] (17).

                  13.

                  BayernLB voi lykätä edellä lueteltujen omistusosuuksien myyntiä enintään […], mutta se on toteutettava viimeistään […] (17), jos sitovien tarjousten saamisen jälkeen käy ilmi, että liiketoimesta saatava hinta olisi pienempi kuin omistusosuuden nykyinen kirjanpitoarvo BayernLB:n Saksan kauppalain mukaan laatimissa yksittäisissä tilinpäätöksissä tai aiheuttaisi tappioita IFRS-standardien mukaisessa konsernitilinpäätöksessä.

                  14.

                  Edellyttäen, että komissio hyväksyy tämän, BayernLB voi lykätä edellä lueteltujen omistusosuuksien myyntiä enintään […], mutta se on toteutettava viimeistään […] (17), jos se voi osoittaa, että makrotaloudellisten seikkojen vuoksi myynti ei ole mahdollinen tai se on mahdollinen vain pakkomyyntinä.

                  15.

                  BayernLB voi lykätä omistusosuuteensa sisältyvien jäljellä olevien osakkeiden myyntiä enintään […], mutta se on toteutettava viimeistään […] (18), jos se voi osoittaa, että tavoitepäivämäärään mennessä se kykeni taloudellisista tai oikeudellisista syistä luopumaan vain määräysvaltaa vastaavasta enemmistöosuudesta ja on myös tehnyt niin.

                  16.

                  Sellaiset BayernLB:n omistusosuuksien myynnistä saatavat tuotot, jotka ylittävät kirjanpitoarvon ja aiheuttavat tuloslaskelman ylittymisen suunnitellusta, käytetään kokonaisuudessaan BayernLB:n rakenneuudistussuunnitelman rahoittamiseen ja maksetaan näin ollen takaisin Baijerin osavaltiolle liitteessä II olevan 3 kohdan mukaisesti.

                  17.

                  Olemassa oleva liiketoiminta, joka liittyy omistusosuuksiin, joita ei ole myyty asetetussa määräajassa, lopetetaan kyseisestä ajankohdasta lähtien kulloinkin perustana olevan liiketoiminnan päättymisajankohdan mukaisesti. Uuden liiketoiminnan harjoittamista ei aloiteta.

            D.   MUUT TOIMINTAA KOSKEVAT VELVOITTEET/YRITYSJOHDON VALVONTA

                  18.

                     [Mainonta] BayernLB ei käytä mainonnassa tukitoimenpiteiden myöntämistä eikä niistä johtuvia kilpailuetuja.

                  19.

                     [Ulkoisen kasvun rajoittaminen] Liiketoiminnan laajentaminen hankkimalla määräysvaltaa toisesta yrityksestä, jonka myyntihinta on yli [0–2 miljoonaa] euroa, on kielletty ilman komission suostumusta (”ei ulkoista kasvua”). Velan muuntamista osakkeiksi ja muita tavanomaisen saatavien hallinnan yhteydessä toteutettavia toimenpiteitä ei pidetä liiketoiminnan laajentamisena, ellei niillä pyritä kiertämään ensimmäisessä virkkeessä tarkoitettua kasvun rajoittamista.

                  20.

                     [Kaupankäynti omaan lukuun] BayernLB lopettaa Dedicated Proprietary Trading -toiminnan. Tämä tarkoittaa, että BayernLB toteuttaa kaupankäyntivarastossaan olevilla instrumenteilla ainoastaan kauppoja, jotka ovat välttämättömiä joko a) sen asiakkaiden osto- tai myyntitoimeksiantojen tai niihin suoraan liittyvien suojausinstrumenttien hyväksymistä, edelleenvälittämistä ja toteuttamista varten (ts. palveluna tarjottava kaupankäynti rahoitusinstrumenteilla [0–50] miljoonaan euroon asti VaR-lukuna mitattuna (markkinahintojen muutoksesta johtuva yhden päivän todennäköinen tappio 99 prosentin luottamustasolla)) tai b) likviditeetin sekä varojen ja velkojen hallitsemiseksi (korko, valuuttakauppa, maksuvalmiusvarannon hallinta, vakuudellisten jälleenrahoitusoperaatioiden vakuuksien hallinta) tai c) jotka toteutetaan tase-erien siirtämiseksi rakenneuudistusyksikölle tai kolmansille osapuolille. BayernLB ei missään tapauksessa harjoita kaupankäyntiä, joka palvelee pelkästään voiton tavoittelua a, b tai c kohdassa mainittujen tarkoitusten ulkopuolella.

                  21.

                     [Omistajaohjausta koskevat sitoumukset] BayernLB:n hallitus (Vorstand) on riippumaton liiketoiminnan päivittäisessä ja operatiivisessa johtamisessa, ja se on vastuussa ainoastaan yritykselle. Sen paremmin johtokunta (Verwaltungsrat) kuin yhtiökokous eivät voi antaa sille määräyksiä. Valvonta ja seuranta keskitetään johtokunnalle (jota tulevaisuudessa kutsutaan hallintoneuvostoksi (Aufsichtsrat)); keskeisen tärkeän liiketoiminnan osalta sovelletaan osakeyhtiölain yleisiä säännöksiä hallintoneuvoston antamasta hyväksynnästä (Zustimmungsvorbehalt). Lisäksi BayernLB on sen oikeusvalvontaviranomaisen oikeudellisen valvonnan sekä BaFinin ja Bundesbankin pankkivalvonnan alainen.
                  BayernLB:n nykyinen johtokunta muutetaan pienemmäksi hallintoneuvostoksi, jossa on nykyistä enemmän ulkopuolisia jäseniä. Seuraavat toimenpiteet toteutetaan 30 päivään kesäkuuta 2013 mennessä:

                              a)

                              Kaikkien hallintoneuvoston jäsenten on oltava luottolaitosalaa koskevan lain (Kreditwesengesetz – KWG) 36 §:n 3 momentin ensimmäisessä virkkeessä tarkoitettuja sopivia henkilöitä. Jäsenet ovat sopivia, kun he ovat luotettavia ja heillä on valvontatoimen harjoittamisessa sekä BayernLB:n harjoittaman liiketoiminnan arvioimisessa ja seurannassa tarvittava asiantuntemus.

                              b)

                              Puolet osakkeenomistajille varatuista hallintoneuvoston paikoista täytetään ulkopuolisilla asiantuntijoilla.

                              c)

                              Rakenneuudistuskauden loppuun asti hallintoneuvoston puheenjohtajana toimii henkilö, joka on 21 kohdan b alakohdassa tarkoitettu hallintoneuvoston jäsen (”ulkopuolinen asiantuntija”). Tämän jälkeen puheenjohtaja valitaan Saksan tai EU:n osakeyhtiölainsäädännössä säädetyllä menettelyllä.

                              d)

                              Tässä yhteydessä täsmennetään myös, että osakkeenomistajille varattuja paikkoja ei enää täytetä automaattisesti sen perusteella, mikä asema henkilöllä on osakkeenomistajien keskuudessa (asemaan perustuvan jäsenyyden lakkauttaminen).

                              e)

                              Hallintoneuvosto perustaa tarkastuskomitean ja riskikomitean, joihin sovelletaan 21 kohdan a–d alakohdan määräyksiä vastaavasti.

                              f)

                              Täsmennetään, että Landesbankin liiketoimintaa harjoitetaan kaupallisten periaatteiden mukaisesti ottaen samalla huomioon sille annetut tehtävät.

                  22.

                  Yrityksen ja sen osakkaiden välisille suhteille tyypillistä markkinaehtoperiaatetta sovelletaan pankin ja sen omistajien väliseen suhteeseen. Myönnetyn tuen takaisinmaksua lukuun ottamatta varoja voidaan jakaa omistajille taseen voittoina, osakepääoman alentamisina ja selvitystilasta saatavina tuottoina; tämä ei vaikuta BayernLB:n sisäisiin ei-oikeustoimikelpoisiin yksikköihin liittyviin rakenteellisiin toimenpiteisiin.

                  23.

                     [Elinten, työntekijöiden ja keskeisten toimijoiden palkkiot] BayernLB:n on tarkistettava palkkiojärjestelmiensä kannustavuus ja asianmukaisuus ja varmistettava siviilioikeudellisten mahdollisuuksien puitteissa, että ne eivät houkuttele ottamaan epäasianmukaisia riskejä ja että ne ovat yrityksen kestävien pitkän aikavälin tavoitteiden mukaisia ja läpinäkyviä. Hallintoneuvoston jäsenten ja ylimmän johdon kokonaispalkkiot rajoitetaan asianmukaiselle tasolle. Rahallinen korvaus (monetäre Vergütung), jonka suuruus on yli 500 000 euroa vuodessa, katsotaan periaatteessa epäasianmukaiseksi. Edellä toisessa ja kolmannessa virkkeessä tarkoitettua rajoitusta sovelletaan, kunnes BayernLB on maksanut yhteensä […] miljoonaa euroa liitteessä II olevien 2 ja 3 kohdan mukaisesti. Muussa tapauksessa edellä toisessa ja kolmannessa virkkeessä tarkoitettua rajoitusta sovelletaan edelleen, kuitenkin siten, että rahallinen korvaus, jonka suuruus on yli […] euroa vuodessa, katsotaan epäasianmukaiseksi, kunnes BayernLB on suorittanut liitteessä II olevan 2 kohdan mukaisen kertaluonteisen takaisinmaksun ja liitteessä II olevan 3 kohdan mukaisia maksuja yhteensä […] miljoonan euron arvosta (19).

                  24.

                  BayernLB maksaa siviilioikeudellisten mahdollisuuksiensa puitteissa elimilleen, työntekijöilleen ja keskeisille toimijoilleen palkkaa ja palkkioita seuraavien periaatteiden mukaisesti:

                              a)

                              BayernLB:n työntekijöiden ja keskeisten toimijoiden palkat, palkan lisät ja palkkiot eivät saa olla epäasianmukaisia eikä heille anneta muitakaan epäasianmukaisia etuja;

                              b)

                              BayernLB:n elinten jäsenten ja ylimmän johdon korvaukset rajoitetaan asianmukaiselle tasolle (ks. edellä 23 kohta), ja niissä otetaan erityisesti huomioon

                                          —

                                          kyseisen henkilön vaikutus BayernLB:n taloudelliseen tilanteeseen erityisesti siihenastisten liiketoimintaperiaatteiden ja riskinhallinnan puitteissa ja

                                          —

                                          markkinoita vastaavan palkan välttämättömyys, jotta voidaan palkata henkilöitä, joilla on kestävän taloudellisen kehityksen saavuttamiseksi tarvittava erityinen pätevyys.

                  25.

                     [Muut toimintasäännöt] BayernLB harjoittaa varovaisuuteen perustuvaa, vakaata ja kestävää liiketoimintaa. Tätä varten BayernLB laatii vuosittaisen rahoitussuunnitelman ja ohjaa liiketoimintastrategiaansa tätä vastaavasti. BayernLB ottaa luotonannossa ja sijoittamisessa huomioon talouden, erityisesti pk-yritysten, luottotarpeet tarjoamalla markkinoilla tavanomaisia ja valvonnan/pankkien talouden kannalta asianmukaisia ehtoja.

                  26.

                     [Läpinäkyvyys] Komissiolla on tämän päätöksen täytäntöönpanon aikana rajoittamaton pääsy kaikkiin tämän päätöksen täytäntöönpanon valvontaan tarvittaviin tietoihin. Komissio voi vaatia BayernLB:ltä selityksiä ja selvityksiä. Saksa ja BayernLB tekevät kaikissa tämän päätöksen valvontaan ja täytäntöönpanoon liittyvissä kysymyksissä komission kanssa yhteistyötä.

                  27.

                     [Hybridipääomaan liittyviä maksuja koskeva kielto] BayernLB noudattaa hybridipääoman maksuja koskevaa kieltoa. BayernLB suorittaa maksuja hybridipääomasta (kuten äänettömistä osakkuuksista (stille Einlagen) ja voitto-osuustodistuksista (Genussscheine)) vain, jos se on velvollinen tekemään niin myös vapauttamatta varauksia (Rücklagen) tai kauppalain 340 f ja g §:ssä tarkoitettua erityistä omaisuuserää. […].

                  28.

                     [Osingonjakokielto] BayernLB noudattaa osingonjakokieltoa täyttääkseen maksusitoumuksensa. BayernLB ei maksa osinkoja ennen 31 päivänä joulukuuta 2018 päättyvän tilikauden päättymistä (kyseinen tilikausi mukaan lukien). Tämä ei vaikuta liitteessä II olevien 2 ja 3 kohdan mukaisiin maksuihin.

            E.   BAIJERIN SÄÄSTÖPANKKIEN OSALLISTUMINEN

                  29.

                     [Äänettömien osakkuuksien muuntaminen ja LBS Bayernin osto] Baijerin säästöpankit ovat valmiit osallistumaan BayernLB:n rakenneuudistukseen 1,65 miljardilla eurolla ostamalla LBS:n ja muuntamalla äänettömät osakkuutensa (stille Einlagen).
                  Tämä määrä koostuu seuraavista osatekijöistä:
                  a)
                        LBS:n osto
                     : Baijerin säästöpankkiyhdistys ostaa LBS:n kokonaisuudessaan 818,3 miljoonan euron hintaan. Ostopäivämäärä (omistusoikeuden siirto ja ostohinnan maksaminen) on […]. BayernLB:llä on oikeus varainhoitovuoden 2012 tuottoihin (Ertrag).
                  b)
                        Äänettömien osakkuuksien muuntaminen
                     : Kaikki kestoltaan rajoittamattomat säästöpankkien äänettömät osakkuudet BayernLB:ssä maksetaan takaisin noin [770–810] miljoonan euron nimellisarvon hintaan. Samalla Baijerin säästöpankkiyhdistys sijoittaa [810–840] miljoonaa euroa pääomaa BayernLB Holding AG:hen. Äänettömien osakkuuksien takaisinmaksu ja pääoman korotus toteutetaan aikaisintaan […] ja viimeistään […]. Säästöpankkiyhdistyksen uudet osakkeet määritetään BayernLB Holding AG:n arvonmäärityksen perusteella, joka lasketaan IDW S1 -arvostusstandardin mukaisesti pääoman korotuksen ajankohtana. Säästöpankkiyhdistyksen omistama osuus rajoitetaan joka tapauksessa 25 prosenttiin, joten se säilyy edelleen määrävähemmistökynnyksen, joka on 25 prosenttia + yksi ääni, alapuolella (20).

            F.   BAYERNLABO

                  30.

                     [BayernLabon pääoma] Kun otetaan huomioon pankkien vakavaraisuutta koskevien lakisääteisten valvontavaatimusten muutokset (Basel III) ja BaFinin samansuuntaiset huomautukset, BayernLabon osakepääomaa koskevia järjestelyjä mukautetaan vakavaraisuusasetuksen edellyttämässä määrin sen varmistamiseksi, että BayernLB:n IFRS-konsernitilinpäätöksissä näkyvä BayernLabon osakepääoma on uuden vakavaraisuusasetuksen mukaista ydinpääomaa. Tuotto muunnetaan vakavaraisuusasetuksen mukaiseksi tuotoksi osakepääomasta (eli osingoiksi), ja rajoitus, jolla osakepääoman käyttö rajataan BayernLabon liiketoiminnan tukemiseen, poistetaan. Miljardin euron summa, jota nykyisten BayernLaboa koskevien suunnitelmien mukaan ei tarvita liiketoiminnan jatkamiseen entisessä laajuudessa, siirretään ydinpankin tilille. BayernLabon jäljelle jäävien omaisuuserien (erityistarkoituksiin sidotut omaisuuserät (Zweckvermögen) sekä vastaava erityistarkoitukseen sidottu osuus (Zweckeinlage) mukaan lukien) oikeudellinen korvamerkitseminen säilyy ennallaan, jotta lakisääteinen edistämistehtävä (Förderauftrag) voi jatkua rajoituksetta.

            G.   TAKAUKSESTA MAKSETTAVA KORVAUS/TAKAISINPERINTÄ

                  31.

                     [Takauksesta maksettava korvaus/takaisinperintä] Baijerin osavaltion ja BayernLB:n välillä 19 päivänä joulukuuta 2008 tehtyä sopimusta takauksen myöntämisestä, jäljempänä ’takaussopimus’, muutetaan tai täydennetään seuraavien sitoumusten täytäntöön panemiseksi. Sitoumukset perustuvat siihen oletukseen, että siirtohinnan ja takaussopimuksella katetun salkun todellisen taloudellisen arvon välinen erotus on 1,96 miljardia euroa.

                  32.

                     [Kokonaispreemio] Pankki maksaa takauksesta 200 miljoonan euron vuosittaisen kokonaispreemion takautuvasti 1 päivästä tammikuuta 2010 lähtien. Tämä kokonaispreemio koostuu seuraavista osatekijöistä:

                              a)

                              peruspreemio, joka on 6,25 prosenttia alkuperäisestä 1,28 miljardin euron suuruisesta pääomavaatimusta supistavasta vaikutuksesta (31 päivänä joulukuuta 2008) eli 80 miljoonaa euroa vuodessa;

                              b)

                              vuosittainen lisäpreemio, joka on 3,75 prosenttia yhteensä 2 miljardin euron suuruisesta takauksen osasta eli 75 miljoonaa euroa vuodessa, vuoteen 2015 asti; ja

                              c)

                              45 miljoonan euron suuruinen vuosittainen erityismaksu vuoteen 2015 asti.

            H.   BAIJERIN OSAVALTION 3 MILJARDIN EURON SUURUISEN ÄÄNETTÖMÄN OSAKKUUDEN TAKAISINMAKSU

                  33.

                     [Riskipositioiden lisävähennykset] Maksaakseen takaisin Baijerin osavaltion äänettömän osakkuuden kokonaisuudessaan vuoteen 2017 mennessä BayernLB sitoutuu vähentämään riskipositioitaan vielä 10 miljardilla eurolla vuoteen 2017 mennessä. Vähennys jakautuu eri liiketoimintasegmenteille seuraavasti (enintään [10–15] prosentin poikkeama segmenttiä kohden jätetään huomiotta, kunhan 10 miljardin euron suuruinen yhteenlaskettu vähennys saavutetaan) (21):

                              —

                              yritykset, pienet ja keskisuuret yritykset ja yksityisasiakkaat: […] prosenttia,

                              —

                              kiinteistötoiminta, säästöpankit ja osakkuusyritykset: […] prosenttia,

                              —

                              markkinat: […] prosenttia,

                              —

                              rakenneuudistusyksikkö: […] prosenttia.

                        Jos nämä toimenpiteet johtavat liiketoiminnan supistumiseen edelleen, tätä ei lasketa 4 kohdan mukaiseksi taseen pienennykseksi. Jos edellä mainittu riskipositioiden vähentäminen johtaa tulojen menettämiseen, pankki korvaa nämä tappiot karsimalla tarvittaessa kustannuksia.
                  Varainhoitovuoden […] alussa pankki sitoutuu tekemään väliarvioinnin tämän sitoumuksen täytäntöönpanosta toimitsijamiehen raporttien perusteella. Jos komissio katsoo väliarvioinnin perusteella, että BayernLB ei todennäköisesti saavuta riskipositioiden vähennystavoitetta varainhoitovuoden 2017 loppuun mennessä, BayernLB:n on ilmoitettava tästä muutoksesta uudelleen, ellei se johdu uusista sääntelyyn liittyvistä tai makrotaloudellisista tapahtumista.

         (1)  Vuoden 2008 arvoina tämä vastaa taseen loppusumman pienentämistä noin 206 miljardiin euroon.

         (2)  Jos tässä kohdassa asetettua rajoitusta sovelletaan vuoden 2015 jälkeen 1 kohdan mukaisesti, taseen loppusumman arvo indeksoidaan vuosittain käyttäen seuraavaa kaavaa: […].

         (3)  BayernLB:n suunnitelma perustuu seuraaviin euron ja dollarin vaihtokursseihin: [1,10–1,60] vuonna 2012, [1,10–1,60] vuonna 2013, [1,10–1,60] vuonna 2014 ja [1,10–1,60] vuonna 2015. Vuoden 2015 jälkeen euron ja dollarin vaihtokurssia koskevia lukuja täydennetään tarvittaessa pankin tuolloin sovellettavista suunnitelmista.

         (4)  Saksankielisen toisinnon 6, 7 ja 11 kohdassa käytetty lyhenne ”RWA” (riskipainotetut omaisuuserät) viittaa saksankieliseen termiin Risikoaktiva, joka on yksi riskipositioiden osatekijä mutta joka ei sisällä operatiivisia riskipositioita, markkinariskipositioita eikä asiakasta varten suoritettujen suojaustransaktioiden aiheuttamia vastuun arvonoikaisuja eli RWA-ekvivalenttia.

         (5)  Jos edellä 6 kohdassa asetettuja riskipainotettujen omaisuuserien rajoituksia sovelletaan vuoden 2015 jälkeen 1 kohdan mukaisesti, riskipainotettujen omaisuuserien arvo indeksoidaan vuosittain käyttäen seuraavaa kaavaa: […].

         (6)  BayernLB:n suunnitelma perustuu seuraaviin euron ja dollarin vaihtokursseihin: [1,10–1,60] vuonna 2012, [1,10–1,60] vuonna 2013, [1,10–1,60] vuonna 2014 ja [1,10–1,60] vuonna 2015. Vuoden 2015 jälkeen euron ja dollarin vaihtokurssia koskevia lukuja täydennetään tarvittaessa pankin tuolloin sovellettavista suunnitelmista.

         (7)  Tilanne 31 päivänä joulukuuta 2011.

         (8)  Valmistellakseen Banque LB Lux SA:n myyntiä BayernLB on ostanut Helaban 25 prosentin omistusosuuden Banque LB Lux SA:sta ja myynyt omistusosuutensa LB(Swiss) Privatbank AG:stä Helaballe, joka jo omistaa loput 50 prosenttia LB(Swiss) Privatbank AG:stä. Tätä koskeva myyntisopimus allekirjoitettiin 23 päivänä lokakuuta 2009; liiketoimi suoritettiin 21 päivänä joulukuuta 2009.

         (9)  Suoritettu 27 päivänä maaliskuuta 2012.

         (10)  Ei konsolidoitu.

         (11)  Tämän omistusosuuden ostaja saattaa olla velvollinen noudattamaan ja ylläpitämään GBW-konsernissa sovellettavia sosiaalisia suuntaviivoja ja vastaavissa liiketoimissa vahvistettuja muita sosiaalisia vaatimuksia.

         (12)  GBW AG:n osakkeet myydään Euroopan komission vaatimuksen mukaisesti kilpailuperiaatteisiin perustuvalla tarjousmenettelyllä. Saksan liittohallitus ottaa huomioon, että Baijerin osavaltion tarjousmenettelyllä suorittama yritysosto saattaa johtaa uutta valtiontukea koskevaan tutkintaan.

         (13)  Kirjanpitoarvo joulukuussa 2011.

         (14)  BayernLB myi 25,2 prosentin osuutensa SaarLB:n osakepääomasta Saarlandin osavaltiolle 22 päivänä kesäkuuta 2010, minkä tuloksena SaarLB ei enää ole BayernLB:n sidosyritys Saksan kauppalain 271 §:n 2 momentin mukaan. […].

         (15)  KGAL Verwaltungs-GmbH:n välityksellä omistetut osakkeet mukaan luettuina.

         (16)  Ei omistusosuus teknisessä mielessä.

         (17)  MKB on erityistapaus […].

         (18)  MKB on erityistapaus […].

         (19)  Pankki voi toimitsijamiehelle tästä ilmoitettuaan mukauttaa 23 kohdassa vahvistettua vuotuisen rahallisen korvauksen enimmäismäärää Saksan inflaation mukaisesti.

         (20)  Vaihtoehtoisesti äänettömät osakkuudet voidaan muuntaa osakkeiksi sen sijaan, että ne ensin maksetaan takaisin ja sitten sijoitetaan uudelleen.

         (21)  Kuten esitetty komissiolle 14 päivänä kesäkuuta 2012; lisätietoja on rakenneuudistussuunnitelman 6.20.2 kohdassa olevissa selityksissä.

      LIITE II

         EHDOT

                  1.

                     [Takaisinmaksut] BayernLB:n on (tarvittaessa BayernLB Holding AG:n välityksellä) suoritettava 1,24 miljardin euron kertaluonteinen maksu Baijerin osavaltiolle, jäljempänä ’kertaluonteinen takaisinmaksu’, ja maksettava takaisin vuonna 2008/2009 äänettömän osakkuuden muodossa saamansa tuki, joka muodostui 3 miljardin euron pääomasijoituksesta, jäljempänä ’tuen takaisinmaksu’.

                  2.

                  Kertaluonteinen takaisinmaksu, jonka suuruus on 1,24 miljardia euroa, suoritetaan seuraavissa osissa:
                  (…)
                  Jos asianomainen valvontaviranomainen päättää, että pääoma, joka saadaan BayernLabon erityistarkoituksiin sidottujen omaisuuserien (Zweckvermögen) kirjaamisesta taseeseen nimellisarvoon, tunnustetaan kokonaisuudessaan tai osittain valvontatarkoituksiin hyväksyttäväksi ydinpääomaksi, kertaluonteisen takaisinmaksun seuraavaa osaa korotetaan vastaavalla määrällä ja myöhempien maksujen aikataulua mukautetaan taulukon 11 mukaisesti.

                  3.

                  Tuen takaisinmaksu, jonka suuruus on 3 miljardia euroa, suoritetaan seuraavissa osissa:
                  (…)
                  […] miljoonan euron suuruisen äänettömän osakkuuden jäljelle jäävät osat maksetaan takaisin Baijerin osavaltiolle vuoteen 2017 mennessä vapauttamalla pääomaa liitteessä I olevan 33 kohdan perusteella.

                  4.

                     [Maksuvelvoitteen lykkääminen] Jos valvontaviranomainen kieltää BayernLB:tä suorittamasta 2 kohdan mukaista maksua tai ei anna suostumustaan 3 kohdan mukaiselle takaisinmaksulle, näissä kohdissa määrätyt takaisinmaksut on keskeytettävä. Siinä tapauksessa vastaavaa velvoitetta maksaa kyseiset määrät on lykättävä, kunnes valvontaviranomainen hyväksyy kyseisen maksun tai ei kiellä sitä. Jos alun perin lykätyn määrän takaisinmaksua ei hyväksytä seuraavana vuonna tai se kielletään uudelleen, Saksan liittohallituksen on toimitettava komissiolle muutettu rakenneuudistussuunnitelma, jonka on periaatteessa sisällettävä lisää vastasuoritteita, kuten taseen pienentäminen edelleen.

      LIITE III

         OMISTUSOSUUKSIEN LISÄVÄHENNYKSET

      BayernLB on myös myynyt tai myy seuraavat omistusosuudet liitteessä I olevan 11 kohdan mukaisesti tai ilmoitettuun päivämäärään mennessä (1):

                  Omistusosuus

                  Omistusosuusprosentti (%)

                  Toteutettu/suunniteltu irtautuminen

                  1

                  gewerbegrund Holding GmbH i.L.

                  100,0

                  2008

                  2

                  Hypo Alpe-Adria-Bank International AG (HGAA)

                  67,1

                  2009

                  3

                  Kraftwerksgesellschaft Völklingen Geschäftsführ.-GmbH

                  38,0

                  2009

                  4

                  SCI du 203 Faubourg Saint Honoré

                  100,0

                  2009

                  5

                  Vulcain Energie

                  10,0

                  2009

                  6

                  Bayerische Beamtenkrankenkasse AG

                  1,0

                  2010

                  7

                  Bayerische Landesbrandversicherung AG

                  1,0

                  2010

                  8

                  Bayerische Versicherungsverband Vers.-AG

                  1,0

                  2010

                  9

                  BayernLB Corporate Advisers GmbH i.L.

                  100,0

                  2010

                  10

                  Central 1 Credit Union

                  0,0 (2)

                  2010

                  11

                  Coast Capital Savings Credit Union

                  0,0 (2)

                  2010

                  12

                  Credit Union Central of British Columbia

                  0,0 (2)

                  2010

                  13

                  Energy & Commodity Services GmbH i.L.

                  100,0

                  2010

                  14

                  Envision Credit Union

                  0,0 (2)

                  2010

                  15

                  Gulf and Fraser Fisherman's Credit Union

                  0,0 (2)

                  2010

                  16

                  GZ-Holdinggesellschaft mbH i.L.

                  100,0

                  2010

                  17

                  Island Savings Credit Union

                  0,0 (2)

                  2010

                  18

                  IZB Soft Verwaltungs-GmbH & Co. KG

                  25,1

                  2010

                  19

                  Meridian Credit Union

                  0,0 (2)

                  2010

                  20

                  MKB Általános Biztosító Zrt.

                  25,0

                  2010

                  21

                  Schlemmermeyer GmbH & Co. KG

                  20,0

                  2010

                  22

                  Valley First Credit Union

                  0,0 (2)

                  2010

                  23

                  MKB Életbiztosító Zrt.

                  25,0

                  2010

                  24

                  Vancouver City Savings Credit Union

                  0,0 (2)

                  2010

                  25

                  Münchner Gesellschaft für Stadterneuerung mbH

                  3,5

                  2010

                  26

                  North Shore Credit Union

                  0,0 (2)

                  2010

                  27

                  Westminster Savings Credit Union

                  0,0 (2)

                  2010

                  28

                  BLB-Grundbesitz-Verwaltungsges. mbH i.L.

                  100,0

                  2011

                  29

                  German Centre (Shanghai) Limited i.L.

                  100,0

                  2011

                  30

                  IZB Soft-Beteiligungs-GmbH

                  25,1

                  2011

                  31

                  Groupement d'Interet Economique (GIE) Spring Rain

                  100,0

                  2011

                  32

                  […].

                  (…)

                  (…)

                  33

                  (…)

                  (…)

                  (…)

                  34

                  (…)

                  (…)

                  (…)

                  35

                  (…)

                  (…)

                  (…)

                  36

                  Mietdienst Ges. f. Investitionsgüterleasing mbH & Co.

                  5,0

                  2012

                  37

                  (…)

                  (…)

                  […] %

                  38

                  First Calgary Savings & Credit Union Ltd.

                  0,0 (2)

                  2012

                  39

                  First West Credit Union

                  0,0 (2)

                  2012

                  40

                  Interior Savings Credit Union

                  0,0 (2)

                  2012

                  41

                  KSP Unternehmensverwaltungsgesellschaft mbH i.L.

                  43,0

                  2012

                  42

                  (…)

                  (…)

                  (…)

                  43

                  (…)

                  (…)

                  (…)

                  44

                  (…)

                  (…)

                  (…)

                  45

                  (…)

                  (…)

                  (…)

                  46

                  (…)

                  (…)

                  (…)

                  47

                  (…)

                  (…)

                  (…)

                  48

                  (…)

                  (…)

                  (…)

                  49

                  (…)

                  (…)

                  (…)

                  50

                  Siacon GmbH i.L.

                  50,0

                  2013

                  51

                  (…)

                  (…)

                  (…)

         (1)  Eräät luovutettavista omistusosuuksista (merkitty kahdella asteriskilla **) ovat vain rajallisesti myyntikelpoisia joko siksi, että osakkeet eivät ole pankin käytettävissä rajoituksetta, tai siksi, että ainoat mahdolliset ostajat ovat yrityksen muita jäseniä ja irtautumisstrategian onnistuminen on riippuvaista niiden yhteistyöstä (esimerkiksi STR Brennerschienentransport ja European Energy Exchange).

         (2)  Pyöristysvirhe, vähemmistöosakkuus